ރައްޔިތުންގެ ޚިޔާލާއި އެެއްގޮތަށް ކުރިއަށްދާން އެމްއާރްއެމްގެ ކެންޑިޑޭޓުން ޚިޔާރުކުރައްވާ: ރ.މައުމޫން - DhiDaily\nރައްޔިތުންގެ ޚިޔާލާއި އެެއްގޮތަށް ކުރިއަށްދާން އެމްއާރްއެމްގެ ކެންޑިޑޭޓުން ޚިޔާރުކުރައްވާ: ރ.މައުމޫން\nއޭޕްރިލް 5, 2021\nލާމަރުކަޒީ ނިޒާމުގައި ރައްޔިތުންގެ ޚިޔާލާއި މަޝްވަރާއާއި ބައިވެރިވުން ކަށަވަރު ކޮށްދިނުމަށް ލޯކަލް ކައުންސިލް އިންތިޚާބުގައި އެމްއާރްއެމްގެ ކެންޑިޑޭޓުންނަށް ވޯޓު ދިނުމަށް، އެ ޕާޓީގެ ރައީސް އަދި ކުރީގެ ރައީސް އަލްއުސްތާޒު މައުމޫން ޢަބްދުލްޤައްޔޫމް މިއަދު އެދިވަޑައިގެންފިއެވެ.\nމި މަހުގެ 10 ވަނަ ދުވަހުގައި ލޯކަލް ކައުންސިލް އިންތިޚާބާއި، އަންހެނުންގެ ތަރައްޤީއަށް މަސައްކަތްކުރާ ކޮމިޓީތަކުގެ އިންތިޚާބު ބާއްވަން ހަމަޖެހިފައިވާއިރު، ސަރުކާރު ކޯލިޝަނުގައި ހިމެނޭ ހުރިހައި ޕާޓީތަކެއްގެ ކެންޑިޑޭޓުން ވާދަކުރައްވައެވެ. އޭގެތެރެއިން އެންމެ ގިނަ ކެންޑިޑޭޓުން ވާދަކުރައްވަނީ އެމްޑީޕީންނެވެ. އެމްޑީޕީ އަދި އެހެން ޕާޓީތަކާއި އަޅައިބަލާއިރު އެމްއާރްއެމްއިން ވާދަކުރައްވަނީ ވަރަށް މަދު ޢަދަދެއްގެ ކެންޑިޑޭޓުންނެވެ.\nއިންތިޚާބުގެ ވަގުތު ކުޑަތަންވެފައިވާއިރު، ރައީސް މައުމޫން މިއަދު ކުރެއްވި ޓްވީޓެއްގައި ވިދާޅުވީ ރައްޔިތުން ބާރުވެރި ކުރުމުގައި އިސްކުރަންޖެހޭނީ ރައްޔިތުންގެ މަސްލަހަތު ކަމަށެވެ. ހަމައެހެންމެ ލާމަރުކަޒީ ނިޒާމުގައި ރައްޔިތުންގެ ޚިޔާލާއި މަޝްވަރާއާއި ބައިވެރިވުން ކަށަވަރު ކޮށްދިނުމަށް އެމްއާރްއެމްގެ ކެންޑިޑޭޓުންނަށް ވޯޓު ދިނުމަށް ވެސް ރައީސް މައުމޫން އެދިވަޑައިގެންނެވިއެވެ.\nރައީސް މައުމޫން މި ގޮތަށް އެދިވަޑައިގަންނަވައިފައިވާއިރު، ލާމަރުކަޒީ ނިޒާމުގައި ރައްޔިތުންގެ ޚިޔާލާއި މަޝްވަރާއާއި ބައިވެރި ކުރުމަށް އެ މަނިކުފާނު ވަނީ ގިނަގުނަ މަސައްކަތްޕުޅުތަކެއް ކުރައްވައިފައެވެ.\nނަމަވެސް އެމްޑީޕީގެ ރައީސް އަދި ރައްޔިތުން މަޖިލީހުގެ ރައީސް މުޙައްމަދު ނަޝީދު ވިދާޅުވާ ގޮތުގައި، ލާމަރުކަޒީ ނިޒާމު ނުވަތަ ރައްޔިތުންނާ ގާތުން ރައްޔިތުންގެ ކަންކަން ހިންގުމުގެ ރަށްވެހި އުސޫލަކީ އަބަދުވެސް ހަމައެކަނި އެމްޑީޕީ ވަކާލާތު ކުރަމުން އައި އުސޫލެކެވެ.\n”ބަހުރު ފެނަށް ވަންދެން“ ކިޔެވެލި ކިޔުއްވައި، ރައީސް ނަޝީދު ކިތަންމެ ވަރަކަށް ވަކާލާތު ކުރެއްވިޔަަސް، ލާމަރުކަޒީ ނިޒާމަކީ އެމްޑީޕީގެ ބަނޑުން ވިހޭ ދަރިއެއް ނޫނެވެ. އެއީ މާކުރިން އުފަންވި ނިޒާމެކެވެ.\n2006 ވަނަ އަހަރުގެ ރިޔާސީ ބަޔާނުގައި ރައީސް މައުމޫން ވަނީ، ސަރުކާރުގެ އަމާޒުތަކުގެތެރޭގައި ރައްޔިތުންނަށް ބޭނުންވާ ޚިދުމަތްތައް ވާސިލުކޮށްދެވޭނެ މިހާރަށްވުރެ ހަރުދަނާ ނިޒާމެއް ޤާއިމު ކުރުމާއި، ރާއްޖޭގައި ލާމަރުކަޒީ އުސޫލުން އެފަދަ ޚިދްމަތްތައް ދެވޭގޮތަށް ސަރުކާރުގެ ހިންގުމުގެ އިދާރީ އޮނިގަނޑު ބައްޓަން ކުރުން ހިމެނޭކަމަށް ވިދާޅުވެފައެވެ.\nހަމައެހެންމެ 2007 ވަނަ އަހަރުގެ ޖޫންމަހުގެ 27 ވަނަ ދުވަހުގައި، ދިވެހިރާއްޖޭގެ އަޑު މެދުވެރިކުރައްވައި، ރައްޔިތުންނާ މުޚާޠަބުކުރައްވައި ދެއްކެވި ވާހަކަފުޅުގައި، ރައީސް މައުމޫން ވަނީ ސަރުކާރުން އިއުލާންކޮށްފައިވާ އަދި “އަޅުގަނޑުގެ އިސްލާހީ ޕްރޮގްރާމުގައި ހިމެނިފައިވާ ލާމަރުކަޒީ އުސޫލުން ރަށްރަށާއި އަތޮޅުތަކުގެ ހިންގުން ހަރުދަނާކުރުމަށް ކުރަންޖެހޭ މަސައްކަތްތަކާއި އަޅަންޖެހޭ ފިޔަވަޅުތައް“ މިހާރު ވެސް އެކަންކަން ކުރުމަށް ރޭވިފައިވާ ގޮތުގެ މަތިން މަތިވެރި ރައްބުގެ ވާގިފުޅާއެކު ކުރިއަށް ގެންދާނެ ވާހަކަ ދަންނަވާ ކަމަށެވެ.\nމިޤައުމުގެ ހަލާކަކީ މައުމޫނު، ދުވަހަހުވެސް މާފް ނުކުރާނަން. އަދި ދުވާކުރާނީ ތި ޕާޓީ ނެތިދިއުމަށް.\nރައްޔިތުންގެ ހިޔާލޭ އިލްޔާސްއޭ ނަސްރީނާއޭ ލާމަރުކަޒީއޭ ކިޔާނެކަމެއްނެތެވެ. ތިޔަބޭގަޑު އަދިވެސް ބޭނުންވަނީ ވެރިކަމެވެ. ރައްޔިތުންނަށް ރަގަޅުގޮތެއް ވާކަށް ބޭނުމެއް ނުވެއެވެ. މިހާރަކު ތިޔަ ބޭގަޑު ދައްކާ ވާހަކަ އަޑު އަހާނޭ މީހަކު ނެތެވެ. މީގެކުރިން މަށަކީ ތި ބޭގަޑަށް ވަރަށްބޮޑަށް ތާއީދުނުރި މީހެކެވެ. ނަމަވެސް\nމިހާރު ތިބޭގަޑުދެކެ އަންނަނީ އަމަށަކު ރުޅިއެއްނޫނެވެ. އެހާވެސް މިހާރު ތިބޭގަޑުދެކެ ރުޅި އާދެއެވެ.


Asia | Mihaaru\nގިނިސް ވޯލްޑް ރެކޯޑްސް\nއެންމެ ތިން ދުވަހުގެ ތެރޭގައި ދުނިޔޭގެ ހަތް ބައްރުގެ 208 ގައުމަކަށް ދަތުރުކޮށްގެން ޔުނައިޓެޑް އަރަބް އެމިރޭޓްސް (ޔޫއޭއީ) ގެ ޒުވާން އަންހެން ޑޮކްޓަރަކު ދުނިޔޭގެ ރެކޯޑް ފޮތުން ޖާގަ ހޯދައިފި އެވެ.\nމިނިވަން ވިޔަފާރީގެ އެންމެ ބޮޑު އެއްބަސްވުން ހަދައިފި\nހެނޮއީ (ނޮވެމްބަރު 15) - އޭޝިއާ ޕެސިފިކުގެ 15 ގައުމެއް ގުޅިގެން ދުނިޔޭގެ އެންމެ ބޮޑު ވިޔަފާރި ބްލޮކް ގާއިމްކޮށްފި އެވެ.\nޗައިނާގެ އެންމެ މުއްސަނދީ ފެން ކުންފުންޏެއްގެ ވެރިއެއް\nއޭޝިއާގެ އިގްތިސާދު 60 އަހަރުތެރޭ ފުރަތަމަ ރިސެޝަނަށް\nއޭޝިއާގެ ކުރިއަރަމުން އަންނަ އިގްތިސާދުތައް ކޮވިޑް-19 ގެ ސަބަބުން ރިސެޝަނަކަށް ގޮސްފައިވާ ކަމަށް އޭޝިއަން ޑިވެލޮޕްމަންޓް ބޭންކް (އޭޑީބީ) އިން ބުނެފި އެވެ. މިއީ "ޑިވެލޮޕިން އޭޝިއާ" ގެ ގޮތުގައި ބަލަމުން އަންނަ 45 ގައުމަށް މިދިޔަ 60 އަހަރު ތެރޭ ޖުމްލަކޮށް މިގޮތަށް ދިމާވި ފުރަތަމަ ފަހަރެވެ.\nއޭޝިއާގައި ވީޑިއޯ ގޭމް ކުޅޭ އަންހެނުން އިތުރުވަނީ\nފަހަކަށް އައިސް، ވީޑިއޯ ގޭމް ކުޅޭ ފިރިހެނުންނަށް ވުރެ އަންހެނުން އޭޝިއާގެ ގައުމުތަކުގައި އިތުރުވަމުން އަންނަ ކަމަށް ދިރާސާއެއްގައި ބުނެފި އެވެ.\nMay 07, 2020 6\nމި ހާލަތުގައި އަސާސީ މުސާރައަކުން ސަލާމަތެއްނެތް: އދ\nކޮވިޑް-19ގެ ސަބަބުން ކުރިމަތިވެފައިވާ އިގްތިސާދީ ދަތިކަމުގެ ތެރޭގައި އެންމެންނަށް އެއް ހަމައަކުން އަސާސީ މުސާރައެއް ދިނުމަކީ އޭޝިއާ ސަރަހައްދުގެ އިގްތިސާދު ސަލާމަތް ކުރުމަށް ހައްލެއް އޮތް ހައްލެއް ނޫން ކަމަށް ޔޫއެންޑީޕީގެ އޭޝިއާ ޕެސިފިކް ބިއުރޯގެ ވެރިޔާ ކަންނީ ވިގްނަރާޖާ ވިދާޅުވެއްޖެ އެވެ.\nއޭޝިއާގެ ބަތަލާއެއް ތާރީހުގެ ތެރެ އަށް\nމި އަހަރުގެ ގޯލްޑެން ގްލޯބް އެވޯޑްސްއާ އެކު އޭޝިއާގެ ދަރިކޮޅުގެ ބަތަލާއަކަށް މުޅިން އާ ރެކޯޑަކާ އެކު ތާރީހުން ހާއްސަ ޖާގައެއް ލިބިއްޖެ އެވެ.\nބާރުގަދަ ތޫފާނުގައި ފިލިޕީންސުން 16 މީހުން މަރުވެއްޖެ\nމެނީލާ (ޑިސެމްބަރު 26) - ބާރުގަދަ ތޫފާން "ފާންފޯން" އެރުމުގެ ސަބަބުން ފިލިޕީންސުން 16 މީހުން މަރުވެ، ބޮޑެތި ގެއްލުންތައް ވެއްޖެ އެވެ.\nރިއާނާގެ "ފެންޓީ ބިއުޓީ" ގެ ފިހާރަތަކެއް އޭޝިއާ އަށް\n"ފެންޓީ" ގެ ނަމުގައި މޭކަޕް ސާމާނާއި ފެޝަން ލައިނެއް ލޯންޗްކޮށްފައިވާ މަޝްހޫރު ލަވަކިޔުންތެރިޔާ ރިއާނާގެ "ފެންޓީ ބިއުޓީ" ގެ އުފެއްދުންތައް ވިއްކާ ފިހާރަތަކެއް އޭޝިއާގައި ހުޅުވަން ނިންމައިފި އެވެ.\nމި އަހަރު ދުނިޔޭގެ އިގްތިސާދަށް އަތުވެދާނެ 10 ބަދަލު\nއެއް ގައުމު އަނެއް ގައުމުގެ އިގްތިސާދަށް އަންނަ ބަދަލުތަކުން މުޅި ދުނިޔެއަށް އޭގެ އަސަރު ކުރެ އެވެ. އާ އަހަރެއް ފެށުނު އިރު ވޯލްޑް އިކޮނޮމިކް ފޯރަމުން ވަނީ މި އަހަރު ހިނގާނެ ކަމަށް ބެލެވޭ 10 ކަމެއް ފާހަގަކޮށްފަ އެވެ.\nޒިކާ ވައިރަސް ރާއްޖޭން ފެނިދާނެ ކަމަށް އިންޒާރު ދީފި\nޒިކާ ވައިރަސް ރާއްޖޭން ފެނިދާނެ ކަމުގެ އިންޒާރު އިންޓަނޭޝަނަލް އެސްއޯއެސް އިން ދީފި އެވެ.\nޑިސްކައުންޓާ އެކު އޭޝިއާ އަށް އީރާނުން ތެޔޮ ވިއްކަނީ\nތެހެރާން (އޮގަސްޓް 13) - ޑިސްކައުންޓް ރޭޓެއްގައި އޭޝިއާގެ ގައުމުތަކަށް ތެޔޮ ވިއްކަން އީރާނުން ހުށަހަޅައިފި އެވެ.\nބާރުގަދަ ބިންހެލުމަކުން ޖަޕާނުގެ އޮސާކާ ގުޑުވާލައިފި\nމިއަދު ހެނދުނުގެ ވަގުތެއްގައި ޖަޕާނުގެ އޮސާކާ ސިޓީ އަށް އައި، ރިކްޓަ މިންގަނޑުން 6.1ގެ ބާރުގަދަ ބިންހެލުމަކުން މުޅި އެ ސަހަރު ގުޑުވާލައިފި އެވެ.\nއިންޑިއާ ބޮޑު ކަރުހިއްކުމަކަށް ހިނގައިދާނެކަމުގެ ބިރު!\nނިއުދިއްލީ (ޖޫން 17) - އެކި ސަރަހައްދުތަކުން 600 މިލިއަނަށް ވުރެ ގިނަ މީހުން ފެނަށް ޖެހި، މިހާތަނަށް ތަޖުރިބާ ނުކުރާ ވަރުގެ ބޮޑު 'ގައުމީ ކަރުހިއްކުމަކަށް' ގައުމު ހިނގައިދާނެ ކަމުގެ އިންޒާރު އިންޑިއާގެ ތަޖުރިބާކާރުން ދީފި އެވެ.\nޓްރަމްޕް-ކިމް ސަމިޓް: އަސްކަރީ ތަމްރީންތައް ހުއްޓާލަނީ\nސެންތޯސާ (ޖޫން 12) - ސައުތު ކޮރެޔާއާ ގުޅިގެން އެމެރިކާ އިން ކުރިއަށް ގެންދާ އަސްކަރީ ތަމްރީންތައް އެމެރިކާ އިން ހުއްޓާލާނެ ކަމަށާއި އަދި ނޯތު ކޮރެޔާގެ ނިއުކްލިއަ ގާބިލްކަން...\nސެންތޯސާ (ޖޫން 12) - މުޅި ދުނިޔޭގެ ލޯތައް އެ ސަމިޓަކަށް އަމާޒުވެފައިވާ "ކިމް-ޓްރަމްޕު"ގެ ތާރީހީ ބައްދަލުވުން ސިންގަޕޫރުގެ ސެންތޯސާގައި ފެށިގެން ކުރިއަށް އެބަ ދެ އެވެ.\nސިންގަޕޫރު (11 ޖޫން) - އަންގާރަ ދުވަހުގެ 'ބޮޑު' ސަމިޓުގައި ބައިވެރިވެވަޑައިގަތުމަށް، އެމެރިކާގެ ރައީސް ޑޮނަލްޑް ޓްރަމްޕް ސިންގަޕޫރަށް ދަތުރުކުރައްވާނީ މިއަދު ކަމަށް މީޑިއާތަކުން ކުރިން ރިޕޯޓުކޮށްފައި ވަނިކޮށް އިއްޔެ ސިންގަޕޫރަށް ވަޑައިގެންފި އެވެ.\nތާރީޚީ ސަމިޓަށް ކިމް ސިންގަޕޫރަށް ވަަޑައިގެންފި\nސިންގަޕޫރު (10 ޖޫން) - އުތުރު ކޮރެއާގެ ލީޑަރު ކިމް ޖޮން އުން ސިންގަޕޫރަށް މިއަދު ވަޑައިގެންފި އެވެ.\n"ކިމް"އަށް ވެގެން އުޅުނު މީހަކު ހިފަހައްޓައިފި\nސިންގަޕޫރު (9 ޖޫން) - އުތުރު ކޮރެއާގެ ރައީސް ކިމް ޖޮން އުން އަށް 'ވެގެން' އުޅުނު މީހަކު ސިންގަޕޫރަށް ދިޔަ ތަނުން ފުލުހުން އޭނާ ހިފަހައްޓައިފި އެވެ.\nޗައިނާގައި 546 މިލިއަން އަހަރު ވީ 'ފިޔަވަޅެއް'!\nޔެންޒީ ގޯޖެސް (8 ޖޫން) - މިހާތަނަށް ހޯދުނު އެންމެ ދުވަސް ވީ ފިޔަވަޅުގެ ނިޝާންތައް ޗައިނާގެ ދެކުނު ސަރަހައްދަކުން ފެނިއްޖެ އެވެ


Undhagoo haalathun araigane Raajje aa azumeh gai\nނޭޕާލް މެޗުގައި ލަނޑު ޖެހުމަށް ފަހު ރާއްޖޭގެ ކުޅުންތެރިން އުފާ ކުރަނީ --- ފޮޓޯ: އެފްއޭއެމް\nސަރަހައްދީ ފައިނަލުގައި، ރާއްޖެ އާއި އިންޑިއާ ވާދަ ކުރާ މެޗު ވެގެންދާނީ ދެ ޓީމަށްވެސް ވަރަށް ހާއްސަ މެޗެކެވެ. އެންމެ ފުރަތަމަ ސަބަބަކީ، މުބާރާތުގައި އެންމެ ވާދަވެރި ދެ ޓީމަކީ އިންޑިއާ އާއި ރާއްޖެ ކަމުގައި ވުމެވެ. އިންޑިއާއިން ވަނީ ހަތް ފަހަރު މުބާރާތް ކާމިޔާބު ކޮށްފަ އެވެ.\nރާއްޖެއަށް އެއްފަހަރު މުބާރާތް ކާމިޔާބު ކުރެވިފައިވީ ނަމަވެސް ރާއްޖެއިން ވެސް ވަނީ ތިން ފަހަރެއްގެ މަތިން ތައްޓާ ވަރަށް ކައިރިއަށް ދެވިފަ އެވެ. އެހެންވެ އިންޑިއާގެ ފަހަތުން ތައްޓާ އެންމެ ގާތުގައިވާ ޓީމަކީ ރާއްޖެ ކަމަށް ބުނެވިދާނެ އެވެ.\nރާއްޖެ އާއި އިންޑިއާ ވަނީ ނުވަ އަހަރު ކުރިން ފައިނަލުގައި ވާދަ ކޮށްފަ އެވެ. އެފަހަރުގެ މުބާރާތް ވެސް ކުރިއަށް ގެންދިޔައީ، މިފަހަރުގެ މުބާރާތް ވެސް ކުރިއަށްގެންދާ ބަންގުލަދޭޝްގެ ބަންގުބަންދު ސްޓޭޑިއަމްގަ އެވެ. އޭރުގެ މުބާރާތުގެ ގުރޫޕް ސްޓޭޖުގައި، ރާއްޖެއިން ވަނީ، އިންޑިއާ ބަލިކޮށްފަ އެވެ.\nމިފަހަރު ގުރޫޕް ސްޓޭޖުގައި އިންޑިއާ އަތުން ރާއްޖެ ވަނީ ބަލިވެފަ އެވެ. ތާރީހަކީ އަދަދުތަކެވެ. ތަކުރާރު ވުމާއި، ތާރީހް ބަދަލު ވުމުގެ ފުރުސަތު ވެސް އެބައޮތެވެ. ރާއްޖެއަށް ތާރީހް ބަދަލު ކުރެވިދާނެ އެވެ.\nއިންޑިއާއިން މުބާރާތަށް ތައްޔާރުވީ ސަރަހައްދުގެ އެހެން ގައުމުތަކުގެ ތައްޔާރީތައް ވެސް ރަނގަޅަށް ބަލާފަ އެވެ. އެއީ އިންޑިއާގެ ތައްޔާރީތައް އެހެން ގައުމުތަކަށްވުރެ ކުރީގައި އަބަދުވެސް ބެހެއްޓުމަށެވެ. އޮސްޓްރޭލިއާގައި ކުރިއަށް ގެންދިޔަ ޓްރެއިނިން ކޭމްޕްގައި، އިންޑިއާގެ ޓީމުން އެންމެ އިސްކަން ދިނީ، އޮގަނައިޒް ސިސްޓަމަކަށް ގޭމް ރޭވުމަށެވެ.\nމުބާރާތަށް އިންޑިއާއިން ގެނައި ޓީމުގައި ހުނަރުގެ ގޮތުން މާތާފަތާު ކުޅުންތެރިޔެއް ނެތް ނަމަވެސް އެ ޓީމަށް އޮތް އެންމެ ބޮޑު އެޑްވާންޓޭޖަކީ މުޅި ޓީމު އޮގަނައިޒް ވުމެވެ. ޓީމުގެ ހުރިހާ ޑިޕާޓެމެންޓެއް ވެސް ވަރަށް ވަރުގަދަ އެވެ.\nއިންޑިއާގެ އެ ޕްލޭންގެ ތެރެއިން ފުރޭނިގެން ދިއުމަށް ރާއްޖެއަށް ވެސް ބޮޑު އެޑްވާންޓޭޖެއް އެބައޮތެވެ. އެއީ ރާއްޖޭގެ އެޓޭކިން ކުޅުންތެރިންގެ ސްޕީޑް ހަލުވި ވުމެވެ. ސްޕީޑް ބޭނުން ކޮށްގެން އިންޑިއާގެ ޑިފެންސް ބީޓްކޮށްލުމުގެ ގާބިލުކަން ހުރި ހަލުވި ކުޅުންތެރިން ރާއްޖޭގައި އެޓޭކިން ފޯސްގައި އެބަތިއްބެވެ. އިންޑިއާ ދެކޮޅަށް ނިކުންނައިރު މި އެޑްވާންޓޭޖުގެ ބޭނުން ހިފޭނެ ގޮތަކަށް ރާއްޖޭގެ ޓީމުން އިސްކަން ދިނުން ވަރަށް މުހިންމެވެ.\nއަނެއް ކަމަކީ، ރާއްޖޭގެ ގޭމް އެއް ލެވަލެއްގައި ބޭއްވުމެވެ. ގުރޫޕް ސްޓޭޖުގައި އިންޑިއާ ދެކޮޅަށް ކުޅުނު މެޗުގައި ރާއްޖޭގެ ޓީމަށް ދިމާވި އެންމެ ބޮޑު މައްސަލައަކީ، އިންޑިއާއިން ލަނޑު ޖެހުމުން ރާއްޖެއިން ކުޅެން ބޭނުންވާ ގޭމް ގެއްލިގެން ދިއުމެވެ. އެކަމަށް ސަމާލުކަން ދީގެން ރާއްޖެއިން ކުޅެފިނަމަ އިންޑިއާގެ މައްޗަށް ރާއްޖެއަށް މޮޅު ހޯދޭނެ އެވެ.\nގައުމީ ޓީމުގެ ކޯޗްގެ ޕީޓާ ޝެގަޓް ބުނީ، ކުޅުންތެރިން ކުރަމުން ގެންދާ މަސައްކަތާ މެދު އޭނާ ވަރަށް ހިތްހަމަޖެހޭ ކަމަށެވެ. އޭނާ ބުނީ އިންޑިއާއަކީ ވަރުގަދަ ޓީމެއް ކަމަށާއި ނަމަވެސް ރާއްޖެއިން ކުޅެން ބޭނުންވާ ގޭމް ކުޅެފިނަމަ އިންޑިއާ ދެކޮޅަށް ރާއްޖެއަށް ކުރި ހޯދޭނެ ކަމަށެވެ.\nކެޕްޓަން އަކުރަމް އަބްދުލް ގަނީ، ބުނީ ގުރޫޕް ސްޓޭޖުގައި ރާއްޖެއިން ވަރަށް އުނދަގޫ އުފުލި ކަމަށެވެ. ނަމަވެސް އެ ހާލަތުން އަރައިގަނެ މިހާރު ޓީމަށް އިތުބާރު ލިބިފައިވާ ކަމަށް އޭނާ ބުންޏެވެ.\nރާއްޖެއަށް އާ ހިތްވަރެއް އެބައޮތެވެ. މި މުބާރާތުގެ ފައިނަލު ރާއްޖޭގެ ކެޕްޓަން އަކުރަމް އަށް ވަރަށް ހާއްސަ އެވެ. މީގެ 10 އަހަރު ކުރިން ރާއްޖެއިން މުބާރާތް ކާމިޔާބު ކުރިއިރު ޓީމުގެ ކެޕްޓަނެއްގެ ގޮތުގައި ހުރީ، އަކުރަމްގެ ބޭބެ އައްސަދު އަބްދުލް ގަނީ އެވެ. ދެބެންގެ ކެޕްޓަންކަމުގައިވެސް އެއްގޮތް ކަންތައްތަކެއް އެބަހުއްޓެވެ.\nރާއްޖެ އާއި އިންޑިއާ ކުޅޭ ފައިނަލު މެޗު، ފަށާނީ ރާއްޖޭ ގަޑިން މިއަދު ހަވީރު 6:00 ގަ އެވެ.\nއިންޑިއާ ސާފް ސުޒުކީ ކަޕް ގައުމީ ފުޓްބޯޅް ޓީމް + ސާފް ޗެމްޕިއަންޝިޕް


ސީޕީ ކަޕް ދެވަނަ ޑިވިޜަން ފުޓްބޯޅަ މުބާރާތުގެ ޗެމްޕިއަންކަން އެޗްއާރުއޯސީ ކޮމްބައިން ހޯދައިފި\nހުކުރު ،13 ޖުލައި 2018 / 20:16\nފަހަތުން އަރައި އައިކުލަބު އަދި ޕޮލްކޯ ކޮމްބައިންގެ މައްޗަށް ކުރިހޯދައި ސީޕީ ކަޕް ދެވަނަ ޑިވިޜަން ފުޓްބޯޅަ މުބާރާތުގެ ޗެމްޕިއަންކަން އެޗްއާރުއޯސީ ކޮމްބައިން ހޯދައިފިއެވެ.\nމިއަދު ހަވީރު އެފްއޭއެމް ޓާފް ދަނޑުގައި ކުޅުނު ފައިނަލް މެޗު އެޗްއާރުއޯސީ ކޮމްބައިން ކާމިޔާބުކުރީ 2-1 ގެ ނަތީޖާއަކުންނެވެ. މިމެޗުގައި ފުރަތަމަ ލަނޑު ޖަހައި ލީޑުނެގީ އައިކުލަބު އަދި ޕޮލްކޯ ކޮމްބައިންއެވެ. މެޗުގެ6ވަނަ މިނިޓްގައި މިލަނޑު ކާމިޔާބުކޮށްދީފައިވަނީ އަޙްމަދު ޢަބްދުﷲ އެވެ.\nމެޗުގެ ފުރަތަމަ ހާފު ނިމިގެން ދިޔައީ އައިކުލަބު އަދި ޕޮލްކޯ ކޮމްބައިން ކުރީގައި އޮވެގެންނެވެ. ނަމަވެސް އައިކުލަބަށް ލީޑުގައި އޮވެވުނީ މެޗުގެ 54 ވަނަ މިނިޓާ ހަމައަށެވެ. އެޗްއާރުއޯސީގެ މުޙައްމަދު ފައިޒާން 54 ވަނަ މިނިޓްގައި ކާމިޔާބުކޮށްދިން ލަނޑާއެކު މެޗުގެ ނަތީޖާ ހަމަހަމަވިއެވެ. މިމެޗުން އެޗްއާރުއޯސީގެ މޮޅުކޮށްދިން ލަނޑު ކާމިޔާބުކޮށްދިނީ މެޗުގެ 55 ވަނަ މިނިޓްގައި ޢަބްދުﷲ ޝަހުނީޒްއެވެ.\nފައިނަލް މެޗު ނިމުމުން މުބާރާތުގެ އެކިވަނަތަކަށް އައި ކުޅުންތެރިންނާއި ޓީމުތަކަށް އިނާމު ދިނުމުގެ ރަސްމިއްޔާތު ބާއްވާފައިވެއެވެ. ފައިނަލް މެޗުގެ މޮޅު ކުޅުންތެރިޔާގެ މަޤާމަށް ހޮވުނީ އެޗްއާރުއޯސީގެ މުޙައްމަދު ފައިޒާންއެވެ.\nމުބާރާތުގެ އެންމެ ގިނަ ލަނޑު ޖެހި ކުޅުންތެރިޔާއަށް ހޮވުނީ އީސީއެމްސީ ކޮމްބައިންގެ ޢަލީ އަޒްހަރުއެވެ. އޭނާ ވަނީ މިމުބާރާތުގައި6ލަނޑު ޖަހާފައެވެ. އެންމެ މޮޅު ފޯވާޑަކަށް އެޗްއާރުއޯސީގެ މުޙައްމަދު ފައިޒާން ހޮވުނުއިރު، އެންމެ މޮޅު ކީޕަރަކަށް ހޮވުނީ އެޗްއާރުއޯސީގެ ކީޕަރު މުނައްވަރު އާދަމްއެވެ. އެންމެ މޮޅު މިޑްފީލްޑަރަކަށް އައިކުލަބު އަދި ޕޮލްކޯ ކޮމްބައިންގެ އަޙްމަދު ރާއިފް ހޮވުނުއިރު އެންމެ މޮޅު ޑިފެންޑަރަކަށް ހޮވުނީ އެޗްއާރުއޯސީގެ ޢަލީ ތޯޙާއެވެ.\nމުބާރާތުގެ ފެއަރޕްލޭ ކުޅުންތެރިޔާގެ މަޤާމަށް ހޮވިފައިވަނީ އީސީއެމްސީގެ މުޙައްމަދު ޝާނިއުއެވެ. 21 އަހަރުން ދަށުގެ އެންމެ މޮޅު ކުޅުންތެރިޔާގެ މަޤާމަށް އައިކުލަބު އަދި ޕޮލްކޯ ކޮމްބައިންގެ އަޙްމަދު ރާއިފް ހޮވުނުއިރު 35 އަހަރުން މަތީގެ އެންމެ މޮޅު ކުޅުންތެރިޔާގެ މަޤާމަށް ހޮވުނީ އައިކުލަބު އަދި ޕޮލްކޯ ކޮމްބައިންގެ އަޙްމަދު ޢަބްދުﷲއެވެ.\nމުބާރާތުގެ އެންމެ މޮޅު ކުޅުންތެރިޔާގެ މަޤާމަށް ހޮވުނީ އައިކުލަބު އަދި ޕޮލްކޯ ކޮމްބައިންގެ އަކްރަމް އިސްމާޢީލްއެވެ. އެންމެ މޮޅު ކޯޗަކަށް ހޮވިފައިވަނީ އެޗްއާރުއޯސީގެ ކޯޗު ފަރުހާދު އިސްމާޢީލްއެވެ. މުބާރާތުގެ ފެއަރޕްލޭ ޓީމަކަށް ހޮވުނީ އީސީއެމްސީ ކޮމްބައިންއެވެ.\nސީޕީ ކަޕް ދެވަނަ ޑިވިޜަން ފުޓްބޯޅަ މުބާރާތުގެ ޗެމްޕިއަން ޓީމަށް ޓްރޮފީއާއި މެޑަލް ބައްސަވާ ދެއްވީ ފުޓްބޯޅަ އެސޯސިއޭޝަން އޮފް މޯލްޑިވްސް ޖެނެރަލް ސެކްރެޓަރީ ޙުސައިން ޖަވާޒްއެވެ.\nސީޕީ ކަޕް ދެވަނަ ޑިވިޜަން ފުޓްބޯޅަ މުބާރާތުގައި ޖުމްލަ6ޓީމަކުން ބައިވެރިވެފައިވެއެވެ.\nގއ. މާމެންދޫގައި ދެމުންދާ ފުލުހުންގެ ޚިދުމަތް އިތުރަށް ރަނގަޅު ކުރުމާގުޅޭގޮތުން މަޝްވަރާ ބައްދަލުވުމެއް ކުރިއަށް ގެންގޮސްފި އަންގާރަ ،19 ފެބުރުއަރީ 2019


Raajjeyge Ehen Resort Thah Full, Addu ge Resort Thah Bandhu – adduLIVE\nރާއްޖޭގެ އެހެން ރިސޯޓުތައް ފުލް، އައްޑޫގެ ރިސޯޓްތައް ބަންދު!\n1 Dec 18, 2021, 16:07\n"ޕީކް ސީޒަން" ފެށުނީ އެވެ. ކްރިސްމަސް އަދި އައު އަހަރުގެ ޗުއްޓީއަށް ދިވެހިރާއްޖެއަށް އަންނަ ފަތުރުވެރިންގެ އަދަދު އިތުރުވެއްޖެ އެވެ. ރާއްޖޭގެ ހުރިހާ ހިސާބެއްގެ ރިސޯޓުތައް ފުލްވެއްޖެ އެވެ. ދުވާލެއްގެ މައްޗަށް ރާއްޖެއަށް އަންނަ ޓުއަރިސްޓުންގެ އަދަދު 4000 އަށްވުރެ މައްޗަށް އަރައިފި އެވެ. ބައެއް ދުވަސްތަކުގައި 6000 އަށްވުރެ ގިނަ ފަތުރުވެރިން ރާއްޖެއަށް އެބަ ޒިޔާރަތްކުރެ އެވެ. ކޮވިޑް-19 ގެ ސަބަބުން ރާއްޖޭގެ ބޯޑަރުތައް ބަންދުކޮށްގެން ލިބުނު ގެއްލުން ފޫބެއްދޭ ހިސާބަށް ރާއްޖޭގެ ކަންކޮޅުތަކުގައި ފަތުރުވެރިކަމުގެ އިގްތިސާދު ކުރިއަރަން ފަށައިފި އެވެ.\nމިއަދު ރާއްޖޭގެ އޮންލައިން ނޫހެއްގެ ފަލަ ސުރުޚީން ދެކުނީމެވެ. "ރާއްޖޭގެ ރިސޯޓްތައް ފުލް" ވާހަކަ އެވެ. އަންނަ ޖެނުއަރީ މަހުގެ ހަތެއްހާ ހިސާބަށް މިހާރު ރިސޯޓްތައް ބުކްކޮށްފައިވާ ވާހަކަ އެވެ. ހިތަށް އެރިއެވެ. އައްޑޫވެސް "ދިވެހިރާއްޖޭގެ" ތެރޭގައި ހިމެނޭ ހެއްޔެވެ؟ ހަމަގައިމުވެސް އައްޑޫ "ސިޓީ" ގައި ތިޔަ ބުނާ ފަތުރުވެރިން ފެންނާކަށް ނެތެވެ. ގޫގްލް މެޕްސް ބަލައިލުމުން އައްޑޫ ސިޓީގައި3ރިސޯޓް އެބައޮތް ކަމަށް އޭގެއިން އެބަ ދައްކައެވެ. ޝަންގްރިއްލާ ރިސޯޓާއި، ކެނެރީފް ރިސޯޓާއި ސައުތު ޕާމް ރިސޯޓެވެ. މި ރިސޯޓްތަކުގެ ތެރެއިން މިވަގުތު ހުޅުވާފައި އޮތް ހަމައެކަނި ރިސޯޓަކީ ސައުތު ޕާމް ރިސޯޓެވެ. ދެން އޮތް2ރިސޯޓުވީ ބަންދުކޮށްފަައެވެ. ކޮވިޑް-19 ގެ ސަބަބުންނެވެ.\nއައްޑޫ ވިލިނގިލީގައި ހިންގި ޝަންގްރިއްލާ ރިސޯޓް\nކޮންމެ ދުވަހަކުވެސް ހެޑްލައިންތަކުން ފެންނަނީ އައްޑޫގެ ޓުއަރިޒަމާއި ގުޅޭ ކޮންމެވެސް ވާހަކައެކެވެ. "ހަންކެޑެ" ރިއަލް އެސްޓޭޓް ޓުއަރިޒަމަށް ފައްކާކުރަން އުޅޭ ވާހަކަ އެވެ. އައްޑޫގައި 8000 ޓުއަރިސްޓު ބެޑު ތަރައްގީކުރާނެ ވާހަކަ އެވެ. ހޯމް ސްޓޭ ޓުއަރިޒަމެއްގެ ވާހަކަ އެވެ. އައްޑޫގެ ކޮންމެ އަވަށެއްގައި ޓުއަރިޒަމް ޒޯނެއް ތައްޔާރުކުރާ ވާހަކަ އެވެ.\nއާދޭހެވެ. ޓުއަރިޒަމް ޒޯނު އެބަ ތައްޔާރު ކުރެއެވެ. ކޮންމެ ހަފްތާއަކު އެއް ފަހަރު އައްޑޫ އިންޓަނޭޝަނަލް އެއަރޕޯޓަށް ސްރީލަންކަންގެ ފްލައިޓެއް މިހާރު އެބަ ޖައްސަ އެވެ. ނަމަވެސް މިއީ ދެމެހެއްޓެނެވި ގޮތަކަށް ކުރެވޭ ކަމެއްތޯ އެބަ ސުވާލު އުފެދެއެވެ. އެއްބަޔަކަށް އެއީ ސިޔާސީ "ދަޅަ ދެއްކުން" ދެއްކުމެކެވެ. ހޮޅީންނަށް ދިގުރަށް ދެއްކިހެން އައްޑޫގެ ރައްޔިތުންނަށް ވައުދުނާމާތައް އެބަ ދައްކައެވެ. އަނެއް ބަޔަކަށް އެއީ ސަރުކާރުން އައްޑޫގެ ރައްޔިތުންނަށްވީ ވައުދު ފުއްދުމުގެ ފެށުމެކެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ޞާލިހު ދިވެހި ވެރިކަމާ ހަވާލުވީ އައްޑޫގެ ރައްޔިތުންނަށް ވަރަށް ގިނަ ވައުދުތައް ވެފައެވެ. ރައީސް ސޯލިހުގެ ބައެއް ވައުދުތައް ހަގީގަތަކަށް ވުމުގެ އަމަލީ މަސައްކަތް ވަނީ ފެށިފައެވެ. ނަމަވެސް ރައީސް ވައުދުވެވަޑައިގެންނެވި 8000 އެނދު އަދިވެސް ނުފެނެއެވެ. 8000 ވަޒީފާއެއް ނުފެނެއެވެ. ގަން އިންޓަނޭޝަނަލް އެއާޕޯޓު ޒަމާނީ ވަސީލަތްތަކާއެކު ތަރައްޤީ ކުރެވި، ދުނިޔޭގެ ފަސް މަންޒިލަކުން ދުވާލަކު ފަސް ފްލައިޓު ފަސް އަހަރު ދުވަހުގެ ތެރޭ ޖައްސާނެކަމަށް ވީ ވައުދު ފުއްދުމުގެ ކޮޅުމަތި އަދި ނުފެނެއެވެ. ރައްޔިތުން އަބަދު އެ އެހަނދާންކޮށް ކޮންމެ ދުވަހަކު އެވާހަކަ އެބަ ދައްކައެވެ.\nދުވާލަކު5ފްލައިޓް ނުޖެއްސި އޮތްވާ ރިސޯޓް ލައިފްގެ މެނޭޖިން ޑިރެކްޓަރު މުހައްމަދު ޝާޒް ވަލީދު ޓްވީޓް ކުރެއްވީ، އައްޑޫގެ ޓުއަރިޒަމަށް ސަރުކާރުން އެއްބާރުލުން ނުދެއްވާ ވާހަކަ އެވެ. ޗާޓަރު ތިން ފްލައިޓް އެތެރޭގެ އުދުހުންތަކަށް ފަސޭހަ ގަޑިއެއް ދިނުމަށް އެދުމުން އެކަން ސަރުކާރަށް ކޮށްނުދެވުނު ވާހަކަ އެވެ. މިއީ ހަގީގަތުގައިވެސް ސަރުކާރުން އައްޑޫ ރައްޔިތުންނަށް ވި ވައުދުތަކާ ޚިލާފުކަމެއްކަން އައްޑޫގެ ގިނަ ރައްޔިތުން ގަބޫލު ކުރެއެވެ.\nއައްޑޫ ހެރެތެރޭގައި ހިންގި ކެނެރީފް ރިސޯޓް\nޝަންގްރިއްލާ އަދި ކެނެރީފަކީ އައްޑޫގެ އެތައް ސަތޭކަ ރައްޔިތުނަށް އާމްދަނީ ލިބެމުން އައި2ރިސޯޓެކެވެ. ސީދާ ގޮތުންނާއި ނުސީދާކޮށް އެތައްް ބަޔަކަށް މަންފާ ކުރިއެވެ. އެ ރިސޯޓުތަކުގައި ވަޒީފާ އަދާކޮށްގެން އައްޑޫ ރައްޔިތުންނަށް އެކަށީގެންވާ އާމްދަނީ ލިބުނެވެ. އެ ރިސޯޓުތަކަށް ދަނޑުގޮވާން ވިއްކައިގެން ދަނޑުވެރިންނަށް ފުދޭވަރެއްގެ އާމްދަނީ ލިބުނެވެ. އެ ރިސޯޓުތަކަށް ހެދިކާ ވިއްކައިގެން އަންހެންވެރިންގެ ޖީބުތައް ފުރާލި އެވެ. ނަމަވެސް މިއަދު ފެންނަން އޮތީ އެ މަންޒަރެއް ނޫނެވެ. މިއަދު ފެންނަނީ އާމްދަނީ ހޯދަން އައްޑޫ ރައްޔިތުން ގަނަތަޅޭ މަންޒަރެވެ.\nދަތި ހާލުގައި އެގޮތް މިގޮތަށް އުޅޭ މަންޒަރެވެ. މަހަކު 10000 އަށްވުރެ ބޮޑު މުސާރައެއް ލިބެމުން އައި މީހުން، އެކިއެކި ކުދިކުދި މަސައްކަތް ކޮށްގެން ކިރިޔާ ފުއްދާލައިގެން އުޅޭ މަންޒަރެވެ. މިއީ އައްޑުއަށް ލޯބިކުރާ އައްޑޫގެ ދަރިން ދެކެން ބޭނުންވާ މަންޒަރެއް ނޫނެވެ. އާއިލާއާ ދުރުގައި މާލެއަތޮޅުގެ ރިސޯޓްތަކުގައި ވަޒީފާ އަދާކުރަން ތިބުމަކީ ހަމަ ޔަގީނުންވެސް ފަސޭހަކަމެއް ނޫނެވެ. އެއްކަލަ އެބުނާ "ނައިޓަށް ގެޔަށް" ވައުދުވެސް ނުފުއްދުނީ އެވެ.\nރައީސް ސާލިހުގެ ސަރުކާރަށް އަދިވެސް ދުވަސް އެބަ އޮތެވެ. އައްޑޫ ރައްޔިތުން އަދިވެސް އުންމީދެއް ކަނޑާނުލައެވެ. މަސައްކަތް ކުރާނީ އަމިއްލަ ހައްގު ހޯދުމަށެވެ. އާމްދަނީ ހޯދޭނެ ފަސޭހަ ގޮތެއް ހޯދުމަށެވެ. ރައްޔިތުމީހާއަށް ދޮގު އުންމީދުތައް ދައްކާތާ އެތައް ދުވަހެކެވެ. ހަންކެޑެ އޭ ކިޔަކިޔާ ހަން ކެނޑިއްޖެ އެވެ. މުހުލަތަކަށްފަހު މުހުލަތެއް ދީ ދީ ކެތްތެރިކަން ކޮޅުންލައިފި އެވެ. ބޯރާ ވިޔަފާރިވެރިންގެ ދުވަސްވަރު "ކަލް ދޯ ބަޖޭ އާއޯ" ކިޔާ ގޮތަށް "އަންނަ މަހު" ކިޔާ އަޑު ނޫން އެހެން އަޑެއް އަހަން އައްޑޫ ރައްޔިތުން ބޭނުންވެއެވެ. ހެޔޮ ވެރިކަމެއްގެ ފަހު2އަހަރު އައްޑޫ ރައްޔިތުންނަށް ހެޔޮ ގޮތެއް ވުމަކީ ދުޢާއެކެވެ.


Internet ge package thakuge aguthah 30 insaththa dhashah - AO News\nއިންޓަނެޓްގެ ޕެކޭޖްގެ އަގުތައް 30 އިންސައްތަ ދަށަށް\nރާއްޖޭގައި ފޯރުކޮށްދޭ އިންޓަނެޓްގެ އަގުތަކަށް ހެޔޮ ބަދަލުތަކެއް ގެންނަވައި، ސަރުކާރުން ވައުދުވެފައިވާ ފަދައިން އިންޓަނެޓްގެ އައު އަގުތައް މިއަދު އިއުލާންކުރައްވައިފިއެވެ. ސަރުކާރުން އިންޓަނެޓްގެ އަގުތަކަށް ގެނައި ބަދަލުތައް މިއަދު އިއުލާންކުރެއްވިއިރު، ގޭގެއަށް ފޯރުކޮށްދޭ ރެސިޑެންޝަން ޕެކޭޖްތަކުގެ އަގުވެސް ވަނީ 28 އިންސައްތައާއި 30 އިންސައްތަ ކުޑަކޮށްފައެވެ. އަދި ގޭގެއަށް އިންޓަރނެޓް ދެވޭނެ އެންމެ ދަށް ސްޕީޑަކީ2އެމްބީޕީއެސްކަމަށްވެސް ސަރުކާރުން ވަނީ ކަނޑައަޅުއްވާފައެވެ.\nއެގޮތުން ތައާރަފްކުރުމަށް ހަމަޖެހިފައިވާ3ޕެކޭޖުތަކަކީ،\n-250 ރުފިޔާއަށް5އެމްބީޕީއެސް ސްޕީޑުގައި 30ޖީބީގެ ޑާޓާ ލިބޭ، ތްރޮޓަލް ސްޕީޑް2އެމްބީޕީއެސްގެ ޕެކޭޖަކާއި،\n-500 ރުފިޔާއަށް 15 އެމްބީޕީއެސް ސްޕީޑުގައި 100ޖީބީގެ ޑާޓާ ލިބޭ، ތްރޮޓަލް ސްޕީޑް5އެމްބީޕީއެސްގެ ޕެކޭޖަކާއި،\n-700 ރުފިޔާއަށް 25 އެމްބީޕީއެސް ސްޕީޑުގައި 200ޖީބީގެ ޑާޓާ ލިބޭ، ތްރޮޓަލް ސްޕީޑް5އެމްބީޕީއެސްގެ ޕެކޭޖެކެވެ.\n3 ވަނަ ޕެކޭޖަކީ 25 އެމްބީޕީއެސްގެ ޕެޖޭކެވެ. މި ޕެކޭޖަކަށް ސަރުކާރުން ކަނޑައަޅާފައިވާ އަގަކީ 700 ރުފިޔާ އެވެ. މިހާރު މި ޕެކޭޖު ލިބެން ހުރި އަގަކީ ދިރާގުން 990 ރުފިޔާ އަދި އުރީދޫއިން 749 ރުފިޔާ އަށެވެ. އަދި މި ޕެކޭޖުތަކުގެ ތުރޮޓްލް ސްޕީޑުވެސް 1 އެމްބީޕީއެސްއިން 5އެމްބީޕީއެސްއަށް މަތި ކުރަން ސަރުކާރުން ކަނޑައަޅާފައިވާއިރު، މަންތްލީ އެލަވަންސްއަށް ކަނޑައަޅާފައިވަނީ 200 ޖީބީ އެވެ. ދިރާގުގެ 25 އެމްބީޕީއެސް ޕެކޭޖުން މިހާރުވެސް 200 ޖީބީގެ އެލަވަންސްއެއް ލިބެ އެވެ. އުރީދޫއިން ލިބެނީ 120 ޖީބީ އެވެ.\nމި ބަދަލުތަކުގެ ސަބަބުން ރެސިޑެންޝަލް އިންޓަރނެޓް ޚިދުމަތްތައް ބޭނުންކުރާ 60 އިންސައްތައާއި 75 އިންސައްތައާ ދެމެދުގެ މީހުންނަށް ސީދާކޮށް މަހުފީ އަގުހެޔޮ ވެގެންދާނެއެވެ.\nއިންޓަނެޓްގެ އަގުހެޔޮކުރުން އިއުލާންކުރުމަށް ބޭއްވި ރަސްމިއްޔާތުގައި މިނިސްޓަރ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ އައިމިނަތު ޝައުނާ ވިދާޅުވީ ގޭގެއަށް ދޭ ޚިދުމަތުގެ އަގަށް ފާހަގަކޮށްލެވޭ ބަދަލުތަކެއް އަންނާނެކަމަށެވެ.\_\nސަރުކާރުން މިއަދު އިއުލާނުކުރި އާ އިންޓަނެޓުގެ އަގުތައް އަމާޒުކޮށްފައިވަނީ އާދައިގެ މިންވަރަކަށް އިންޓަނެޓް ބޭނުންކުރާ ފަރާތްތަކާއި ސްކޫލް ކުދިންނާއި އައިސީޓީ ދާއިރާގައި މަސައްކަތް ކުރާ ފަރާތްތަކަށެވެ.\nއިންޓަނެޓުގެ އާ އަގުތައް އިއުލާންކުރުން އަނެއްކާ ވެސް ފަސްކޮށްފި\nއިންޓަނެޓުގެ އަގު ހެޔޮކޮށް، އާ އަގުތައް އިއުލާން ކުރުން މާދަމާއަށް ފަސްކޮށްފި\nއިންޓަނެޓުގެ އަގު ހެޔޮކޮށް، އާ އަގުތައް މާދަމާ އިއުލާނުކުރަނީ


CMAG ge badhdhaluvumaa gulhey gothun Raajjeyn India aa vaahaka dhakkaifi | Mihaaru\nސީމެގުގެ ބައްދަލުވުމާ ގުޅޭ ގޮތުން ރާއްޖޭން އިންޑިއާއާ ވާހަކަ ދައްކައިފި\n16 އޯގަސްޓް 2016 - 19:317comments\nއިންޑިއާގެ އެކްސްޓާނަލް އެފެއާޒް މިނިސްޓްރީގެ ތަރުޖަމާނު ވިކާސް ސްވަރަޕް އިންޑިއާގެ ނޫސްވެރިންނަށް ވިދާޅުވި ގޮތުގައި، އެ މަޝްވަރާތައް އޮތީ އެ ގައުމުގެ އެކްސްޓާނަލް އެފެއާޒް މިނިސްޓަރު ސުޝްމާ ސްވަރާޖާއި ރާއްޖޭގެ ފޮރިން މިިނިސްޓަރު މުހައްމަދު އާސިމް މިއަދު ދިއްލީގައި ބޭއްވި ބައްދަލުކުރެއްވުމުގަ އެވެ. އެ ގޮތުން، މިދިޔަ މަހު ރާއްޖެ ވަޑައިގެންނެވި އދ. އާއި ކޮމަންވެލްތުގެ މަންދޫބާއެކު ދިވެހި ސަރުކާރުން ކުރި މަސައްކަތްތަކާއި ކުރިއަށް އޮތް ސީމެގްގެ ބައްދަލުވުމުގެ މައުލޫމާތު އާސިމް ދެއްވި ކަމަށް ވިކާސް ވިދާޅުވި އެވެ.\n"ރާއްޖޭގައި ހިނގަމުންދާ ކަންކަމާ މެދު ދެކެވަޑައިގަންނަވާ ގޮތް ރާއްޖޭގެ ފޮރިން މިނިސްޓަރު ހިއްސާ ކުރެއްވި،" އޭނާ ވިދާޅުވި އެވެ.\nއިންޑިއާ ހިމެނޭ ގޮތުން ޖުމްލަ ނުވަ ގައުމެއްގެ ފޮރިން މިނިސްޓަރުން ތިއްބަވާ ސީމެގުގެ ބައްދަލުވުމެއް އަންނަ މަހު އޮންނާނެ އެވެ. މިދިޔަ އޭޕްރީލް މަހު ބޭއްވި ސީމެގުގެ ބައްދަލުވުމުގައި ރާއްޖެ އަށް ހުށަހެޅި ހަ ކަމެއް އިސްލާހު ކޮށްފައިވޭތޯ މި ބައްދަލުވުމުގައި ބަލައި ރާއްޖެއާ މެދު ފިޔަވަޅު އަޅަން ޖެހޭތޯ ނުވަތަ ނޫންތޯ ކަނޑައަޅާނެ އެވެ. އެ ކަންތައްތަކުގެ ތެރޭގައި ޖަލަށް ލާފައިވާ ސިޔާސީ ބޭފުޅުން ދޫކޮށްލުމާއި ޝަރުއީ ދާއިރާގެ މިނިވަންކަން ކަށަވަރުކުރުމުގެ އިތުރަށް ގެއްލިފައިވާ ބައެއް ހައްގުތައް އަނބުރާ ހޯދައިދިނުން ހިމެނެ އެވެ.\nއެންމެ ފަހުން ބޭއްވި ސީމެގުގެ ބައްދަލުވުމުގެ ކުރިން ވެސް ސަރުކާރުން ބޭރު ދުނިޔޭގައި ލޮބީ ކުރި އެވެ. އެ ގޮތުން، ސީދާ ރައީސް އަބްދުﷲ ޔާމީން އިންޑިއާ އަށް ވަޑައިގެން އެ ގައުމުގެ ބޮޑުވަޒީރު ނަރެންދުރަ މޯދީއާ ބައްދަލު ކުރެއްވިއިރު، ރައީސްގެ މަންދޫބުންގެ ގޮތުގައި މިނިސްޓަރުން ސީމެގުގައި ހިމެނޭ ބައެއް ގައުމުތަކަށް ވަޑައިގަތެވެ.\nމީގެ އިތުރުން، ރާއްޖެ އާއި އިންޑިއާއާ ދެމެދު މި ފަހުން ކުރި މުހިއްމު މަޝްވަރާތަކާ ގުޅޭ ގޮތުން ވެސް އާސިމް އާއި ސުޝްމާ މިއަދު ވާހަކަ ދެއްކެވިކަން ވެސް އެކްސްޓާނަލް އެފެއާޒް މިނިސްޓްރީގެ ތަރުޖަމާނު ފާހަގަކުރެއްވި އެވެ. އޭގެ ތެރޭގައި ހިމެނެނީ، ވިކާސް ވިދާޅުވި ގޮތުގައި، އިންޑިއާގެ ޑިފެންސް ސެކްރެޓަރީ މޯހަން ކުމާރާއި ޓެރަރިޒަމާ ގުޅޭ ކަންކަމަށް އެ ގައުމުގެ ބޮޑުވަޒީރު ކަނޑައަޅުއްވާފައިވާ މަންދޫބު އާސިފް އިބްރާހިމް މިދިޔަ މަހު ރާއްޖެ އަށް ކުރެއްވި ދަތުރެވެ.\n"... ދެ ގައުމުގެ ދެމެދު އޮތް ގުޅުމުގައި ހިމެނޭ އެކި ދާއިރާތަކުން ހޯދާފައިވާ ކާމިޔާބީތަކާއި ކަންކަން ގޮސްފައިވާ ހިސާބާ ގުޅޭ ގޮތުން ވެސް ދެ ބޭފުޅުން މަޝްވަރާ ކުރެއްވި،" އޭނާ ވިދާޅުވި އެވެ.\nމި އަހަރު ފަހުކޮޅު އިންޑިއާގައި ބާއްވާ ރާއްޖޭގެ އިންވެސްޓްމަންޓް ފޯރަމަށް އިންޑިއާ އިން ވަމުންދާ ތައްޔާރީތަކަށް އާސިމް ޝުކުރު ވެސް އަދާކުރެއްވި އެވެ.\nމިއީ މިދިޔަ މަހުގެ 13 ގައި މިނިސްޓަރުކަމާ ހަވާލުވެވަޑައިގެންނެވި އާސިމް ރާއްޖޭން ބޭރަށް ކުރައްވާ ފުރަތަމަ ދަތުރެވެ. އިއްޔެ ފެއްޓެވި ދެ ދުވަހުގެ މި ދަތުރުގައި ސުޝްމާއާ އެކު ރަސްމީ މަޝްވަރާތައް ބޭއްވެވުމުގެ އިތުރަށް، އާސިމް ވަނީ އިންޑިއާގެ ނައިބު ރައީސް ހާމިދު އަންސާރީއާ ވެސް މިއަދު ހަވީރު ބައްދަލުކުރައްވާފަ އެވެ.\nމިނިސްޓަރު އާސިމް އިންޑިއާގެ ނައިބު ރައީސް ހާމިދު އަންސާރީއާ މިއަދު އިންޑިއާގައި ބައްދަލުކުރައްވަނީ.-- ފޮޓޯ: އިންޑިއާގެ އެކްސްޓާނަލް އެފެއާޒް މިނިސްޓްރީ\nއެކަމަކު، ޗައިނާއާ އެކު ރާއްޖޭން މި ފަހުން ގުޅުން ބަދަހިކުރަން ފެށުމުން އިންޑިއާއާ ދެމެދު އޮންނަ ގުޅުމަށް ކޮންމެވެސް ވަރަަކަށް ވަނީ އަސަރުކޮށްފަ އެވެ. އަދި ރާއްޖޭގެ ސިޔާސީ މަސްރަހު ހަލަބޮލިވެ، އެ މައްސަލަތައް ހައްލު ނުވެ ގިނަ ދުވަސްތަކެއް ވުމުން އިންޑިއާގެ ބޮޑުވަޒީރު މޯދީ ރާއްޖެ އަށް ކުރައްވަން އޮތް ދަތުރުފުޅު ވެސް ކެންސަލް ކުރެއްވި އެވެ.\nއިތުރު ލިޔުންތައް ފޮރިން މިނިސްޓަރު ރާއްޖެ-އިންޑިއާ ޑިޕްލޮމެސީ ރާއްޖެ-ކޮމަންވެލްތު ސީމެގް ޑިޕްލޮމެޓިކް ގުޅުން ސުޝްމާ ސްވަރާޖް ކުރީގެ މިނިސްޓަރު މުހައްމަދު އާސިމް


Ukraine ah foarukoh dheveynee vaki baavatheh ge hathiyaaru\nއެމެރިކާގެ ޖާސޫސީ ބޯޓުތައް ޔުކްރޭން މަތިން އުދުހެނީ - ޔުކްރޭނަށް ޖާސޫސްކޮށް ދެނީ\nއަސްކަރީ ގޮތުން ޔުކްރޭން ބާރުވެރި ކުރުވުމަކީ ހުޅަނގުން ބޭނުންވާ ގޮތް ނަމަވެސް ހުރިހާ ބާވަތެއްގެ ހަތިޔާރު ފޯރުކޮށް ނުދެވޭނެ ކަމަށް ނޭޓޯ ގައުމުތަކުން ބުނެފި އެވެ.\nމިއީ ނޭޓޯ ގައުމުތަކުގެ ރަސްމީ ބުނުމެއް ނޫން ނަމަވެސް، ނޭޓޯ މެމްބަރު ގައުމުތަކުން މިކަމާ ސައްލާކޮށް ވަކިގޮތެއް ނިންމާފައިވާ ކަމަށް ރިޕޯޓްތައް ބުނެ އެވެ.\nހުޅަނގު ގައުމުތަކުގައި އުފައްދާ ޒަމާނީ ފައިޓަރު ޖެޓާއި ޓޭންކަރުތައް ޔުކްރޭނަށް ނުފޮނުވަން ވެސް ވަނީ ނޭޓޯ މެމްބަރުން އެއްބަސްވެފަ އެވެ. އެއީ ހަނގުރާމަ މާބޮޑަށް ހޫނުވެ ރަޝިއާގެ ހަމަލާތަކުން މުޅި ސަރަހައްދު އަންދާލަފާނެތީ ކަމަށް ބުނެވެ އެވެ.\nނޭޓޯ ގައުމުތަކުން ޔުކްރޭނަށް އެހިތެރިވުމުގައި މިހާތަށް އަމަލުކޮށްފައި ވަނީ ބައިނަލްއަގުވާމީ މިންގަނޑުގައި ބުނާ އުސޫލުތަކަށް ކަމަށް ބުނެ އެވެ. އަދި ނޭޓޭ ގައުމުތަކުން ޔުކްރޭނަށް އެންމެ ފުރިހަމައަށް އެއްބާލުން ދޭން ނުކެރިގެން އުޅެނީ ރަޝިއާ ކޮށްފާނެ ކަމެއް ނޭނގޭތީ ކަމަށް ވެސް ރިޕޯޓްތައް ބުނެ އެވެ.\nނޭޓޯ ކޮމާންޑަރުން ބުނާ ގޮތުން ރަޝިއާ - ޔުކްރޭން ހަނގުރާމަ ފެށުނުތާ ކައިރީގައި ޔުކްރޭނަށް ހަތިޔާރު ފޯރުކޮށް ދެވުމަކީ ހެދުނު ވަރަށް ބޮޑު ގޯހެކެވެ. އެކަން އެގޮތަށް ނުކުރި ނަމަ ހަނގުރާމަ މިހާރު އޮތް ގޮތަށް ބަދަލުވެގެން ނުދިޔައީސް ކަމަށް ވެސް ކޮންމާންޑަރުން ބުނެ އެވެ.\nޔުކްރޭނަށް ހަތިޔާރު ފޯރުކޮށް ދިނުމާ ބެހޭ ގޮތުގުން ނެޓޯ ގައުމުތަކުގެ މެދުގައި ވަކި އެއްބަސްވުމެއް އޮތްތޯ ސުވާލުކުރުމުން، ނޭޓޯ ތަރުޖަމާން ސީދާ ޖަވާބެއް ނުދެއްވަ އެވެ. އޭނާ ވިދާޅުވީ އެކަން ކުރިއަށް ދާނީ ވަކިވަކި ގައުމުތަކުން ސައިޕްލައިކުރަން ބޭނުންވާ އަސްކަރީ އާލާތްތަކަށް ރިއާޔަތްކުރުމަށް ފަހުގައި ކަމަށެވެ.\nއޭނާ އަދި ވިދާޅުވި ނޭޓޯއިން ވަކި ގޮތެއް ނުނިންމި ނަމަވެސް ޔުކްރޭން އާއެކު ގާތް ގުޅުން އޮންނަ ގައުމުތަކުން އަސްކަރީ ގޮތުން އެއްބާލުމުގައި ދެމިތިބވިދާނެ ކަމަށެވެ.\nރަޝިޔާ ޓެރަރިޒަމް އީޔޫ + ކުށްކުރުން ނޭޓޯ ޕޮލިޓިކްސް ޔުކްރެއިން


Aniyaa Libifaivaa Myhaa Ge Dua Allah Subhaanahoo Vathalaa Ijaaba Kuravva Vaane: Sheikh Shamoon | Dhiislam\nއަނިޔާ ލިބިފައިވާ މީހާގެ ދުޢާ ﷲ ސުބްހާނަހޫ ވަތަޢާލާ އިޖާބަ ކުރައްވަވާނެ: ޝެއިޚް ޝަމްޢޫން\nއައިޝަތު ރަފާހް އަލީ ޖުލައި 20, 2020\nއަނިޔާ ލިބިފައިވާ މީހާގެ ދުޢާ ﷲ ސުބްހާނަހޫ ވަތަޢާލާ އިޖާބަ ކުރައްވަވާނެ ކަމަށް އައްޝައިޚް މުޙައްމަދު ޝަމްޢޫން ވިދާޅުވެއްޖެއެވެ.\nޝެއިޚް ޝަމްޢޫން މިހެން ވިދާޅުވެފައިވަނީ ރަބީޢުލްޤުލޫބި ފައުންޑޭޝަނުން ކުރިއަށް ގެންދަވާ ދަރުސް ސިލްސިލާ ކަމުގައިވާ ކަލިމައިގައި ވާހަކަފުޅު ދައްކަވަމުންނެވެ.\nއަދިވެސް ވިދާޅުވިއެވެ. އަޅުގަނޑުމެންގެ ރާއްޖޭގައި ދުނިޔޭގެ އެކި އެކި ކަންކޮޅުތަކުން މީހުން އެބަިމީހުންގެ އަމިއްލަ ޤައުމާއި ޢާއިލާ ދޫކޮށް އައިސް ބުރަ މަސައްކަތް ކުރާއިރުވެސް އެބައިމީހުންނަށް ދޭންޖެހޭ ކުޑަ ކުޑަ އުޖޫރަ ނުދޭ ކަމެވެ. މިއީ ވެސް އެބައިމީހުންނަށް ދެވޭ އަނިޔާއެއް ކަމެވެ.\nއެބައި މީހުން މިބުރަ މަސައްކަތް ކުރަމުންދާއިރުވެސް އެމީހުންނަށް ލިބެންޖެހޭ އުޖޫރަ އަޅުގަނޑުމެން ނުދޭކަމަށް ވާނަމަ މާދަމާ ޤިޔާމަތް ދުވަހު ﷲގެ ޙަޒްރަރުގައި ދޭނީ ކޮން ޖަވާބެއްތޯއެވެ. ނަބިއްޔާ ޞައްލަ ﷲ ޢަލައިހި ވަސައްލަމަ ހަދީޘް ކުރައްވާފައިވާ ޙަދީޘް ބަސްފުޅެއްގެ މާނައިގައި ވެއެވެ. ތިޔަބައިމީހުން މީހަކު ލައްވާ އުޖޫރައަށް މަސައްކަތް ކުރުވުމަށްފަހު އޭނާގެ ގައިން އޮހޮރޭ ދާ ހިކުމުގެ ކުރީން ތިޔަބައިމީހުން އޭނާއަށް ޙައްޤުވާ ބައި އޭނާގެ އުޖޫރަ އޭނާއަށް ދޭށެވެ.\nޝެއިޚްގެ ވާހަކަފުޅު ނިންމަވާލައްވަމުން ވިދާޅުވެފައިވަނީ އެހެންކަމުން އަޅުގަނޑުމެން ﷲ ތަޢާލާއަށް ބިރުވެތިވެ މަސައްކަތްތެރީންނަށް ދޭންޖެހޭ އުޖޫރަ ދިނުމަށް ވަރަށް ބޮޑު އަހައަމިއްޔަތުކަމެއް ދޭން ޖެހެއެވެ.


Jinni Akaai Eku Aailaa Eh Binaakuran Nimmaigen Huri Annheneh Ge Vaahaka - Vaguthu\nޖިންނިއަކާއި އެކު އާއިލާއެއް ބިނާކުރުމަށް ނިންމައިގެން ހުރި އަންހެނެއްގެ ވާހަކަ\nޖިންނި އަކީ އިންސާނުންގެ ސޫރައަށް ބަދަލު ވެވޭ އެއްޗެވެ. ޖިންނި އިންސީންގެ ސޫރައަށް ބަދަލުވެގެންވާ ހާލަތުގައި ކައިވެނި ކޮށްފިނަމަ، ނުވަތަ ދެޖިންސުގެ ދެމެދުގައި ޖިންސީ ގުޅުން ހިންގުމަކީ ކުރެވިދާނެ ކަމެއްގެ ގޮތުގައި ޤަބޫލުކުރެވިފައި އޮވެއެވެ. އަދި އޭގެ ސަބަބުން ދަރިން ލިބުމަކީވެސް ވެދާނެ ކަމެކެވެ. މިއީ ޖިންނިއަކާއި އެކު އެފަދަ ގުޅުމަކުން ގުޅި އާއިލާއެއް ބިނާކުރުމަށް ނިންމައިގެން ހުރި އަންހެނެއްގެ ވާހަކައެވެ.\nއިނގިރޭސިވިލާތަށް ނިސްބަތްވާ، އުމުރުން 30 އަހަރުގެ އެމެތީސްޓް ރެއާމް ބުނާގޮތުގައި އޭނާއަކީ މީގެ އެތައް އަހަރެއް ކުރީއްސުރެވެން ޖިންނީންނާއި ގުޅުން ބަދަހި މީހެކެވެ. ހަމަ އެއާއިއެކު، އެކިއެކި އޭނާ ޖިންނީންނާއި އޭނާ ލޯބީގެ ގޮތުން ގުޅެމުން އަންނަތާ 11 އަހަރު ވެދާނެ ކަމަށް ރެއާމް ބުނެއެވެ. ނަމަވެސް އޭނާ މިހާރު އުޅެމުންދަނީ "ވަރަށް ސީރިއަސް" ގޮތެއްގައި ޖިންނިއަކާއި ގުޅިގެން ކަމަށާއި، ކުރިއަށް އޮތްތަކުގައި އެ ޖިންނިއާއި އެކު ހަޔާތެއް ފަށައި އާއިލާއެއް ބިނާކުރުމުގެ ވިސްނުން ހުރި ކަމަށް އޭނާ ވަނީ ބުނެއެވެ.\nރެއާމް ބުނިގޮތުގައި އޭނާ ފައިތުވެދިޔަ 11 އަހަރުގެ ތެރޭގައި 20 ޖިންނީންނާއި ލޯބީގެ ގޮތުން ގުޅުނެވެ. ނަމަވެސް އެންމެ ފަހުން އޭނާގެ ހިތް ދަމައިގަތް ޖިންނިއަކީ އޮސްޓްރޭލިއާއިން ދިމާވި ޖިންނިއެއް ކަމުގައި އާއި، އެ ޖިންނި ދެކެ އިންތިހާއަށް ލޯބިވާކަމަށް ރެއާމް ބުންޏެވެ. އަދި އެއީ ހަޔާތުގެ ބައިވެރިޔާކަމުގެ އިހުސާސު، އެ ޖިންނި ފެނުނު ދުވަހުން ފެށިގެން ކުރެވެމުން ދިޔަ ކަމަށް ރެއާމް ބުނެފައި ވެއެވެ.\n"އަހަރެން އެރޭ ދިޔައީ ގަސްތަކުގެ ތެރެއިން ހިނގާލަން. ކުއްލިއަކަށް އަހަރެންގެ ހަށިގަނޑަށް ބުނެދޭން ނޭނގޭ ބާރެއް ވެރިވެގަތް. ހަމަ އެވަގުތުވެސް އަހަންނަށް އެނގުނު އަހަރެންނަށް، އަހަރެން ހިތްއެދޭ ފަދަ ލޯބިވެރިޔަކާއި ބައްދަލުވެއްޖެކަން،" ރެއާމް ބުނެފައި ވެއެވެ.\nރެއާމް އޭނާގެ ޖިންނި ލޯބިވެރިޔާ އާއި ބެހޭ މާގިނަ ތަފްސީލެއް ހާމަކޮށްފައި ނުވީނަމަވެސް، އޭނާ ބުނެފައިވަނީ އެ ޖިންނިއަކީ އޭނާދެކެ ލޯބިވާ އަދި އަޅާލާ ރަނގަޅު ޖިންނިއެއް ކަމުގައެވެ.\nއޭނާ ބުނީ، އެ ދުވަހުން ފެށިގެން އެކުގައި ހަމަސް ދުވަސް އޮސްޓްރޭލިއާގައި އުޅުމަށްފަހު ޖިންނި އާއި އެކު އިނގިރޭސިވިލާތަށް މިހާރު އޭނާ ވަނީ ދިރިއުޅުން ބަދަލުކޮށްފައެވެ. އަދި މިހާރު އެދެނީ އެ ގުޅުން އިތުރު ހަރުފަތަކަށް ގެންގޮސް ދިރިއުޅުން "ސީރިއަސް" ގޮތެއްގައި ފެށުމަށް ކަމަށް ރެއާމް ބުނެފައި ވެއެވެ. މީގެ ކުރިން ނޫހެއްގައި ވާހަކަދައްކަމުން ރެއާމް ބުނެފައިވަނީ އޭނާ އިންނާނުން ދެކެ ވަރަށް ފޫހިވާކަމަށާއި، އިންސާނަކާއި އެކު ލޯބީގެ ގޮތުން ގުޅުމެއް ބާއްވަން ދުވަހަކުވެސް ނޭދޭ ކަމަށެވެ. އަދި އެއީ އޭނާގެ ޖިންނި ލޯބިވެރިންވެސް ހިތްއެދޭ ގޮތެއް ނޫން ކަމަށް ރެއާމް ބުންޏެވެ.\nއިންސީންނާއި ޖިންނީން ލޯބީގެ ގޮތުން ގުޅުން ނުވަތަ ކައިވެނިކުރުމަކީ ހުއްދަ ކަމެއް ނޫނެވެ. މާތް ﷲ އިންސާނުންނަށްޓަކައި ލައްވާފައިވަނީ އިންސާނުންގެ ޖޯޑެވެ. އަދި ކައިވެނި ކުރުމުގެ ހުއްދަ ދެއްވާފައިވަނީވެސް އިންސާނުން އިންސާނުންނާއެވެ. މިކަމާއި ޚިލާފުވާ ފަރާތްތަކަށް ދުނިޔޭގެ ލައްޒަތުން ވަގުތީ އުފާވެރިކަމެއް ލިބުނު ކަމުގައި ވީނަމަވެސް ދާއިމީ ހިތާމައާއި ކުރިމަތިލާން ޖެހޭނެކަމާއި މެދު ޝައްކެއް ނެތެވެ.\nއޮގަސްޓް 11, 2019 01:55\nއެލެކްސް އެ ބުނާ ދޮން މީހުން ހަމައެއް ނުވާނެ


ދަރިންގެ ހިތުގައި ނަމާދުކުރާ ހިތްޖެއްސުން | ކުދިން | ޢާއިލާ\nBack ކަވާސާ ޢާއިލާ ޢާއިލާގެ ބައިތައް ކުދިން ދަރިންގެ ހިތުގައި ނަމާދުކުރާ ހިތްޖެއްސުން\nދަރިންގެ ހިތުގައި ނަމާދުކުރާ ހިތްޖެއްސުން\n20 އޯގަސްޓު 2005\nދަރިން ތަރުބިއްޔަތުކޮށް ދީންވެރި ކުދިންތަކެއްގެ ގޮތުގައި ބޮޑު ކުރުމަކީ މައިންބަފައިންގެ ކޮނޑުގައި އެޅިފައިވާ ވަރަށް ބޮޑު މަސްއޫލިއްޔަތެކެވެ. އަދި ޤިޔާމަތް ދުވަހު އެކަމާމެދު ސުވާލު ކުރެވޭނެކަމެއްވެސް މެއެވެ. ކަން މިހެން އޮތް އިރު ކުއްޖަކު ތަރުބިއްޔަތު ކުރުމާއެކު ދީނަށް ލޯބި ކުރާ ކުއްޖަކަށް ހެދުމަށްޓަކައި އެންމެ ބޮޑު އަހައްމިއްޔަތު ކަމެއް ދޭންވީ ކަމަކީ، ނަމާދު ކުރުމުގެ އާދަ ކުދިންގެ ކިބައިގައި އަށަގެނެނެވުމެވެ. ތިރީގައި މި ބަލާލަނީ ކުދިންގެކިބައިގައި ނަމާދު ކުރުމުގެ ޝައުޤުވެރިކަން އުފެއްދިދާނެ ބައެއް ކަންތަކަށެވެ.\n3އަހަރާއި6އަހަރާ ދެމެދު :\nތިން އަހަރާއި ހަތަރު އަހަރާ ދެމެދު ޢުމުރަކީ، ކުޑަ ކުއްޖާ އޭނާ އަކީ މުސްތަޤިއްލު މީހެއް ކަން އިޙްސާސް ކުރެވޭ ދުވަސްވަރެވެ. ހަމަ އެހެންމެ ވަށައިގެންވާ ކަންތައްތައް ހޯދައި ފެންނަ ކަންތައްތައް އެންމެ ބޮޑަށް ނަކަލު ކުރާ ޢުމުރަކީވެސް މިއީއެވެ. ވީމާ އަހަރެމެން ނަމާދަށް ތިއްބާ ކުޑަ ދަރިފުޅު އައިސް، ނަމާދުގެ ޙަރަކާތްތައް ނަކަލު ކުރަން ފެށުމުން، '' ދަރިފުޅު ނަމާދު އަދި ކުރާކަށް ނުޖެހޭނެ . އަވަހަށް ކުޅެން ދޭ! '' ފަދަ ޢިބާރާތްތައް ބުނެ އެ ކުއްޖާ ފޮނުވާލުމަކީ އެއްގޮތަކަށް ވެސް ރަނގަޅު ގޮތެއް ނޫނެވެ.\nމި ޢުމުރުގެ ކުޑަ ކުދިން އެ މީހުންގެ ޠަބީޢަތަށް ދޫކޮށްލަމާތޯއެވެ؟ ކުއްޖާ އައިސް ބައްޕަ ނުވަތަ މަންމަ ނަމާދު ކުރާތަން ބަލަހައްޓައިގެން ހުރެއްޖެނަމަ އެކަމަށް ހިތްވަރު ދީ، ކަންތައް ކުރަންވާ ގޮތް ކޮންމެވެސް ވަރަކަށް ކިޔައި ދެވިދާނެއެވެ. އަދި މަންމަ މި ކުރަނީ ކޮންކަމެއް ކަން ކިޔައި ދެވިދާނެއެވެ. އަދި އެ ކުއްޖާ ކައިރީގައި ހުރެ ކުޅެ އަތް ޖަހައި، އިތުރު ހަރަކާތްތައް ގެނަޔަސް އެ ކަމާ އަޅާ ނުލާށެވެ.\nގޭގައި ކުޑަ ކުއްޖާ ބަލާނެ އެހެން މީހެއް ނެތީސް ، މިސާލަކަށް މަންމަ ނުވަތަ ބައްޕަ ނަމާދަށް ހުއްޓާ ދަރިފުޅު އައިސް ރޯން ފަށައިފިނަމަ އެ ކުއްޖާ އުރައިގެން ހުރެ ނަމާދު ކުރުމަކީ ހުއްދަ ކަމެކެވެ. މިއީ ވެސް ކުޑަ ކުދިން ބޮޑަށް ނަމާދާއި ގާތް ވާނެ ކަމެކެވެ.\nދަރިފުޅު ނަމާދު ކުރަން އާދަ ކުރުވަން ބޭނުންފުޅުނަމަ، ކުއްޖާގެ ޢުމުރުގެ މި މުހިއްމު ދައުރުގެ ބޭނުން ހިފަން ޖެހޭނެއެވެ. އަދި މި ޢުމުރުގައިވެސް ބިސްމި، އަލްޙަމްދު އިޚްލާޞް ފަލަޤް ނާސް ސޫރަތް ދަސްކޮށް ދެވިދާނެއެވެ. އަދި ބައެއްފަހަރު ފަސް އަހަރު ހަ އަހަރު ކުދިން މިސްކިތަށް ގެންގޮސް، އެ ކުދިންނަށް ބޮޑެތި މީހުން ކުރާ މުހިއްމު ކަމެއްގައި ބައިވެރިވުމުގެ އުފާވެރި އިޙްސާސް، އެކުދިންނަށް ހޯދައި ދެވިދާނެއެވެ.\n5 އަހަރާއި7އަހަރާއި ދެމެދު :\nދަރިފުޅުގެ ޢުމުރުގެ މި މަރުހަލާގައި، ވަރަށް އާދައިގެ ތިލަ ބަހުރުވައަކުން، މާތް ﷲ ގެ ނިޢްމަތްތަކާއި އެކަލާނގެ އަޅުތަކުން ދެކެ ލޯބިވެވޮޑިގަންނަވާ ކަން ކިޔައި ދެވިދާނެއެވެ. އަދި އަހަރެމެން ނަމާދު ކުރަނީ ބޮޑަށް އެ ލޯބި ހޯދަން ކަމަށް ވެސް ކިޔައި ދެވިދާނެއެވެ. ނަމަވެސް ފަހަރެއްގައިވެސް ނަމާދު ނުކުރުމުން ޢަޛާބު ލިބޭނެ ކަމަށް ބުނުން ފަދަ ކުދިންނަށް ވިސްނައިގަންނަން ދަތި މައްސަލަތައް ކިޔައި ދީގެން ނުވާނެއެވެ.\nހަމަ އެހެންމެ، މި ޢުމުރުގައި ކުއްޖާ އަށް ރަނގަޅު ނަމޫނާއެއް ކަމުގައި މައިންބަފައިން ވާން ޖެހޭނެއެވެ. އަދި ބޮޑަށް ތިބޭ ބޭބެއިންނާއި ދައްތައިންވެސް ވާން ޖެހޭނީ ރަނގަޅު ނަމޫނާއަކަށެވެ. ބަންގި ގޮވުމުން މަންމައާއި ދައްތައިން ވުޟޫކޮށްގެން ނަމާދު ކުރާތަން ފެނުމުން، މި ޢުމުރުގެ އަންހެން ކުދިންވެސް އެކަން ކުރަން ބޭނުންވާނެއެވެ. އަދި ބަންގިގޮވުމުން ބައްޕައާއި ބޮޑަށް ތިބޭ ބޭބެއިން މިސްކިތަށް ނަމާދަށް ދާތަން ފެނުމުން މި ޢުމުރު ފިރިހެން ކުދިން މިސްކިތަށް ދާންވެސް ބޭނުންވާނެއެވެ.\nޢާއިލާ ހުރިހާ ފަރުދުންވެސް ނަމާދު ކުރާ ގެއެއްގައި ބޮޑުވަމުން އަންނަ ކުއްޖަކަށް، ކުޑަ އިރުއްސުރެވެސް މި ކަންތައް ފެނިފެނި ހުންނާނީ ޢާދައަކަށް ވެފައެވެ. އަދި އެ ކުއްޖާއަށް، އެއީ ގޭގައި ހަމަ ކޮންމެ ދުވަހަކުވެސް ކަންތައް ކުރަންވާ ގޮތް ކަމުގެ ރަނގަޅު އިޙްސާސް ހިތުގައި އަށަގަންނާނެއެވެ.\nމައިންބަފައިން ނަމާދު ނުކޮށް ކުއްޖާ ބޮޑުވީމާ ނަމާދު ކުރަން އަމުރު ކުރުމުން އެކަން ކުރާނެ ކުއްޖެއް ނުހުންނާނެއެވެ.\nނަމާދު ކުރުމަކީ އެއީ ޢާއިލާގެ އާދައަކަށް ހެދުމަށް ފަހު، މި ޢުމުރުގެ ކުޑަ ކުދިންނަށް ނަމާދު ކުރާ ގޮތް ކިޔައި ދެވިފައި ހުންނަ ތަސްވީރު ނުވަތަ ކޮމްޕިއުޓަރ ޕްރޮގްރާމް ތައް ދެއްކުމަކީ ކުދިން މި ކަން ދަސްކުރަން ބޮޑަށް ޝައުޤުވެރިވާނެ ކަމެކެވެ. ފޮތުން ނަމާދު ކުރާގޮތް ކިޔައި ދީފައި އޭގެ ޢަމަލީ ސިފަވެސް ކުދިންނަށް ރަނގަޅަށް ދަސްކޮށް ދޭންވާނެއެވެ.\nހަމަ އެހެންމެ މި ޢުމުރުގައި ކުޑަ ކުއްޖަކަށް ބިރު ދައްކައި މަޖްބޫރު ކޮށްގެން ނަމާދު އަދި އެހެންވެސް ކަމެއް ކުރުމަކީ ، އެއްގޮތަކަށް ވެސް ރަނގަޅު ކަމެއް ނޫނެވެ. އެހެނީ ގަދަކަމުން ކުރުވަން އުޅޭ ކަންތަކަށް، މި ޢުމުރުގެ ކުދިން ގިނަފަހަރަށް ދޭނީ ބީރު ކަންފަތެކެވެ. ނަމާދު ކުރަން އަމުރު ކުރުމުގެ ބަދަލުގައި، ކުދިންނާއި ގުޅިގެން އެއީ އުފަލާ އެކީ ކުރާ މަޖާ ކަމެއް ފަދަ ގޮތަކަށް ކުދިންނަށް އިހްސާސް ވާފަދަ ގޮތަކަށް ކަންތައް ގެންދެވިދާނެއެވެ.\nހެނދުނު ހޭލައިގެން، ޗޮކްލެޓު ކައި ނިމިގެން އަދި ނިދުމުގެ ކުރިން ދަތް އުނގުޅަން ޖެހޭނެ ކަން ކުދިންނަށް ބުނެދީ އެކަމަށް އާދަ ކުރުވާ އުސޫލުން، ދެ ނަމާދު ދޭތެރޭ ޤުރުއާން ކިޔަވަން ކުދިން އާދަ ކުރުވާ ފަދައިން، ވަކި ގަޑިއެއް ޖެހުނީމާ ނިދަން ޖެހޭނެކަން ދަސްކޮށް ދޭ ފަދައިން، ހަމަ ނަމާދު ކުރުވަން ވެސް ފަރިތަ ކުރުވިދާނެއެވެ.\nކުޑަ ކުދިންނަކީ ހުސް ކަރުދާސް ގަނޑެއްގެ މިސާލެވެ. މައިންބަފައިން އޭގައި ކުރެހި އެއްޗެއް ކުރެހި ގޮތަކަށް އަދި ލިއުނު އެއްޗެއް ލިއުނު ގޮތަކަށް، ހަރުލާފައި ހުންނާނެއެވެ. ބޭނުންވަނީ ކުދިންނާ އެކީ ވަގުތު ހޭދަކޮށްލެވޭ ނަމާދުގެ މުހިއްމުކަން އިހްސާސް ކުރާ މަންމައަކާއި ބައްޕައެކެވެ.\nމި ޢުމުރުގެ ކުދިންނަކީ ރީތި ހެދުމަށް ވަރަށް ލޯބި ކުރާ ބައެކެވެ. ވީމާ ކުޑަ އަންހެން ދަރިފުޅަށް ވެސް ނަމާދު ކުރަން، ރީތި ކުޑަ ކުޑަ ބުރުގާއެއް ފަހައި ދެވިދާނެއެވެ. އަދި ކުޑަ ކުދިން ހިތް ޖެހޭފަދަ ކުލަ ކުލައިގެ ހެދުމެއް ވެސް ހޯދައިދޭން ވާނެއެވެ. އޭރުން އެ ރީތި ހެދުން ލާ ހިތުން ވެސް، ކުދިން ނަމާދު ކުރަން ބޭނުން ވާނެއެވެ. ހަމަ އެހެންމެ ފިރިހެން ކުދިންނަށް ވެސް ދިގު ފަޓްލޫނެއް ހޯދައި ދީ، އެއީ މުހިއްމު ވަރަށް ޚާއްޞަ ހެދުމެއް ކަން އެ ކުއްޖާއަށް ވިސްނައި ދޭންވާނެއެވެ.\nކުޑަކުދިން ގިނައިން ނަމާދު ކުރާނީ ގޭގައި ކަމަށް ވާތީ، ކުދިންނަށް ވަކި ޚާއްޞަ ރީތި މުސައްލައެއް ވެސް ހޯދައިދޭން ވާނެއެވެ. އަދި އެ މުސައްލަ ގެންގުޅުމާއި ރައްކާ ކުރުން އެއީ ކުދިންގެ އަތްމައްޗަށް ދޫކޮށްލެވިފައިވާ އެ ކުދިންގެ އަމިއްލަ ކަމަކަށް ހަދައިދޭން ވާނެއެވެ.\nހަނދާން ބަހައްޓަން ޖެހޭ ނުކުތާއަކީ، ކޮންމެ ކަމެއްވެސް ކުޑަ ކުދިން ލައްވައި ކުރުވަން ވާނީ އަދި ކުރުވޭނީވެސް، ލަސް ލަހުން މަރުހަލާ މަރުހަލާއިންނެވެ. ވީމާ އެއްފަހަރާ ހުރިހާ ނަމާދެއް ކުރުވަން އާދަ ކުރުމުގެ ބަދަލުގައި ފުރަތަމަ މަޣްރިބް ނަމާދު ދެން ޢިޝާ ނަމާދު ދެން ފަތިން ދެން މެންދުރު، މިކަލަ ގޮތަކަށް އާދަ ކުރުވިދާނެއެވެ. އަދި ފުރަތަމަ ކޮޅުގައި ވަގުތުގެ ކުރީކޮޅު ނުކުރިވިޔަސް ވަރިހަމަ ވާނެއެވެ. ދުވަސްކޮޅެއް ވެލީމާ، ނަމާދަކީ ވަކި ވަގުތެއްގައި ކުރަން ޖެހޭ އެއްޗެއް ކަމަށް ވިސްނައި ދީ ސީދާ ވަގުތުގައި ނަމާދު ކުރުވަން އާދަ ކުރުވަން ޖެހޭނެއެވެ.\nކުޑަ އިރު ގަޑީގައި ނަމާދު ކުރަން އާދަ ނުކުރުވައިފިނަމަ، ފުރާވަރަށް ދިއުމުންވެސް، ގަޑީގައި ނަމާދު ކުރުމުގެ މުހިއްމުކަން އޮންނާނީ ކުއްޖާގެ ހިތުން ފޮހެވިފައެވެ.\nނަމާދު ކުރުމުން އިނާމެއް ދިނުމަކީ ވެސް ކުދިން ނަމާދު ކުރަން އެޅޭ ބާރެކެވެ. އެގޮތުން ގަޟާ ކޮށް ވިޔަސް ފަސް ނަމާދު ކޮށްފިއްޔާ ވަކި އިނާމެއް ކަނޑައެޅިދާނެއެވެ. މި ނަމާދަކީ ކޮންމެހެން ކޮންމެ ދުވަހަކު ދޭ އިނާމެއްގެ ބަދަލުގައި ދޭތެރެ ދޭތެރެއިން ދޭ އިނާމަކަށް ވެސް ހެދިދާނެއެވެ. ކުދިން ލޯބި ވާކަހަލަ ކާ އެއްޗެހި، ކުޅޭ އެއްޗެހީގެ އިތުރުން މަޢްނަވީ އިނާމުވެސް ދެވިދާނެއެވެ. އެ ގޮތުން ނަމާދު ކޮށްފައި އައިމާ، '' ދަރިފުޅު ސުވަރުގޭގައި ދެފިޔަ ޖަހާފައި އުދުހޭ ތަން މަންމައަށް ފެންނަ ފަދަ އޭ '' ނުވަތަ '' ދަރިފުޅު ބަރާބަރަށް ނަމާދު ކުރާތީ މާތް ﷲ ދަރިފުޅު ދެކެ ލޯބިވެވޮޑިގަންނަވައޭ '' ފަދަ ބަސްތައް ބުނެ، ކުއްޖާއަށް ހިތްވަރު ދެވިދާނެއެވެ.\nފިރިހެން ކުދިން ބައްޕައާ އެކު ނުވަތަ އިތުބާރު ހިފެވޭ އެހެން މީހަކާ އެކީ މިސްކިތަށް ފޮނުވުމަކީ، އެ ކުދިން ނަމާދު ކުރަން އާދަ ވާނެ ކަމެކެވެ. މިސްކިތަށް ގޮސް ބޮޑެތި މީހުންނާ އެކީ އެއް ސަފެއްގައި ކުޑަ ކުއްޖަކަށް ހުރުމުގެ ފުރުސަތު ލިބުމުން، އެ ވާނީ ކުޑަ ކުއްޖަކަށް ވަރަށް ބޮޑު ކަމަކަށެވެ. އަދި އޭނާގެ ނަފްސަށް އިތުބާރު ލިބި ތިމާގެ އަގު ވަޒަން ކުރަން އެނގޭނެ ކަމެއްވެސް މެއެވެ. ހަމަ އެހެންމެ މިސްކިތަށް ދެވުމުން ކުދިންނަށް ލިބޭނެ އެހެން ދެ އުފަލެއްވެސް އެބަ އޮތެވެ. ފުރަތަމަ އުފަލަކީ ބައްޕަ އޭނާ ގޮވައިގެން ދާތީއެވެ. ދެވަނަ އުފަލަކީ ބޭރަށް ނުދެވިފައި ހުންނަ ކުޑަ ކުއްޖަކަށް ، ގެއިން ބޭރަށް ދެވުމުން ލިބޭ އުފަލެވެ.\nކުޑަ ކުދިން ބައެއްފަހަރު މިސްކިތުގައި ކުޑަކޮށް ހީލާ، ނުވަތަ ފަރާތް ފަރާތަށް އެނބުރި ނުވަތަ އެންމެން ސަޖިދައަށް ދާއިރުވެސް ސަޖިދައަށް ނުގޮސް ހައިރާންވެފައި ހުރެއޭ ކިޔާފައި އެ ކުދިން މިސްކިތަށް ނު ގެންދިއުމަކީ ހެދޭ ވަރަށް ބޮޑު ގޯހެކެވެ. މަދަރުސާއެއްގައި ހުއްޓަސް މި ޢުމުރުގެ ކުއްޖަކަށް މަޑަކުން ނުހުރެވޭނެއެވެ. މިއީ ކުޑަ ކުދިންގެ ޠަބީޢަތެވެ. ވީމާ ޖެހޭނީ އެކަން ބަލައިގަންނާށެވެ.\nމިސްކިތަށް ގޮސް އުޅޭ ބައެއް ޢުމުރުން ދޮށީ މީހުން، ކުޑަ ކުދިން މިސްކިތަށް ދިއުމުން ހިތްހަމަ ނުޖެހިފައި ތިބޭތަން ވަރަށް ފެނެއެވެ. އަދި ކުޑަ ކުއްޖެއް ވިއްޔާ ނަމާދު ކުރަން ޖެހޭނީވެސް، އެ މީހުން ދެކޭ ގޮތުގައި މިސްކިތުގެ ފަހަތު ސަފެއްގައި ވަކިން ތިބެއެވެ. ނަމަވެސް މިއީ ކުޑަ ކުދިން މިސްކިތް ދެކެ ފޫހިވެދާނެ، ރަނގަޅު ނޫން ޢަމަލެކެވެ. ކުޑަ ކުދިން މިސްކިތާއި ދުރު ކުރާށޭ އޮަންނަ ކަމަށް މީހުން ބުނެ އުޅޭ ޙަދީޘަކީ، އެއްވެސް އަސްލެއް އޮތް ހަދީޘެއް ނޫނެވެ. އެހެން ގޮތަކަށް ބުނާ ނަމަ އެއީ ވަޟުޢީ ޙަދީޘެކެވެ.\nކުރީ ސަފު ފުރޭ ވަރަށް، ޢުމުރުން ދޮށީ މީހުން ތިބި ނަމަ، އިސްކަން ދެވޭނީ އެ މީހުންނަށެވެ. ނަމަވެސް މައްސަލައަކީ ސަފު ހުހަށް އޮންނަ އިރުވެސް ކުޑަ ކުދިން ފަހަތަށް ފޮނުވާލުމެވެ.\nމި ޢުމުރުގެ ކުދިންނަށް ނަމާދު ކުރަން ދަސް ކޮށް ދިނުމުގެ އިތުރުން، ޠަހާރަތުގެ ބައެއް ލުއި ޙުކުމްތަކާއި، ނަމާދު ކުރަން ވާނީ ވުޟޫކޮށްގެން އަދި ޠާހިރުކޮށް ހުރެގެން ކަން ހަނދާންކޮށް ދޭން ވާނެއެވެ. އަދި ކުޑަ ކަމު ދާއިރު ގަޔަށް ދާ ގޮތަށް ކުޑަ ކަމު ގޮސްގެން ނުވާނެ ކަމަށާއި، އަވަދިވެގެން ދޮންނަން ޖެހޭނެ ކަންވެސް އަހަރެމެންގެ ޅަ ދަރިންނަށް ދަސްކޮށް ދިނުމަކީ ވަރަށްވެސް މުހިއްމު ކަމެކެވެ.\nހަތް އަހަރާއި ދިހަ އަހަރާއި ދެމެދު :\nމި ޢުމުރުގެ ކުދިންގެ ކިބައިން ފާހަނގަ ކުރެވެނީ، ނަމާދާއި ދުރަށް ދާން އުޅޭ އުޅުމެވެ. ޅަ އިރު ނަމާދު ކުރަން ފަރިތަ ކުރުވި ކަމުގައި ވިޔަސް މި ޢުމުރުގައި ކަންތައް ދާނީ މިހެންނެވެ. އެ ގޮތުން ނަމާދަށް ކަންނެތް ވުމާއި، ނަމާދުން ރެކުން ފަދަ ކަންތައް މު ޢުމުރުގައި ކުދިންގެ ކިބައިން ފެނެއެވެ. ސަބަބަކީ މި ޢުމުރަކީ ޠަބީޢީ ގޮތުންވެސް ކުދިންގެ ކިބައިގައި ދެކޮޅުވެރި ވެގަތުމާއި، ބޯ ލެނބުން އެއީ ނެތް ކަމެއް ކަމަށް ދެކޭ ޢުމުރެވެ. ވީމާ މި ޢުމުރުގެ ކުދިންނާއި މުޢާމަލާތު ކުރުމުގައި، ތަންކޮޅެއް ފަރުވާތެރިވެ، ބުއްދީގެ ބޭނުން ކުރަން އެބަޖެހެއެވެ.\nއެ ގޮތުން މިސާލަކަށް، ސީދާ ގޮތެއްގައި [ކަލޭ ނަމާދު ކޮށްފިންތަ ؟] މިހެން ސުވާލު ނުކުރާށެވެ. މިހެން އަހައިފިއްޔާ ކުއްޖާ ގިނަ ފަހަރަށް ހަދާނީ ނަމާދުކޮށްފި ކަމަށް ބުނެ، ދޮގެކެވެ. ނަތީޖާއަކަށް ވާނީ ނަމާދު ނުކުރުމުގެ ރުޅިއާއި ދޮގު ހެދުމުގެ ރުޅި ދަރިފުޅަށް ބާލާލެވޭނީއެވެ. އަދި ފަސޭހަ ގޮތަކަށް ނަމާދުން ރެކެވޭނެ ފުރުސަތު ދަރިފުޅަށް ދެވުނީއެވެ. ވީމާ މިއީ ރަނގަޅު ގޮތެއް ނޫނެވެ.\nރަނގަޅު ގޮތަކީ، ބަންގި އަޑު އިވުނީމާ ނަމާދު ވަގުތު ޖެހިއްޖެ ކަން ކުދިންނަށް ހަނދާންކޮށް ދިނުމެވެ. ނުވަތަ ކޮއްކޮ ގޮވައިގެން ނަމާދަށް ދާން، ބޮޑަށް ހުންނަ ކުއްޖާ ގާތު ބުނުމެވެ. އޭރުން ބޮޑު ކުއްޖާ އަށް ނަމާދުން ރެކެވޭނެ ޖާގައެއް ނޯންނާނެއެވެ.\nދަރިފުޅު ޓީވީ ބަލަން ހުއްޓާ ނަމަދަށް ދާށޭ ބުނުމުން ނަމާދަށް ނުގޮސް ހުރެއްޖެނަމަ، ޓވީ ހުރިތަނަށް ގޮސް ދަރިފުޅަށް ފެންނަ ހިސާބެއްގައި އިށީންނާށެވެ. އަދި ތިމަންނަ މިހުރީ ކަމެއް ބޭނުންވެގެން ކަން ކުއްޖާއަށް ދޭހަވާފަދަ ކަމެއް ކުރާށެވެ. އަދި ތިމަންނަ މަޑުކޮށްގެން މިހުރީ ވަރަށް މުހިއްމު ކަމެއް ވޭތޯ ބަލަން ކަމަށް ބުނާށެވެ. މަންމަ ނުވަތަ ބައްޕަ އެތާ މަޑު އެ ކުރަނީ ތިމަންނަ ނަމާދަށް ނުގޮސް ހުރީމާ ކަން، އޭނާއަށް އެނގުމުން، ލަދުން ނުވަތަ އުނދަގޫ ވެގެން ނަމަވެސް ނަމާދަށް ދާނެއެވެ.\nފުރިހަމަ ގޮތަކީ، ކުއްޖާ އަމިއްލައަށް ވިސްނިގެން ނަމާދު ކުރުމެވެ. ނަމަވެސް މި ޢުމުރުގައި މިގޮތަށް ކުދިން ވަރަށް ނަމާދު ނުކުރާނެއެވެ. އަމިއްލައަށް ވިސްނިގެން ފަހުން ނަމާދު ކުރާނޭ ހިތައި އަޅާ ނުލާ ދޫކޮށްލުމަކީ، ފަހުން ހިތާމަ ކުރަން ޖެހިދާނެ ކަމެކެވެ. ނަމާދު ކުރަން ކުދިން، ގެ ކައިރީ މިސްކިތަށް ފޮނުވިދާނެ އެހެން ގޮތެއްވެސް އެބަ އޮތެވެ. އެއީ ފިހާރައިން އެއްޗެއް ގަންނަން ފޮނުވާ ވަގުތާއި ނަމާދަށް ފޮނުވާ ވަގުތު އެއްވަގުތަކަށް ހަދާލުމެވެ.\nއަދި ހަތް އަހަރުވީމާ ދަރިފުޅުގެ ރައްޓެހިންނާއި ގާތްތިމާގެ މީހުން އެއްކޮށްލާފައި، ކުޑަ ޙަފްލާއެއް ފަދަ ކަމެއްވެސް ކުރެވިދާނެއެވެ. އަދި އެ ޙަފްލާގައި އެހެނިހެން ހަދިޔާތަކުގެ އިތުރަށް، ނަމާދު ކުރާނެ އާ މުސައްލައެއް، ނަމާދު ކުރާ ގޮތް ކިޔާދީފައި ހުންނަ ފޮތެއް ފަދަ އެއްޗެއް ދަރިފުޅަށް ދެވިދާނެއެވެ. މިއީ އެހެން ތިމާގެ ދައްތައެއް ފަދަ މީހެއް ގެންނަ އެއްޗެއްގެ ގޮތުގައިވެސް ހަމަ ޖެއްސިދާނެއެވެ. އަދި މި ޕާޓީ ތެރޭގައި، ހަތް އަހަރު ވުމަކީ ޤަވާއިދުން ނަމާދު ކުރަން ފައްޓަން ޖެހޭ ޢުމުރުގެ ކަމުގައި އިޢްލާން ކުރެވިދާނެއެވެ.\nމި ޙަފްލާގެ ދެ މަހެއް ކުރިން މިކަހަލަ ކަމެއް އޮންނާނެ ކަން ދަރިފުޅަށް އިޝާރާތެއް ކޮށްލުމަކީ، އެ ކުއްޖާ މިކަމަށް ތައްޔާރު ވާން ދެވޭ ފުރުސަތަކަށް ވާނެއެވެ. އަދި އޭރުން އޭނާ ހުންނާނީ އެއްކަލަ ޙަފްލާއާއި، ނަމާދު ކުރަން ފައްޓައިގަންނަ މުހިއްމު ދުވަހަށް އިންތިޒާރު ކޮށްލަ ކޮށްލައެވެ.\nފުރާވަރުގެ ކުދިން :\nކުދިން ތަރުބިއްޔަތު ކުރުމުގެ އެންމެ އުނދަގޫ މަރުހަލާއަކީ ކުއްޖާ ބާލިޣްވަމުން އަންނަ ޢުމުރެވެ. މި ޢުމުރުގެ ކުދިންގެ ކިބައިގައި ހުންނަ އެންމެ ފާހަނގަ ކުރެވޭ ސިފައަކީ ގޮންޖެހުމާއި، ބޯހަރުކަމެވެ. ވީމާ މި ޢުމުރުގެ ކުދިން ލައްވައި ނަމާދު ކުރުވުމަކީ އެއީ އެހާ ފަސޭހަ ކަމެއް ނޫނެވެ. ބުނެ ބުނެ ނަމާދު ނުކުރުމުން އެކަމާ އަޅާ ނުލާ ދޫކޮށްލުމަކީ، ވަރަށް ވެސް ނުރައްކާތެރި އަދި ގެއްލުން ބޮޑު ކަމެކެވެ.\nމިގޮތަށް ދޫކޮށްލެވިއްޖެނަމަ ކުއްޖާ ބާލިޣްވެ މުކައްލަފަކަށް ވުމަށްފަހުވެސް ނަމާދު ނުކުރާއެވެ. އަދި މުސްތަޤްބަލުގައި ވެސް އެ ކުއްޖާ ޤަވާޢިދުން ނަމާދު ކޮށްފާނެ ކަމާމެދު މި ހިސާބުން ސުވާލު އުފެދޭނެއެވެ.\nﷲ އަމުރު ކުރައްވާފައި ވަނީ އެކަލާނގެ މަގަށް ޙިކުމަތާއި ރީތީ ބަހުން ގޮވާލުމަށެވެ. ވީމާ ނަމާދު ކުރަން ދަރިފުޅަށް ގޮވާލަން ޖެހޭނީވެސް މި އުސޫލުންނެވެ. ފުރާވަރަށް އަޅަމުން އަންނަ ކުއްޖަކުލައްވާ ގަދަކަމުން ނަމާދު ކުރުވަން އުޅުމުގެ ބަދަލުގައި އެ ކުއްޖާ ހިތުގައި ނަމާދަށް ލޯބި ޖައްސަުވާށެވެ. އަދި ދީނަށް ލޯބި ޖައްސާށެވެ. މަޑުމައިތިރި ކަމާއެކު ވާހަކަ ދައްކައިގެންނެވެ.\nބޮޑުވަމުން އަންނަ ދަރިފުޅު ނަމާދު ނުކުރުމުން އެކަމާ މާޔޫސްވެ، މަސައްކަތް ހުއްޓާ ނުލާށެވެ. ޙިކުމަތާއެކު މަސައްކަތް ކުރުމުން މިއަދު ނުވިއްޔާ އަނެއް ދުވަހު ރަނގަޅު ނަތީޖާ ފެންނާނެއެވެ.\nކުދިން ނަމާދު ކުރަން ބާރު އެޅޭ ބައެއް ކަންތައް :\n1- ނަމާދަށް ޚާއްޞަ އަހައްމިއްޔަތު ކަމެއް ދޭ ކަން އަބަދުވެސް ކުދިންނަށް ދައްކައިދޭށެވެ. ކުއްޖާ ނަމާދު ނުކޮށް ނިދަން ދާން އުޅެފިނަމަ، މިހާރު ޢިޝާ ވަގުތާއި ދޭތެރޭ އޮތީ ކުޑަ ވަގުތުކޮޅެއް ކަމަށާއި ނަމާދު ކޮށްގެން ނިދަން މަޑު ކުރަން ބުނާށެވެ. ނަމާދު ވަގުތު ކައިރިވެފައި ވަނިކޮށް ތަނަކަށް ދާން ޖެހުނަސް، ނަމާދުކޮށްގެން ދާން އާދަ އަކަށް ހަދާށެވެ.\nހަމަ އެހެންމެ ނަމާދު ކުރުމުގެ ރޫޙު އާލާ ކުރެވިދާނެ އަނެއް ގޮަތަކީ، ކަންކަމަށް ވަގުތު ކަނޑައަޅާ އިރު އަބަދުވެސް ނަމާދު ވަގުތަކާއި ގުޅުވުމެވެ. މިސާލަކަށް، ޕާކަށް ދިއުން އޮތީ ޢަޞުރު ފަހުން ކަމަށް ބުނާށެވެ. މޫދަށް ދިއުން އޮތީ މެންދުރު ނަމާދުކޮށްގެން ކަމަށް ބުނާށެވެ. ކާފަމެން ވަކިން އުޅޭ ނަމަ ކާފަ މެންގެއަށް ނުވަތަ، ރައްޓެއްސެއްގެ ގެއަށް ދިއުން އޮތީ ޢިޝާކޮށްގެން ކަމަށް ބުނާށެވެ. ރޭގަނޑު ކެއުން، މެންދު ކެއުން ވެސް ނަމާދު ވަގުތާއި ގުޅުވާފައި ބާއްވާށެވެ.\n2- ކުދިން ގޮވައިގެން ދުވަން ނުވަތަ ކުޅެ ސަކަރާތް ޖަހަން ޕާކަށް ނުވަތަ އަތިރިމައްޗަށް ދިއުމަކީ ރަނގަޅު އަދި މުހިއްމު ކަމެކެވެ. ނަމަވެސް މިހެން ދާއިރުވެސް މަޣްރިބް ނަމާދާއި ޢިޝާ ނަމާދު ދެމެދު، އެ ދެ ނަމާދު ފާއިތުވާނެ ފަދަ ގޮތަކަށް ނުދާށެވެ. އެއް ގޮތަކީ މަޣްރިބް ކޮށްގެން، މަތީގައި ވާ ކަންތައް ކުރަން ގޮސްފައި ޢިޝާ ކުރިން ގެއަށް އައުމެވެ. އަނެއް ގޮތަކީ މަޣްރިބް ކުރިން ނުވަތަ ޢިޝާ ފަހުން ދިއުމެވެ.\nދުވަން ނުވަތަ ކުޅެން ކުދިން ގޮވައިގެން، ގޮސް ހުންނަ ހުރުމުގައި ނަމާދު ފާއިތުވެގެން ދިއުމަކީ، ބޮޑު މީހާގެ ނަމާދު ފާއިތުވުމުގެ އިތުރުން، ނަމާދަށް ބަހައްޓަން ޖެހޭ އިޙްތިރާމް ކުދިންގެ ހިތުގައި ކުޑަ ވެގެން ދާނެ ކަމެކެވެ. އަދި ނަމާދަށް ފަރުވާކުޑަ ކުރުމާއި ފަހުން ކުރަން ބޭއްވުމުގެ އާދަ އެ ކުދިންގެ ކިބައިގައި އަށަގަންނާނެ ކަމެކެވެ.\n3- ކުދިން ތަރުބިއްޔަތު ކުރުމުގައި އޮންނަ އެންމެ މުހިއްމު އަދި އެންމެ މޮޅު ވަސީލަތަކީ، ކުދިންނަށް ނަމޫނާއަކަށް ވުމެވެ. ކުދިން ވަގުންނަށް ހަދަން ބޭނުން ނަމަ ވައްކަން ކުރާށެވެ. ދޮގު ހަދަން ދަސްކޮށް ދޭން ބޭނުންނަމަ ކުދިން ތިބޭ ތަންތާނގައި ދޮގު ހަދާށެވެ. އަންހެނުންނަށް އިޙްތިރާމް ނުކުރަން ދަސްކޮށް ދޭން ބޭނުން ނަމަ، ކުދިން ކުރިމަތީ އެ ކުދިންގެ މަންމައަށް ހަޅޭކެއް ލަވާށެވެ!\nމަތީގައި ވަނީ ފަހަރެއްގައި ވެސް ތަރުބިއްޔަތެއް ނޫނެވެ. އެއީ ތަރުބިއްޔަތުގެ އިދިކޮޅެވެ. ބުނަން ބޭނުންވާ ވާހަކައަކީ، ކުދިންނަށް ނުބައި ކަންތައް ދަސްކޮށް ދެވޭ ފަދައިން ރަނގަޅުކަންތައް ވެސް ދަސް ކޮށް ދެވޭ ވާހަކައެވެ. މައިންބަފައިންގެ ކިބައިގައި ހުންނަ ނުބައި އާދަތައް ކުދިން ނަކަލު ކުރާ ފަދައިން، އެ މީހުންގެ ކިބައިގައި ހުންނަ ރަނގަޅު ސިފަތައް ވެސް ކުދިން ނަކަލު ކުރާ ވާހަކައެވެ.\nވީމާ ތިމާގެ ދަރިފުޅަކީ ނަމާދު ކުރާ ކުއްޖަކަށް ހަދަން ބޭނުމިއްޔާ، އަޅަން ވީ ފުރަތަމަ ފިޔަވަޅަކީ އެ ކުދިންނަށް ރަނގަޅު ނަމޫނާއަކަށް ވުމެވެ. ވަގުތުން ނަމާދު ކުރުމެވެ. ބައްޕަ ރާޒުވާ ކުޅެން، މަންމަ ސިލްސިލާ ފިލްމެއް ބަލަން ހުރެ، ކުދިން ކައިރީ ނަމާދަށް ދާށޭ ބުންޏަސް، އެ ކުދިން ނަމާދަށްވ ނުދާނެއެވެ. އަދި ކުދިންގެ ކިބައިގައި ނަމާދު ކުރުމުގެ އާދައެއްވެސް އަށަ ނުގަންނާނެއެވެ.\n4- ކުދިންގެ ހިތުގައި ނަމާދަށް ލޯބި ޖެއްސުމުގެ ގޮތުން ކުރެވިދާނެ އަނެއް ކަމަކީ، ކުދިންނަށް ކިޔަވައި ދޭ އިރު - މިސާލަކަށް ނަވަތަ - ނަމާދާއި ކޮންމެވެސް ގޮތަކަށް ގުޅައިގެން ދަސްކޮށް ދެވިދާނެއެވެ. މި ގޮތުން މީހަކު ދެ ރަކްޢަތް ކޮށްފައި މެންދުރު ނަމާދުގެ ހަތަރު ރަކްޢަތް ކުރުމުން ވާނީ ކިތައް ރަކްޢަތް ހޭ؟ ވަރަށް ކުޑަ ކުއްޖެގެ ގާތު އެހިދާނެއެވެ. 500 މީޓަރު ދުރުގައި ހުރި މިސްކިތަކަށް މީހަކު ފިޔަވަޅަކު 40 ސެންޓި މީޓަރަށް ހިނގާނަމަ، މިސްކިތަށް ދެވޭނީ ކިތަށް ފިޔަވަޅުން ހޭ؟ ސުވާލު ކުރެވިދާނެއެވެ. އަދި ކޮންމެ ފިޔަވަޅަކަށް ދިހަ ޘަވާބު ލިބޭނަމަ ލިބޭނީ ކިތައް ޘަވާބު ތޯ؟ ސުވާލު ކުރެވިދާނެއެވެ. މިއީ ތަންކޮޅެއް ބޮޑު ކުއްޖަކާ ކޮށްލަން ރަނގަޅު ސުވާލެކެވެ.\nމިއީ ހައްތާވެސް މިސާލެވެ. މިކަހަލަ ކިތަންމެ ގޮތެއް، ދާއިރާތަކެއް ވިސްނައިފިއްޔާ ފެންނާނެއެވެ.


#Column Dhiyathiki : Spain islaamee aa fathihakah alivilenyeve -3- One Online\nމުސްލިމް ސްޕޭނުގެ އިޝްބީލިއްޔާ ގެ އަލްޤަޞްރު ގަނޑުވަރު --\n(09 އޭޕްރީލްގެ އަދަދާއި ގުޅޭ)\nމުސްލިމް ރަސްރަސްކަލުން އެބޭފުޅުންގެ ވެރިކަމުގެ ދަށުގައި ތިބި ޣައިރު މުސްލިމުންނާމެދު ޢަމަލުކުރައްވައިފައިވަނީ ވަރަށް ދީލަތިފުޅުކޮށެވެ. މުސްލިމުންގެ ޢިލްމީ ތަރައްޤީގެ އަސަރު ސްޕޭނުގެ ރަށްވެހީން ހިތްތަކުގައި އޮތީ ވަރަށް ފުންކޮށް ބިންވަޅު ނެގިފައެވެ. އެހެންކަމުން ސްޕޭނުގެ ޢީސާއީންނާއި ޔަހޫދީންވެސް ޢަރަބިބަހުން ލިޔެކިޔައި ވާހަކަދައްކައި ހެދުމާމެދު ބަލައިފައިވަނީ އެބައިމީހުންނަށް ލިބޭ ފަޚުރެއްކަމުގައެވެ. އިނގިރޭސި ވެރިކަމުގެ ދުވަސްވަރު އިންޑިޔާއާއި ޝްރީލަންކާފަދަ ޤައުމުތަކުން އޭގެ ނަމޫނާ ފެނިފައިވާ ފަދައިންނެވެ. އެހެންކަމުން ސްޕޭނުގެ އަސްލު ރަށްވެހީންގެވެސް ވަރަށްގިނަ ޢަދަދެއްގެ ބަޔަކު ތިބީ "ޢަރަބި" (Mozarab) ވެފައެވެ. ސްޕޭނުގެ އަހުލުވެރީންގެ ވަރަށްގިނަ ޢަދަދެއްގެ ބަޔަކުވަނީ އިސްލާމްވެސް ވެފައެވެ. އެހެންކަމުން އެއެންމެން ސްޕޭނުން ހުސްކޮށްލެވުމަކީ ވަރަށް ނާދިރު ކަމެކެވެ.\nސްޕޭނުގެ ކްރިސްޓިޔަން ރަސްކަލެއްކަމުގައިވާ ޗާލްސް (ފަހެއް) މީލާދީން 1525 ގައި ފައްޅީގެ ނުފޫޒުގެ ސަބަބުން ބަލަންސިޔާއާއި އަރާޣޫނުގެ މުސްލިމުންނަށް އެބައިމީހުންގެ ބަހާއި، ދީނާއި، ހެދުމާއި، އާދަކާދަ ދޫކޮށް ކްރިސްޓިޔަންވުމަށާއި އެހެން ނުހަދައިފިނަމަ ސްޕޭނުން ފައިބާން މަޖުބޫރު ކުރައްވާނެކަން އެންގެވިއެވެ. އޭގެ ތިންއަހަރު ފަހުން 1528މ. ގައި ބަލަންސިޔާގެ ރައްޔިތުންގެ ވަފުދެއް ރަސްގެފާނާ ބައްދަލުކުރިއެވެ. އެބައިމީހުން އެދުނީ އިސްވެދެންނެވި އަމުރު ތަންފީޒު ނުކުރެއްވުމެވެ. ސަބަބަކީ ސްޕޭނުގެ މުސްލިމުންނަކީ އެބައިމީހުންގެ މަސައްކަތްތެރިކަމާއި، ފާޑުވެރިކަމުގެ ސަބަބުން ސްޕޭނުގެ ބިންވެރީންނަށް ވަރަށް ބޭނުންތެރި ބައެކެވެ. އެހެންކަމުން ސްޕޭނުގައި އެއްވެސް މުސްލިމަކު ނުބަހައްޓައި އެންމެން ބޭރުކޮށްލައިފިނަމަ ސްޕޭނުގެ ބަގީޗާތަކާއި ދަނޑުފަނޑު ވީރާނާވެ އެކަމުގެ ނޭދެވޭ އަސަރު ޤައުމުގެ އިޤްތިޞާދަށް ފޯރައިފާނެތީ އެމީހުން ތިބީ ވަރަށް ބިރުންނެވެ.\nމިހާތަނުން އަޅުގަނޑުގެ މަޒުމޫނު ކުރިޔަށް ގެންދެވޭން އަންނަނީ ސްޕޭނުގެ މުސްލިމުންގެ ސިޔާސީ ތާރީޚުގެ މައްޗަށް ފަނޑުނަމަވެސް އައްޔެއް އަޅުވައިލުމަށްފަހުގައެވެ. އާދެ، ޖިބްރޯލްޓަރ (ޖަބަލުއްތާރިޤު) ކަނޑުއޮޅިޔަކީ އިރުމައްޗާއި ހުޅަނގާ ގުޅުވައިދޭ އެންމެ ކައިރި ނުކުތާއެވެ. އެހެންކަމުން އިސްލާމްދީން އެންމެ ފުރަތަމަ ޔޫރަޕަށްވަނީ އެމަގުންލައިފައެވެ. މުސްލިމުންގެ އެންމެ ފުރަތަމަ ޤާފިލާ ސްޕޭނަށް ދިޔައީ ހިޖުރައިން ހަތާވީސްވަނަ އަހަރު ކަމުގައި ބުނެވެއެވެ. އެއީ މުސްލިމުންގެ ތިންވަނަ ޚަލީފާ أميـرالمؤمنـين عثمان رضى اللّـه عنــه ގެ ޚިލާފަތުގެ ދުވަސްވަރެވެ. ސްޕޭނަށްދިޔަ މުސްލިމުންގެ އެންމެ ފުރަތަމަ ލަޝްކަރުގެ ވެރިޔަކަށް ހުންނެވީ عبد اللّـه بن نافع الفهرى އެވެ.\nމުސްލިމުންގެ ފާހަގަކޮށްލެވޭފަދަ ދެވަނަ ލަޝްކަރެއް ސްޕޭނަށް ދިޔައީ ހިޖުރައިން 91 ގައެވެ. އެއީ موسى بن نُصَير ގެ އޮފިސަރެއްކަމުގައިވާ ޠަރީފުގެ ވެރިކަމުގައިދިޔަ ފަސްސަތޭކަ މީހުންގެ ޖަމާޢަތެކެވެ. އެއީ ޢަސްކަރީ ޙަމަލައެއް ނޫނެވެ. ހަމައެކަނި މަޢުލޫމާތު ހޯދުމަށްޓަކައި ފޮނުވުނު ބައެކެވެ. ވިދިގެންއައި 92 ވަނަ އަހަރު طارق بن زياد ސްޕޭނަށް ވަޑައިގެންނެވިއެވެ. طارق بن زياد އަކީ (ސްޕޭނުގެ ފާތިޙު) موسى بن نُصَير ގެ ފަރާތްޕުޅުން އެފްރިކާގެ ޠަންޖާގައި ހުންނެވި ނާއިބެވެ. طارق އަކީ موسى މިނިވަންކުރެއްވި އޭނާގެ އަޅެއްވެސްމެއެވެ. ރާޖިހު ބަހުގައި އޭނާއަކީ ބަރުބަރެކެވެ.\nطارق ސްޕޭނަށް ވަޑައިގެންނެވިއިރު އޭނާގެ އަރިހުގައި ގެންދެވީ ހަތްހާސް ސިފައިންގެ ލަޝްކަރެކެވެ. طارق ވަޑައިގެން އޭރުގެ ސްޕޭނުގެ ރަސްގެފާނު ލަދްރީޤު (Roderick) ގެ ލަޝްކަރާ ހަނގުރާމަކުރައްވައި 19 ޖުލައި 711 ގައި އެލަޝްކަރު ބަލިކުރައްވައި ރަސްގެފާނު ޤަތުލު ކުރެއްވިއެވެ.\nމުއައްރިޚުން އިޢުތިރާފްވާ ގޮތުގައި މުސްލިމުން ސްޕޭނު ފަތަޙަކުރީ މަޤްބޫލު ސަބަބެއް އޮވެގެންނެވެ. އެއީ ބޭރު ޤައުމަކާ ދެކޮޅަށް އެއްވެސް ސަބަބަކާނުލައި ޢަސްކަރީބާރު ބޭނުންކުރުމުގެގޮތުން ހިންގިކަމެއް ނޫނެވެ. އަދި ކީއްތޯއެވެ. މުސްލިމުން ސްޕޭނަށް ދިޔައީ ޚުދު ސްޕޭނުގެ އަހުލުވެރީން (ވިސިގޯތުން) ގެ ދަޢުވަތަކަށެވެ.\nތާރީޚު ބަޔާންކުރާގޮތުގައި އެދުވަސްވަރު ސްޕޭނުގެ ޤާނޫނީ ވެރިޔަކީ ވިސިގޯތުންގެ އެންމެފަހުގެ ރަސްގެފާނު ވިޓްޒާ (Witiza) އެވެ. އޭނާގެ ރަސްކަމުގެ ދައުރަކީ މީލާދީން 700 އިން 710މ. އަށެވެ. އެހާތަނުން ސްޕޭނުގެ ފާދިރީން ވިޓްޒާއާ ދެކޮޅަށް ބަޣާވަތްކޮށް އޭނާ ތަޚުތުން ބޭލުމަށްފަހު ސްޕޭނުގެ ޢަސްކަރީ އޮފިސަރެއްކަމުގައިވާ ލަދްރީޤު ސްޕޭނުގެ ތަޚުތުގައި ބޭންދިއެވެ. ސްޕޭނުގެ ޝާހީ ޚާންދާނުން ޤަބޫލުކުރާ ގޮތުގައި ލަދްރީޤަކީ އެބައިމީހުންގެ ތަޚުތު ފޭރިގެންއިން މީހެކެވެ. ސްޕޭނުގެ ޢާއްމުންތިބީ ލަދްރީޤުގެ އަނިޔާވެރިކަމުގެ ސަބަބުން ނޭވާ ހާސްވެފައެވެ. އެހެންކަމުން ލަދްރީޤުގެ ކިބައިން ބަދަލުހިފުމަށްޓަކައި ސްޕޭނުގެ ރަސްގެފާނު ވިޓްޒާ މުސްލިމުންނަށް ސްޕޭނަށް ޙަމަލަދިނުމުގެ ދަޢުވަތު ދެއްވިއެވެ.\nމުސްލިމުންގެ ޙަމަލައިގައި ސަބްތާ (Ceuta) ގައި ހުންނެވި ސްޕޭނުގެ ގަވަރނަރ(Count of Ceuta) ޖޫލިޔަންވެސް މުސްލިމުންނަށް އެހީވެދެއްވިއެވެ. ކައުންޓް ޖޫލިޔަންވެސް ހުންނެވީ ލަދްރީޤުގެ އަނިޔާވެރިކަމުގެ ސަބަބުން އޭނާއާމެދު ހިތްޕުޅު ހަމަޖެހިވަޑައިނުގެންފައެވެ. طارق ސްޕޭނަށް ވަޑައިގަތުމަށްޓަކައި ޖޫލިޔަން ހަތަރު ނާ ދެއްވިއެވެ. طارق ދަތުރުކުރެއްވި ފުލީޓުގައި އެހަތަރު ނައުވެސް ހިމެނެއެވެ. طارق ސްޕޭނުގެ ބިމަށް ފައިބާވަޑައިގަތީ ޖަބަލުއްޠަރިޤަށެވެ.\nطارق بن زياد ސްޕޭނަށް ވަޑައިގަތުމަށްފަހު ކްރިސްޓިޔަން ލަޝްކަރާ މުސްލިމުންނާ ދެމެދު ސްޕޭނުގެ ނަސީބުގެ ނިޔާކަނޑައެޅި ހަނގުރާމަ ހިނގީ ވާދީލައްކާގައެވެ. އޭރު طارق ގެ އަރިހުގައި ތިބީ އޭނާ ސްޕޭނަށް ވަޑައިގެންނެވިފަހުން ލިބިވަޑައިގެންނެވި އެހީގެ ލަޝްކަރާވެސް އެކު ބާރަހާސް މުޖާހިދުންނެވެ. އަނެއްކޮޅުން ކްރިސްޓިޔަން ލަޝްކަރުގެ ޢަދަދު ހަތްދިހަހާހަށްވުރެވެސް ގިނައެވެ. އެހަނގުރާމައިގެ މައިދާނުގައި طارق ދެއްވި ޖޯޝީ ތަޤްރީރު ތާރީޚު ފޮތްފޮތުގައި ރައްކާކުރެވިފައިވެއެވެ. އެ ތަޤްރީރުގައި طارق މުސްލިމުންނާ މުޚާޠަބުކުރައްވައި ވިދާޅުވެފައިވެއެވެ. "މިދަނޑިވަޅުގެ ފައިދާ ތިޔަބައިމީހުންނަށް ލިބިގަނެވިދާނެއެވެ. ތިޔަބައިމީހުންގެ އަމިއްލަ ނަފްސުތައް މަރާ ހަވާލުކޮށްފިނަމައެވެ."\nސްޕޭނުގެ އިސްލާމީ ދައުރުގެ ނިމުމަކީ މި ބުއްދިތައް ހައިރާންވާފަދަ ރީތި ގަނޑުވަރު (އަލްހަމްރާ) ގެ ތަޅުދަނޑިފަތި ސަލީބީންނާ ހަވާލު ކުރެވުން ---\nމުސްލިމުން ސްޕޭނުގެ ބޮޑުބައެއް ފަތަޙަކުރިކަމުގައިވިޔަސް ސްޕޭނުގެ ހުޅަނގުގައި ކްރިސްޓިޔަން ވެރީން ތިއްބެވިއެވެ. އެބައިމީހުންގެ ވެރިކަމުގެ ދަށުގައި ސްޕޭނުގެ ސަރަޙައްދުގެ ގާތްގަނޑަކަށް ހަތަރުބައިކުޅަ އެއްބައި އޮތެވެ. އަންދަލުސްގެ ނަމުގައި ފާހަގަކުރެވެނީ މުސްލިމުން ފަތަޙަކުރި ސްޕޭނުގެ ހަތަރުބައިކުޅަ ތިންބައެވެ.\nސްޕޭނުގެ (އަންދަލުސް) އިސްލާމީ ދައުރުގެ އާބާދީއާމެދު އިތުބާރުހުރި ތަފާސްހިސާބުތަކެއް ލިބޭކަށެއް ނެތެވެ. އަންދާޒާ ކުރެވިފައިވާ ގޮތުގައި މުސްލިމުން ސްޕޭނު ފަތަޙަކުރިއިރު ސްޕޭނުގެ އާބާދީއަކީ ސާޅީސްލައްކައެވެ. طارق ގެ އަރިހުގައި ސްޕޭނަށްދިޔަ ލަޝްކަރާއި އޭގެފަހުން ސްޕޭނަށް ހިޖުރަކުރި ޢަރަބީންނާއެކު ޢަރަބީންގެ ޢަދަދު ފަންސާސްހާހަށްވުރެ ގިނައެއް ނޫނެވެ. ބާރޝެލޯނާ ޔުނިވަރސިޓީގެ ޢަރަބިބަހުގެ ޕްރޮފެސަރ (Juan Vernet Gines) ލިޔުއްވައިފައިވާ ގޮތުގައި، މުސްލިމުން ސްޕޭނު ފަތަޙަކުރުމަށްފަހު ކުރީގެ ޤަރުނުތަކުގައި މެދުކެނޑުމެއްނެތި އުފެދެމުންދިޔަ އިސްލާމްދީން ޤަބޫލުކުރުމުގެ އޮއިވަރުގެ ސަބަބުން މުސްލިމުންގެ އާބާދީ ދިޔައީ ހުއްޓުމެއްނެތި އިތުރުވަމުންނެވެ. އޭގެސަބަބުން ސްޕޭނުގެ ކްރިސްޓިޔަނުންގެ ޢަދަދު ވަނީ ފާހަގަކުރެވޭވަރަށް މަދުވެފައެވެ. ސްޕޭނުގައި މުސްލިމުންގެ ދަރިފަސްކޮޅު އާލާވުމާއި އިސްލާމްދީން ޤަބޫލުކުރާ މީހުންގެ ސަބަބުން މުސްލިމުންގެ އާބާދީ އިތުރުވި މިންވަރެއްވެސް ކަނޑައެޅިގެން އެނގޭކަށެއް ނެތެވެ. ދިހަވަނަ ޤަރުނުގެ ފަހުކޮޅުގައި މުސްލިމް ސްޕޭނުގެ އެންމެބޮޑު ހަތް ރަށްކަމުގައިވާ ޤުރުޠުބާއާއި، ޠުލައިޠުލާއާއި، އަލްމަރިއްޔާއާއި، ޣަރްނާޠާއާއި ސަރުޤިސްޠާއާއި، ބަލަންސިޔާއާއި މާލިޤާގައި ތިބިކަމަށް ލަފާކުރެވިފައިވަނީ ތިންލައްކަ އައްޑިހަ ހަތްހާސް މީހުންނެވެ.\nސްޕޭނުގެ އިސްލާމީ ދައުރު ބޮޑު ތިންދައުރަކަށް ބަހައިލެވިދާނެއެވެ. އެންމެފުރަތަމަ ދައުރަކީ ޢަރަބި އަމީރުންގެ ދައުރެވެ. އެއީ ޝާމްކަރައިގެ އުމަވީ ދައުލަތާއި ޢިރާޤުގެ ޢައްބާސީ ދައުލަތުގެ ދަށުގައި ސްޕޭނުގައި ޢަރަބި އަމީރުން ވެރިކަންކުރެއްވި ދައުރާއި، (މީލާދީން 711 އިން 756 އަށް) މިނިވަން އުމަވީ ދައުލަތެއް ހިނގަމުންދިޔަ ދުވަސްވަރާއި (މީލާދީން 756 އިން 1031 އަށް) އޭގެފަހުން އައި ޠަވާއިފުލްމުލޫކުގެ ދައުރެވެ.\nއެދުވަސްވަރު އެކި ސަރަޙައްދުތަކުގެ ގަވަރުނަރުން ވަނީ ބަޣާވަތްކޮށް އަމިއްލަ ވެރިކަން އިޢުލާން ކޮށްފައެވެ. މުސްލިމުންގެ ދަށުގައި އޮތް ސްޕޭނުގެ ހަތަރުބައިކުޅަ ތިންބައިގައި ގާތްގަނޑަކަށް ވިއްސަކަށް ރަސްކަން އުފެދިފައި އޮތެވެ. މުސްލިމް ސްޕޭނުގައި ސިޔާސީ ބައިބައިވުން އުފެދި މުސްލިމުންގެ މުސްތަޤްބަލަށް ނުރައްކާވާން ފެށުމުން އެފްރިކާގެ މުސްލިމް ވެރިޔެއްކަމުގައިވާ يوسف بن تاشفين އެކަން ޙައްލުކުރެއްވިއެވެ. މީލާދީން 1086 ގައި އޭނާ ސްޕޭނަށް ވަޑައިގެން އަލްފާންސޫ ހައެއް (Alfanso VI) ބަލިކުރައްވައި ސްޕޭނުގެ މުސްލިމުންނަށް އާދައުރެއް ފައްޓަވައިދެއްވިއެވެ. އެދައުރު މީލާދީން 1229 އާ ހަމަޔަށް ދެމިއޮތެވެ. (يوسف بــن تاشِفين ސްޕޭނަށް ޙަމަލަދެއްވަން ޖެހިވަޑައިގެންނެވިގޮތާއި އޭރުގެ މުސްލިމުންގެ ހާލަތާއި يوسف بــن تاشِفين ގެ ޖިހާދު އަސްލަކަށް ބައްލަވައިގެން ނަސީމާ ހިޖާޒީ ލިޔުއްވައިފައިވާ ވަރަށް ރީތި ވާހަކައެއްގެ ދެބައިކުޅައެއްބައި އަޅުގަނޑު ވަނީ ތަރުޖަމާ ކޮށްފައެވެ. މާތް اللّـه ގެ ހެޔޮ ތައުފީޤާއެކު އެވާހަކަ ދިވެހި ކިޔުންތެރީންގެ އަރިހަށް ހުށަހަޅަން އުންމީދުކުރަމެވެ.)\nއެހާތަނުން އަނެއްކާވެސް މުސްލިމުންގެ ދާޚިލީ އަރާރުން ބޮޑުވެ، ސްޕޭނު ކުދިކުދި ދައުލަތްތަކަކަށް ބެހިގެން ހިނގައްޖެއެވެ. އޭގެތެރެއިން ބައެއް ރަސްރަސްކަލުންގެ ރަސްކަމުގެ ސަރަޙައްދަކީ ހަމައެކަނި އެބޭފުޅުންގެ ވެރިރަށެވެ. ބައެއް ބޭފުޅުންގެ ޚަޒާނާގައި އެބޭފުޅުންގެ ދަރަޖަމަތިވެރި ކާބަފައިކަލުން ދޫކުރައްވައިފައިވާ މަތިވެރި ގަނޑުވަރުތަކާއި ބަގީޗާތައް މަރާމާތުކުރައްވައި ބެލެހެއްޓެވޭހައި މިންވަރެއްވެސް ނެތެވެ. ނަމަވެސް އަމިއްލަފުޅަށް އެކިއެކި ވަރުގަދަ ލަޤަބުތައް ބޭނުންކުރެއްވުމުގައި އެބޭފުޅުންވެސް ތިއްބެވީ ޢައްބާސީ ދައުލަތް ވެއްޓެމުންދިޔަ ދުވަސްވަރުގެ ޢައްބާސީ ޚަލީފާއިންނަށްވުރެ ފަހަތުގައެއް ނޫނެވެ. ސްޕޭނުގެ އިސްލާމީ ވެރިކަން ނިމުމުން އެކަމާ ހިތާމަފުޅުކުރައްވައި ޅެންހެއްދެވި ޝާޢިރުންކުރެ أبو على آل حسن بن رشيق ވިދާޅުވި ޅެމެއްގައި އޭރުގެ ޙާލަތާމެދު ވިދާޅުވެފައިވެއެވެ.\nއަންދަލުސްގެ ބިމުގައިވާ އަހަރެން ޝައުޤުވެރިކަން ކުޑަކުރުވި އެއްޗެހިތަކުގެ ތެރޭގައި މުޢުތަމަދު (އެމީހަކަށް އިއުތިމާދުކުރެވޭ) އާއި މުޢުތަޟިދު (ނުހަނު ގަދަފަދަ) ފަދަ ލަޤަބުތައް ހިމެނެއެވެ. މިކަހަލަ ޝާހީ ލަޤަބުތައް ޙަޤީޤަތާ ދުރުވެފައިވަނީ ކުޑަކުޑަ ބުޅަލެއް ފުއްޕައިލައިފައި ސިންގާއެއްގެ ވައްތަރު ދައްކާއިރު ޙަޤީޤަތެއް ނޯންނަ ފަދައިންނެވެ.\nއަލްހަމްރާ އަކީ މުސްލިމު ސްޕޭނުގެ ދުވަހަކު ވެސް ހިތުން ނުފިލާފަދަ ހަނދާނެއް ---\nއިސްވެދެންނެވި ފަދައިން ކުދިކުދި ސަރަޙައްދުތަކަކަށް ބެހިފައިހުރި ދައުލަތްތައް އެއް ދައުލަތަކަށްފަހު އަނެއް ދައުލަތެއް އަތުލަމުން ގެންދާން ކްރިސްޓިޔަނުންނަށް ވަރަށް ފަސޭހަވިއެވެ. ކްރިސްޓިޔަނުން ވަރަށް ގިނަފަހަރަށް އިސްލާމީ އެއްރަސްކަމެއް ހިފަމުން ގެންދިޔައީ އަނެއް ރަސްކަމެއްގެ އެހީ ލިބިގެންނެވެ. ސްޕޭނުގައި އެންމެ ފަހަށްއޮތް އިސްލާމީ ރަސްކަމަކީ ޣަރްނާޠާގެ ބަނުލްއަޙްމަރު ވަންހައިގެ ރަސްކަމެވެ. (މީލާދީން 1232 އިން 1492 އަށް) އެރަސްކަމުގެ ބާނީއަކީ محمّد بن يوسف الأحمر އެވެ. އޭނާއަކީ އަރުޖޫނާގެ ކިއްލާގެ އޮފިސަރެވެ. އޭނާ ބަޣާވަތްކޮށް ޣަރްނާޠާ ހިފައި، ރަސްކަން އިޢުލާންކޮށް الغالب باللّـه ގެ ލަޤަބު ޚިޔާރުކުރީއެވެ.\nޠާރިގު ބިން ޒިޔާދު އާއި މޫސާބިން ނަސީރު ސްޕެއިން ގައި އިސްލާމީ ދިދަ ޖައްސަވަމުން ވަޑައިގަންނަވަނީ ---\nސްޕޭނުގައި ހުންނެވި އެންމެފަހުގެ މުސްލިމް ރަސްކަލަކީ ޣަރްނާތާގެ ރަސްގެފާނު أبو عبد اللّـه محمّد އެވެ. އޭނާ އަލްޙަމްރާއުގެ ތަޅުދަނޑިފަތި ކްރިސްޓިޔަނުންނާ ޙަވާލުކުރެއްވީ3ޖެނުއަރީ 1492 ގައެވެ. أبو عبد اللّـه محمّد ރަސްކަމަށް އިސްވެވަޑައިގެންނެވީ ކްރިސްޓިޔަނުން ވާސްދީގެން އޭނާގެ ބައްޕަޔާ ދެކޮޅަށް ބަޣާވަތް ކުރައްވައިގެންނެވެ. أبو عبد اللّـه محمّد އަލްހަމްރާއުގެ ކްރިސްޓިޔަނުންނާ ހަވާލުކުރެއްވުމަށްފަހު ކީރިތިކުރެއްވިއެވެ. އެމަންޒަރު ފެނިވަޑައިގެންނެވުމުން އޭނާގެ މަންމަ ވިދާޅުވިއެވެ. "ފިރިހެނެއްގެ ގޮތުގައި ދިފާޢު ނުކުރެވުނު ރަސްކަމާހުރެ އަންހެނަކު ފަދައިން ރޯނެކަމެއް ނެތެވެ." އަރްނާޠާގެ ވެއްޓުމަކީވެސް ތިމާގެ މީހުންނަށް ބޭވަފާތެރިވުމުން ހިލޭމީހުންގެ ފަރާތުން ވަފާތެރިކަމުގެ އިނާމު ނުލިބޭނެކަމުގެ ނަމޫނާއެކެވެ. ނަމަވެސް މިހާރުވެސް މިއީ މުސްލިމުންގެ މެދުގައި އެންމެގިނައިން ތަކުރާރުވާ އެއް ޙާދިޘާއެވެ. މިއީ މުސްލިމުންނަށް ދުވަހަކުވެސް ޢިބްރަތެއް ނުލިބުނު ފިލާވަޅެކެވެ.


Kidney Hadhiyaakoh Manmmage Furaana Salaamaikohdheefi - Vaguthu\nކިޑްނީ ހަދިޔާކޮށް މަންމަގެ ފުރާނަ ސަލާމަތްކޮށްދީފި\nސްކޮޓްލޭންޑަށް ނިސްބަތްވާ އުމުރުން 37 އަހަރުގެ ވިލިއަމް ރުސެލްއަކީ އާދައިގެ އިންސާނެއް ނޫނެވެ. އޭނާގެ ހިތްވަރުގަދަކަމުގެ ވާހަކަ ދައްކަމުންދާ މީހުން މަދެއް ނޫނެވެ. ރުސެލް ކުޑައިރު އޭނާއަށްއަށްޓަކައި، އޭނާގެ މަންމަ ވީ ގުރުބާނީގެ އަގު އޭނާ މިއަދު އަދާކޮށްފި ކަހަލައެވެ.\nރުސެލް ވަނީ މަންމަގެ ފުރާނަ ސަލާމަތް ކުރުމަށް، އޭނާގެ ކިޑްނީ ހަދިޔާކޮށްފައެވެ.\nރުސެލް ބުނީ، އޭނާގެ މަންމަ ލިންޑާ ކިޑްނީ ބަލީގައި އުޅެމުންދާތާ 30 އަށް ވުރެ ގިނަ އަހަރުވެއްޖެ ކަމަށެވެ.\n"މަންމަ އެ ބަލީގައި ފުރަތަމަ ހޮސްޕިޓަލަށް ގެންދިޔައީ އަހަރެންގެ ފަސް ވަނަ އުފަންދުވަސް އަންނަން އެއް ރެއަށް ވަފައިވަނިކޮށް. އަހަަރެން ބޮޑުވަމުން އައިރު، މަންމަ ހޮސްޕިޓަަލަށް ގެންގޮސް ގެއަށް ގެނައުމަކީ އަހަރެންނަނަށް އާކަމެއް ނޫން. އެކަމަކު ފަހުން ފަހުން އައިސް މަންމަ ވަރަށް ބޮޑަަށް ބަލިވި" އޭނާ ބުންޏެވެ.\nއެގޮތުން، 2018 ވަނަ އަހަރު ޑޮކްޓަރުން ވަނީ ލިންޑާ ކިޑްނީ ޓްރާންސްޕްލާންޓް ނުހަދައިފިނަމަ މަރުވެދާނެ ކަމުގެ ހިތާމަވެރި ހަބަރު ދީފައެވެ. އެންމެ ފަހުން އާއިލާގެ ތެރެއިން ރުސެލް އާއި އޭނާގެ އައިލާއިން ވަނީ މަންމައަށް ކިޑްނީ ހަދިޔާ ކުރުމަށް ހުރިހާ ޓެސްޓުތައް ހަދާފައެވެ. އޭގެ ތެރެއިންވެސް އެންމެ ރަނގަޅު މެޗްއަކަށް ދިމާވީ ރުސެލްއެވެ.\nއަދި ޑިސެމްބަރު މަސް ތެރޭގައި ރުސެލް އާއި ލިންޑާގެ އޮޕަރޭޝަން ކުރެވިއްޖެއެވެ. ލިންޑާގެ ސާޖަރީ ވަރަށް ކާމިޔާބެވެ.\n"އަހަރެން ބޭނުންވީ އަހަރެންގެ މަންމަ ދުނިޔޭގައި ބަހައްޓަން އެހީތެރިވާން، އަހަރެން ވަރަށް އުފާވޭ ސާޖަރީ ކާމިޔާބުވީމަ.އަދި މަންމަ އެ ބަލީގައި އެތައް ދުވަހަކު ވޭނުގައި އުޅުމަށްފަހު ރަނގަޅުވުމުން ވަރަށް އުފާވޭ". އޭނާ ބުނެފައި ވެއެވެ.\nޖެނުއަރީ 27, 2020 09:24


ބ. ހިތާދޫ އިންޖީނުގޭގެ ހާލަތު ރަނގަޅު ކުރުމުގެ ގޮތުން 150 ކިލޯވޮޓު ޖަނަރޭޓަރެއް ބ. އަތޮޅު ކައުންސިލުން ގެނެސްދީފައިވާ ޖަނަރޭޓަރ ވަރަށް އިންސްޓޯލުކޮށް އޭގެ ޚިދުމަތް ދޭނެކަމަށް ފެނަކައިން ބުނެފިއެވެ. ފެނަކަ ކޯޕަރޭޝަންގެ ބ. ރީޖަނަލް އޮފީހުން ބުނީ ހިތާދުއަށް ގެނެވުނު ޖަނަރޭޓަރު ވަރަށް އަވަހަށް އިންސްޓޯލްކޮށް ހިދްމަތްދޭން ފަށާނެކަމަށެވެ. އަދި މީގެ އިތުރުން ބ. އަތޮޅުގައި ފެނަކައިން ހިންގާ އިންޖީނުގެ ތަކުގެތެރެއިން ކުޑަރިކިލު، ކަމަދޫ، އަދި ފުޅަދުއާ ފެހެންދޫގައި މިއަހަރު އެކުންފުނިން އާއިންޖީނުތަކެއް ބަހައްޓާފައި ވީއިރު އޭދަފުއްޓަށް\nބ. އަތޮޅު ކައުންސިލުން ހިތާދުއަށް ގެނައި ޖަނަރޭޓަރ އިންޖީނުގެއަށް ގެންދަނީ ފޮޓޯ- ހިތާދޫ އޮންލައިން\nހިތާދުއަށް ގެނައި އިންޖީނު ވަރަށް އަވަހަށް އިންސްޓޯލް ކުރެވޭނެ\nޢާމިރު | 02\nބ. ހިތާދޫ އިންޖީނުގޭގެ ހާލަތު ރަނގަޅު ކުރުމުގެ ގޮތުން 150 ކިލޯވޮޓު ޖަނަރޭޓަރެއް ބ. އަތޮޅު ކައުންސިލުން ގެނެސްދީފައިވާ ޖަނަރޭޓަރ ވަރަށް އިންސްޓޯލުކޮށް އޭގެ ޚިދުމަތް ދެވޭނެކަމަށް ފެނަކައިން ބުނެފިއެވެ.\nފެނަކަ ކޯޕަރޭޝަންގެ ބ. ރީޖަނަލް އޮފީހުން ބުނީ ހިތާދުއަށް ގެނެވުނު ޖަނަރޭޓަރު ވަރަށް އަވަހަށް އިންސްޓޯލްކޮށް ހިދްމަތްދޭން ފަށާނެކަމަށެވެ. އަދި މީގެ އިތުރުން ބ. އަތޮޅުގައި ފެނަކައިން ހިންގާ އިންޖީނުގެ ތަކުގެތެރެއިން ކުޑަރިކިލު، ކަމަދޫ، އަދި ފުޅަދުއާ ފެހެންދޫގައި މިއަހަރު އެކުންފުނިން އާއިންޖީނުތަކެއް ބަހައްޓާފައި ވީއިރު އޭދަފުއްޓަށް ރަށުކައުންސިލުން މިދިޔަ ޖުލައިމަހު 400 ކިލޯވޮޓްގެ ސެކަންޑްހޭންޑް ޖަނަރޭޓަރެއް ހަދިޔާކޮށްފައިވާ ކަމަށް ފެނަކަ ކޯޕަރޭޝަންގެ ބ. ރީޖަނަލް އޮފީހުން ބުނެއެވެ.\nޔުނި އިންޖިނިއަރިންއާ ހަވާލުކޮށްގެން ގެނައި މިޖަނަރޭޓަރު މިދިޔަ ހަފްތާތެރޭގައި ހިތާދުއަށް ގެންގޮސް ފެނަކަ ކޯޕަރޭޝަން ހިތާދޫ ބުރާޗާއި ވަނީ ހަވާލު ކޮށްފައެވެ. .\n2000 ވަނައަހަރު ރައްޔިތުންގެ ނަމުގައި ހިންގަންފެށި ހިތާދޫ އިންޖީނުގެ 2009ވަނަ އަހަރު ފެނަކަ ކޯޕަރޭޝަނަށް ބަދަލުވިނަމަވެސް އެރަށުގެ ކަރަންޓްގެ ހާލަތު މިވަގުތު އޮތީ ވަރަށް ދަށުގައެވެ. މިހާރު ބޭނުންކުރާ 100 ކިލޯވޮޓްގެ2ޖަނަރޭޓަރަށް ބޮޑެތި މައްސަލަތައް ދިމާވެ، ރަށުން ކަރަންޓް ކެނޑުމުގެ މައްސަލަ އަންނަނީ ދިމާވަމުންނެވެ..\nބ. އަތޮޅު ކައުންސިލުން މިގެންނަ އިންޖީނަކީ 2008 ވަނަ އަހަރު ބ. ހިތާދޫ އިންޖީނުގެ ތަރައްޤީ ކުރުމަށް އެހީތެރިވުމުގެ ގޮތުްން އޭރުގެ ސަރުކާރުން ދެއްވި ބައި މިލިއަން ރުފިޔާއަށް ގެންނަ އިންޖީނެކެވެ. މިފައިސާ ވަނީ އަތޮޅު އޮފީހުގެ އެކައުންޓަށް ޖަމާ ކުރުމުން ހިތާދޫ ރައްޔިތުންނާ ހަވާނުކޮށެވެ. މިފައިސާ ޖަމާކޮށްފައި ވާކަން އެނގުނީ ކައުންސިލުތައް އުފެދުނު ފަހުން 2013 ވަނަ އަހަރު ހިތާދޫ ކައުންސިލަށް ލިބުނު މަޢްލޫމާތަކާއި ގުޅިގެން ބެލިބެލުމުންނެވެ.\nފުޅަދުއާ ފެހެންދޫގައި މިއަހަރު އެކުންފުނިން އާއިންޖީނުތަކެއް ބަހައްޓާފައި ވީއިރު އޭދަފުއްޓަށް ރަށުކައުންސިލުން މިދިޔަ ޖުލައިމަހު 400 ކިލޯވޮޓްގެ ސެކަންޑްހޭންޑް ޖަނަރޭޓަރެއް ހަދިޔާކޮށްފައިވާ ކަމަށް ފެނަކަ ކޯޕަރޭޝަންގެ ބ. ރީޖަނަލް އޮފީހުން ބުނެއެވެ.\n2000 ވަނައަހަރު ރައްޔިތުންގެ ނަމުގައި ހިންގަންފެށި ހިތާދޫ އިންޖީނުގެ 2009ވަނަ އަހަރު ފެނަކަ ކޯޕަރޭޝަނަށް ބަދަލުވިނަމަވެސް އެރަށުގެ ކަރަންޓްގެ ހާލަތު މިވަގުތު އޮތީ ވަރަށް ދަށުގައެވެ. މިހާރު ބޭނުންކުރާ 100 ކިލޯވޮޓްގެ2ޖަނަރޭޓަރަށް ބޮޑެތި މައްސަލަތައް ދިމާވެ، ރަށުން ކަރަންޓް ކެނޑުމުގެ މައްސަލަ އަންނަނީ ދިމާވަމުންނެވެ.\nބ. އަތޮޅު ކައުންސިލުން ގެނައި މި އިންޖީނަކީ 2008 ވަނަ އަހަރު ބ. ހިތާދޫ އިންޖީނުގެ ތަރައްޤީ ކުރުމަށް އެހީތެރިވުމުގެ ގޮތުްން އޭރުގެ ސަރުކާރުން ދެއްވި ބައި މިލިއަން ރުފިޔާއަށް ގެންނަ އިންޖީނެކެވެ. މިފައިސާ ވަނީ އަތޮޅު އޮފީހުގެ އެކައުންޓަށް ޖަމާ ކުރުމުން ހިތާދޫ ރައްޔިތުންނާ ހަވާނުކޮށެވެ. މިފައިސާ ޖަމާކޮށްފައި ވާކަން އެނގުނީ ކައުންސިލުތައް އުފެދުނު ފަހުން 2013 ވަނަ އަހަރު ހިތާދޫ ކައުންސިލަށް ލިބުނު މަޢްލޫމާތަކާއި ގުޅިގެން ބެލިބެލުމުންނެވެ.\nabu bakuru kaleyfanu\nހިތާދޫއަށް މިވަގުތުބޭނުމީ އިންޖީނުތޯ؟ ކޭބަލްތޯ؟؟؟؟؟


ހިތް ރޮއްވާލަދިން ފަރިކަމޭ 1 – Esfiya\nވެހެމުންދިޔަ ވާރޭ ވަޔާ ވިއްސައިގެން އައިސް ކުޑަދޮރުގެ ލޯގަނޑުގައި ޖެހެމުންދިޔަ މަންޒަރު އެއްވެސް ފޫހިކަމެއް ނެތި ބަލަން ޒޯލާ ހުއްޓެވެ. ދެއަތުން ހިފަހައްޓާލައިގެން ހުރި ކޮފީތަށިން ހޫނު އާވި އަރަމުން ދިޔައިރު އޭގެ ވަސް މުޅިތަނުގައި ހިފަލާފައި ހުއްޓެވެ. ތުންފަތްމައްޗައް ލުއި ހިނިތުންވުމެއްވެރިވީ ކުޑަދޮރުކައިރީގައި ބަހައްޓާފައި ހުރި ޑްރެސިންގް ޓޭބަލް މަތީގައި އޮތް ފޯނު ދެތިން ފަހަރަކު ވައިބްރޭޓް ވެލުމުންނެވެ. މާކުރިންވެސް އެކަމަށް ޒޯލާ އިންތިޒާރު ކުރާކަހަލައެވެ. ދެތިން ފިޔަވަޅު ކުރިއަށް ޖެހިލުމަށްފަހު ފޯނު ނަގާފައި ބަލާލިއެެވެ. އެއާއެކު ކުރިއަށްވުރެވެސް ބޮޑަށް ޒޯލާއަށް ހީލެވުނެވެ. ފޯނުގައި މެސެޖެއް ލިޔަމުން ޒޯލާ މަޑު ހިނގުމެއްގައި ގޮސް ކިންގް ސައިޒްގެ ބޮޑު އެނދުގައި އިށީނދެލިއެވެ. އެހެން އިނދެ އިރު އިރު ކޮޅާ ކޮފީތަށިން ކޯވަރެއް ބޯލައެވެ. އެގޭ މަސައްކަތް ކުރާ ނާދިޔާ ދޮވެފައި ހުރި ހެދުންތައް ހިފައިގެން އެތަނަށް އައިސް ވަނީ އެވަގުތުއެވެ. ނާދިޔާ އަކީ ޒޯލާގެ މަންމަ ނިޔާވުމަށްފަހު ޒޯލާގެ ކަންތައް ބެލެހެއްޓުމަށް ނާޒިރު އެގެއަށް ގެނައި މީހެކެެވެ. ޒުވާން އުމުރުގައި ހުވަފަތްވެފައިވާ ނާދިޔާގެ ދަރިއެކު ނެތުމާއެކު ނާދިޔާ ޒޯލާދެކެ އަމިއްލަ ދަރިއަކު ވާފަދައިން ލޯބިވެއެެވެ. ނަމަވެސް ޒޯލާ ދެކެނީ ހަމައެކަނި ގޭގައި ގެންގުޅޭ މީހެއްގެ ގޮތުގައެވެ.\n” ނާދިއްތާ ވަރަށް އަވަހަށް ޒޯ ލާނެ ހެދުމެއް އިސްތިރިކޮށްލަދީބާ…. އާކި އަންނާނެ އިރުކޮޅަކުން ބަލާ..” ކުޑަ މޭޒުމަތީގައި ޖޯޑު ބަހައްޓަމުން ޒޯލާ ނާދިޔާއަށް މުހާތަބުކޮށް ބުންޏެވެ. އާކިލް އަކީ ކޮލެޖް ދުވަސްވަރުން ފެށިގެން ޒޯލާގެ ހަޔާތުގެ ބައިވެރިޔަކަށް ހިޔާރުކޮށްފައިވާ މީހާއެވެ. އެގުޅުމަށް ތިން އަހަރުވީއިރު ޒޯލާ އާކިލްދެކެ އިންތިހާއަށް ލޯބިވެއެވެ. ބާވިސް އަހަރުގެ ޒޯލާ މިހާރު ބޭނުންވަނީ ވީހާވެސް އަވަހަކަށް އާކިލްއާއި ކައިވެނިކުރާށެވެ. ނަމަވެސް އާކިލް އެކަމަށް އަދި ތައްޔާރު ނުވާތީ މަޑުކޮށްގެން ހުރީއެވެ.\n” ޒޯ ދަރިފުޅާ.. އާކިލް ނުބުނޭތަ އަދިވެސް ކައިވެނި ކުރާކަށް.. މިހެން މިބުނީ ކައިވެނި ނުކޮށް އެހާ ގިނަ ދުވަހު އުޅުމަކީ ރަނގަޅު ކަމެއް ކަމަށް ދައްތަައަށް ނުފެންނާތީ..” ކޮނޑުގައި ހެނދުންތައް އަޅުވަމުން ނާދިޔާ ވަހަކަ ދެއްކިއެވެ.\n” އެނގެޔޭ ތިކަން.. އިރާދަކުރެއްވިއްޔާ ވަރަށް އަވަހަށް ތިކަންވެސް ވާނެ.. އެހެންނުނަސް ނާދިއްތަ އެކަމާ ނުބެހިބަލަ.. ދެން އަވަހަށް އިސްތިރިކޮށްދީބާ ޕްލީޒް އާކި މިހާރު އަންނާނެ..” ނާދިޔާއަށް ހީލުމަށްފަހު ފަހު ޒޯލާ ތުވާލި ހިފައިގެން ފާހާނަ އަށް ވަނެވެ.\nކޮޓަރިތެރޭގައި ދެކެވުނު ވާހަކަ އަޑުއަހަން ދޮރުމަތީގައި ހުރީ ނާޒިރު ދެފަރާތަކަށް ބޯހޫރާލިއެވެ. ޒޯލާ އާކިލްއާއި ރައްޓެހިވެގެން އުޅުމަކީ ނާޒިރު އެއްގޮތަކަށްވެސް ބޭނުންވާ ކަމެއް ނޫނެވެ. ދަރިފުޅުދެކެ ވާ ލޯތްބެއްގެ ބޮޑުކަމުން ބަހެއް ނުބުނެ ހުންނަނީއެވެ.\nނާޒިރު އަބްދުއްރަހުމާން އަކީ މާލޭގެ އެންމެ މަޝްހޫރު ވިޔަފާރިވެރިންގެ ލިސްޓުގައި ހިމެނިފައިވާ މީހެކެވެ. ރާއްޖޭގެ އެންމެ މުއްސަނދިންގެ ތެރޭގައި ނާޒިރުގެ ނަން ހިމެނެއެވެ. ކިތަންމެ މުއްސަނދިވިޔަސް ނާޒިރުއަކީ އެހާ ބޮޑާވެގެން އުޅެމީހެއް ނޫނެވެ. ހިތްތިރި ދީންވެރި މީހެކެވެެ. ދަރިފުޅު ވިހެއުމަށްފަހު ލޯބިވާ އަންހެނުން ދުނިޔެ ދޫކުރިއިރު ކައިވެންޏަށް ވާނީ ދޮޅު އަހަރެވެ. އޭގެ ފަހުން އިތުރު ކައިވެންޏެއް ނުކުރީ އޭގެ ސަބަބުން ޒޯލާ އަށް ނޭދެވޭ އަސަރެއް ކޮށްފާނެތީ އެވެ.\nމެންދުރުން އަނބުރާ ދޭއް ޖެހިއިރުވެސް ކުރަމުން ދިޔަ ވިއްސާރައަށް އެއްވެސް ބަދަލެއް ނާދެއެވެ. ކަޅުވިލާ ތަކުން އިރުވަނީ ފޮރުވިފައެވެ. އުޑުމަތީގައި ކަޅު ސާލެއް އަޅާފައިވާކަހަލައެވެ. އިރު އިރުކޮޅާ ގުގުރީގެ ބާރު އަޑުއިވެމުން ދެއެވެ. ވައިމަޑުނަމަވެސް ތުނި ތުނި ކޮށް ވާރޭ ވެހެމުން ދެއެވެ.\nޒޯލާ އާއި އާކިލް ތިބީ ރަސްފަންނުގައި ޖަހާފައިހުރި ބޮޑެތި ކުޑަތަކުން ކުޑައެއް ދަށުގައެވެ. ޒޯލާގެ ނަޒަރު ހުއްޓިފައި ވަނީ މޫދުން ނަގަމުންދާ ކުދި ކުދި ރާޅުތަކަށެވެ. އާކިލް ފަހަތުގައި ޒޯލާގައިގާ އަތްވަށާލައިގެން ހުރި އިރު ޒޯލާގެ ކޮނޑުގައި އާކިލް ދަތްދޮޅި އަޅުވާލާފައި ވެއެވެ.\n” އާކީ.. ކޮންއިރަކު އަހަރުމެން މެރީ ކުރާނީ” މައުސޫމު ގޮތަކަށް ޒޯލާ ސުވާލުކޮށްލިއެވެ.\n” ޒޯ.. އަހަރެންވެސް ބޭނުމޭ ޒޯއާ މެރީ ކުރަން ބަޓް ކިހިނެއް ކުރާނީ.. ޒޯ ބައްޕަގޮތަށް އަހަރެންނަކީ އެހާ މުއްސަނދި މީހެއް ނޫން cialis preise.. މަންމައެއް ބައްޕައެއް ނެތް އެކަނިވެރިއެއް އަހަރެން މީ… ޒޯ ތީ ގަނޑުވަރެއްގަ ރަސްކަންކުރަމުންގެންދާ ރަސްދަރިއެއް. އަހަރެން ކަހަލަ އާދައިގެ މީހަކާ އެކަށީގެންވެސް ނުވޭ.. ސޯ އަހަރެން ބޭނުން ޒޯގެ ލެވެލްއަށް ދާން ދުވަސް..” އާކިލްގެ ވާހަކައިން ޒޯލާ މޫނުަމަތީގެ ކުލަ ބަދަލުވެގެން ދިޔައެވެ. އަދި ޒޯލާގައިގާ ވަށާލެވިފައިވާ އާކިލްގެ އަތް ނައްޓާލުމަށްފަހު އާކިލްއާއި ކުރިމަތިލިއެވެ.\n” ޒޯ ކިތަށްފަހަރު ބުނެފިން ތިކަހަލަ ވާހަކަ ނުދައްކާށޭ.. ޒޯ އާކީ އާ ރައްޓެހިވީ އާކީ ތީ އެހާ ރިޗް ކުއްޖެއްނޫން ކަން އެނގިހުރެ.. ޒޯ ބޭނުމެއްނޫން އަހަރުންގެ ސްޓޭޓަސް މިގުޅުމުގެ ތެރެއަށް ވައްދާކަށް.. އެހެންނޫނަސް ޒޯގެ ބައްޕަ ވަރަށް ރަނގަޅުވާނެ.. ޒޯ ބުނާ ކޮންމެ މީހަކާ ބައްޕަ އެއްބަސްވާނެ. އާކީ ބޭނުމިއްޔާ ޒޯގެ ބައްޕަގެ އޮފީހުން އާކީއަށް ޖޮބް ހޯދަ ދީފާނަން..” ޒޯލާ ވާހަކަ ދައްކަމުން ގޮސް އާކިލްގެ ކޮލުގައި ހިފަހައެްޓާލިއެވެ.\n” ހަމަ އަސްލުވެސްތަ.. ޒޯ ހާދާ ރަނގަޅޭ.. ލަވް ޔޫ ބަނާނާ..” ޒޯލާ ގައިގާ ބާރަށް ބައްދާލަމުން އާކިލް ބުންޏެވެ. ޒޯލާ ތުންފަތް މައްޗަށް ހިނިތުންވުމެއް ވެރިވީ ލޯބިވާ އާކިލް މޫނުމަތިން ހިނިތުންވުމެއް ފެނުމުންނެެވެ.\nޒޯލާ އަށް ނުފެނުނީ އާކިލްގެ ތުންފަތް މަތީގައިވާ ވިހަ ހިނިތުންވުމެވެ. އާކިލް މިދުވަހަށް އިންތިޒާރުކުރާތާ ކިތަންމެ ދުވަހަހެކެވެ. ނާޒިރުގެ ބޮޑުވިޔަފާރީގެ ހިއްސާދާރަކަށް ވާން ބޭނުން ނުވާނީ ކާކުހެއްޔެވެ.ޒޯލާ އަކީ އެވިޔަފާރީގެ ތެރެއަށް ވަންނަން އާކިލް ބޭނުން ކުރާ ހަތިޔާރެކެވެ. ތިން އަހަރުގެ ދިގު އިންތިޒާރަކަށްފަހު މިއަދު އާކިލްގެ ހުވަފެންތައް ފުރިހަމަވާން މިވަނީ ނުހަނު ގާތްވެފައެވެ. ސިއްރު ލޯބިވެރިޔާ ރަވްޔާއާއި ގުޅެވެން އޮތީ ރަވްޔާގެ ބޭބެއާއި އެއް ފެންވަރަށް މުއްސަނދި ވެވިގެންނެވެ. އެއީ އާކިލް އަށް ރަވްޔާ ހުށައަޅާފައިވާ ޝަރުތެކެވެ. ރަވްޔާގެ ލޯބި ހޯދުމަށްޓަކައި ކުރެވެން ހުރި މަސައްކަތެއް ކުރަން އާކިލް ބޭނުންވަނީ ރަވްޔާދެކެ އިންތިހާއަށް ލޯބިވާތީއެވެ. އެހެންކަމުން ބޮޑު ރޭވުމަކަށްފަހު އާކިލް ޒޯލާ އާއި ރައްޓެހިވީ ރަވްޔާއަށްވެސް އެނގުމަކާ ނުލައެވެ.\nގޭގެ ބޮޑު ގޭޓު ހުޅުވާލާފައި ރަވްޔާ އެތެރެއަށް ދުއްވައިގަތެވެ. ހީވަނީ ކަމަކާ ވަރަށް އުފާވެފަ ހުރިހެންނެވެ. ގޭގެ ޕޯޓިކޯ ތެރޭގައި އޮތް ރަތް ކުލައިގެ ވިންޓޭޖް ކާރު ފެނުމުން ދުވުން މަޑުކޮށްލެވުނެވެ. އެއާ އެކު ބޭބެ އައިސްފިކަން ރަވްޔާއަށް ޔަގީންވިއެވެ. އަނެއްކާވެސް މަޑު ދުވެއްޔެއްގައި ގޮސް ގޭގެ ބޮޑު ދޮރު ހުޅުވާލާފައި އެތެރެއަށް ވަނެވެ. ބޮޑު ކޮޓަރި ތެރެއަށް ނަޒަރު ހިންގާލީ އިތުރު މީހަކު ފެނޭތޯއެވެ. އޭރު ގޭތެރެ ފޮޅާ ސާފު ކުރުމާ ހަވާލުވެ ހުންނަ އައިޝާ ޓީވީ ރެކް ސާފުކުރުމުގައި އުޅުނެވެ. މަންމަ ކޮބާތޯ އައިޝާ ގާތުގައި އަހާލުމުން ބަދިގޭގައި އުޅޭ ކަމުގައި ބުނުމުން ރަވްޔާ ބަދިގެ އާއި ދިމާއަށް މިސްރާބު ޖެހިއެވެ.\nބަދިގެއަށް ވަދެވުނުއިރު މަންމަ އަރޫޝާ ނޯކަރުންނަށް އެހީތެރިވުމުގައި އުޅުނެވެ. ރަވްޔާ ފެނުމުން އަރޫޝާ އަށް ރަވްޔާގެ ތުންފަތްމަތީގައިވާ ހިނިތުންވުން ނަގައިގަނެވުނެވެ. ރަވްޔާގެ މޫނުމަތިން އެހާ އުފާވެރިކަން ފެންނަ ސަބަބު ދެނެގަންނަން އެނގުނެވެ.\n” ބޭބެ ބުނީ ރަވޫ އައިއްސަ ބުނީމަޔޯ ތަޅުދަނޑި ދެނީ..” އަރޫޝާގެ ޖުމްލަ ނުނިމެނީސް ރަވްޔާ ދުއްވައިގަތީ ބޭބެ އާރާވް ގެ ކޮޓަރިއާ ދިމާއަށެެވެ. ސިޑީގެ ހަރުފަތްތައްމަތިން ދުވަމުން ދިޔައީ އެއްވެސް ބިރެއް ނެތިއެވެ. އާރާވްގެ ކޮޓަރިއާއި އަރާ ހަމަވެފައި ރަވްޔާ ފުން ނޭވައެއް ދޫކޮށްލިއެވެ. މަޑު މަޑުން ދޮރުހުޅުވާލިއިރު ތުވާލި އަނދެގެން ލޯގަނޑު ކައިރީގައި ރީތިވާން އާރާވް ހުއްޓެވެ. ރަވްޔާ އަޅައިގެން މަޑު ފެހި ކުލައިގެ ޝޯލް ރީތިކޮށްލުމަށްފަހު މަޑުމައިތިރި ކަމާއެކު ސަލާމް ގޮވާލިއެވެ. ސަލާމުގެ ޖަވާބުދެމުން އާރާވް ފަހަތަށް އެނބުރުނެވެ. ލޯބިވާ ކޮއްކޮ މިފެނުނީ ހަމަހަށް ވުރެ ގިނަދުވަސްވީ ފަހުންނެވެ.\n” ބޭބޭ.. މަންމަ ބުނުއްވީ ބޭބެ ބުންޏޯ އަޅުގަނޑު އައިމަޔޯ ކާރުގެ ތަޅުދަނޑި ދޭނީ.. ” ރަވްޔާ އާރާވް އާއި އާއްމުކޮށް ވާހަކަދައްކައި އުޅޭ އުސޫލުން ވާހަކަދެއްކިއެވެ. ބައްޕަ ނިޔާވުމަށްފަހު އާރާވް އަކީ ރަވްޔާ އެންމެ އިހްތިރާމްކޮށް ގަދަރުކުރާ އެކަކެވެ.\n” ކޮއްކޮ އަށް އެކާރު ރީތިތަ.. ބޭބެ އުޅުނީ ފިޔާތޮށި ކުލައިގެ ކާރެއް ގަންނަންވެގެން. އެކަމަކު ރެޑްކުލައިގެ ކާރު ފެނުމުން ހިތަށް އެރީ ކޮއްކޮއަށް އެކުލަ މާ ކަމުދާނެއޭ” ޑްރެސިންގް ޓޭބަލްގެ ވަތްގަނޑު ހުޅުވާލަމުން އާރާވް ބުންޏެވެ.\n” ބޭބެއަށް އެނގިލައްވަ ނޫންތޯ އަޅުގަނޑު ޕިންކް ކުލަދެކެ ފޫހިވާވަރު… މިހާރުގެ އަންހެންކުދިން އުޅޭނީ އަބަދުވެސް މާޕިންކް ވެގެން..” ރަވްޔާ ވާހަކ ދެއްކިއިރު އިރުއިރުކޮޅާ އާރާވް ކުރާކަމެއް ބަލަން ބޯދިއްކޮށްލައެވެ.\n” އަނ މިއޮތީ ތިހޯދާ އެތި..” ކާރުގެ ތަޅުދަނޑި ރަވްޔާއަށް ދިއްކޮށްލަމުން އާރާވް ބުންޏެވެ. ރަވްޔާއަށް އުފަލުންގޮސް ފުންމައިނުގަނެވުނީ ކިރިޔާއެވެ. އަވަހަށް އާރާވްއަށް ޝުކުރު އަދާކުރުމަށްފަހު ބޭރަށް ނިކުތީ އިހްސާސްތައް ކޮންޓްރޯލް ނުކުރެވިދާނެތީއެވެ.\nރަވްޔާ ނިކުތުމުން އާރާވް ހީލަމުން ދެފަރާތަށް ބޯހޫރާލިއެވެ. އަދި އެއަށްފަހު ބެލްކަންޏަށް ނިކުތީ ވާރޭ އޮއްސާލަން އުޅޭހެން ހީވުމުން ދޮރުލައްޕާށެވެ. ނަމަވެސް އޭގެ ކުރިން ފެނުނު މަންޒަރުން ތަލިން ކުޅުހިކިގެން ދިޔައެވެ.\nFeshunn reethi..adhi kuriyahh oyy bai thahh vss reethi vaane kamahh ummeedhu kurann\nThankolheh fahun akil ge beynun hushahalhaa dhin nama furi hama vaane…furathama feshunu gothah ebai genes dhinyma kada…ekm vx reethi..keep it up ???\nWoowwww nice story.. waiting for the next part ??\nFeshun reethie. And hope kuran next part avahah update kuraaneykamah. Adie Miyah vurey diguves vaaneykamah\nnext part avahah up koh dhehchey v reethi vaane hen heevey\nMasha Allah.. v furihama. Avaha up kohla dhecehy. Kiyaa hithun inthizaaru ga\nލޯބި August 31, 2015\nފުރަތަމަ ނަޒަރުން 3\nހިތާމަ ލޯބި October 30, 2016


Shanee ge foot rest ethah baegge hiy athulaifi - Hali News\nޝަނީގެ "ފުޓް ރެސްޓް" އެތައް ބައެއްގެ ހިތް އަތުލައިިފި\n09 July 2021, 13:51\nކަމެއް ކުރަން ފަށައިގަތުމަށް ބޭނުންވަނީ އުފެއްދުންތެރި ޚިޔާލެވެ. އެއަށްފަހު ހިތްވަރެވެ. އަމިއްލަ ނަފުސަށް އޮންނަ އިތުބާރެވެ. ދެން އަމަލީ މަސައްކަތެވެ. ދެން އެކަމެއްގައި ދެމި ތިބުމުގެ ވަރުގަދަ އަޒުމެވެ.\nމާލެއަށް އުފަން އައިޝަތު ޝަނީދާ އަކީ އެފަދަ އަންހެނެއްކަން އޭނާ މިވަނީ ދައްކައިދީފައެވެ. ފުޓްރެސްޓް ވިޔަފާރި ކާމިޔާބު ވުމުގެ ސިއްރަކީ އޭނާގެ ކެރުންތެރި ކަމާއި ހިތްވަރާއި މަސައްކަތެވެ.\nމަސައްކަތް ފެށުނު ގޮތް\nޝަނީއަށް އެންމެ ކުޑައިރުވެސް މާމަޔާ މަންމަމެން އަމިއްލަ މަސައްކަތްތައް ކުރާތަން ފެނެއެވެ. ފެހުމާއި މާޖެހުމާއި އަތްތެރިމަސައްކަތަށް ޝަނީގެ މަންމަ އާއި މާމަ ވަރަށް ކުޅަދާނައެވެ. މައުރުޒުތަކުގައި ބައިވެރިވެ އަމިއްލަ މަސައްކަތް ކުރިއަރުވަމުން ގެންދިއުމަކީ އާއިލާގެ ތެރެއިން ޝަނީ އަށް ފެނުނު ފުރިހަމަ ނަމޫނާ އެކެވެ. އެހެންކަމުން ތަޢުލީމީ ޙަޔާތް ނިންމާލުމަށްފަހު އަމިއްލަ މިނިވަން ވިޔަފާރިއެއް ފެށުމަކީ ޝަނީ ކުރަމުން ދިޔަ އުއްމީދެކެވެ. "ކުޑައިރު މީހުން އަހާނެ ބޮޑުވެގެން ވާނީ ކޮންކަހަލަ މީހަކަންހޭ؟ " ޝަނީ ބުނަނީ ބިޒްނަސްވުމަން އަކަށޭ ވާނީ" ޝަނީ ބުންޏެވެ.\nޢާއިޝަތު ޝަނީދާ ފުޓު ރެސްޓުގެ ބައެއް މުވައްޒަފުންނާ އެކު\nޅަ އުމުރުއްސުރެ ދުޅަހެޔޮ ޞިއްޙަތަށް ޝައުގުވެރިކަން ހުންނަ ޝަނީ މެލޭޝިއާއިން ބެޗްލަވާސް ޑިގްރީ އަށް ކިޔެވި ދުވަސްވަރު ޞިއްޙަތާ ގުޅޭ ތަފާތު ފޮތް ގަނެ އެ ފޮތްތައް މުޠާލިޔާ ކޮށް ހެދިއެވެ. އަދި މަސާޖު ކުރުމުގެ މުހިންމުކަން ދެނެގަތުމަށް ފޮތްތައް ކިޔާ ޔޫޓިއުބު ޗެނަލްތައް ބަލާ އަމިއްލަ އަށް ދިރާސާ ކުރިއެވެ. އޭރު އެކަން ކުރީ މިފަދަ ވިޔާފިއެއް ފެށުމަށް ތައްޔާރު ވުމަކަށް ނޫނެވެ. ނަމަވެސް ހަމަށާއި ޞިއްހަތަށް ފައިދާހުރި ކަންތައް ދަސްކުރުމަކީ ޝަނީ ޝައުގުވެރިވާ ކަމަކަށް ވާތީއެވެ.\nޝަނީ ބުނިގޮތުގައި ފުޓް ރެސްޓަކީ ފިރިމީހާގެ ޚިޔާލެކެވެ. ފިރިމީހާއަކީ ރާއްޖެއިން ބޭރަށް ވިޔަފާރި ދަތުރުތަކުގައި ގޮސް އުޅޭ މީހަކަށް ވުމުން މިފަދަ ތަންތަން ފެނި ރާއްޖޭގައި މިފަދަ ތަނެއް ނެތުމުން އެ ޚިޔާލު ހުށައެޅީއެވެ. ބާޒާރުކޮށް ނުވަތަ މަސައްކަތުގައި އުޅެފައި އަންނަ މީހުނަށް އަރާމުކޮށްލާ ފަޔަށާއި ހަށިގަނޑަށް ލުޔެއް ހޯދައި ދިނުމަކީ އޭގެ މަގުސަދެވެ.\nމީހަކާ އިނުމަށްފަހު އަމިއްލަ ދިރި އުޅުމަށް ވަގުތު ހުސްކުރުމަށް ޝަނީ ވަޒީފާއިން ވަކިވިއެވެ. އަދި ދިމާވި ޞިއްޙީ މައްސަލަތަކެއްގެ ސަބަބުން އިތުރަށް ވަޒީފާއަށް ދިއުމުގެ ޚިޔާލު ޝަނީ ދޫކޮށްލިއެވެ. "ޞިއްޙީ ބަލިމަޑުކަމުން އަރައިގަނެވުމުން ވިޔަފާރިއެއް ފެށުމަށް ފިރިމީހާ ހިތްވަރު ދިނުމުގެ އިތުރަށް އެކަމަށް ބާރު އަޅައި މިކަން ކުރިއަށް ދިއުމަށް މަގުވެސް ކޮށައި ދިން" ޝަނީ ބުންޏެވެ. އެހެންކަމުން ޝަނީވެސް ޝައުގު ހުރި ދާއިރާ އެއް ކަމަށްވާތީ ފުޓް ރެސްޓް ހުޅުވުމަށްފަހު ބޭރުން ތިން ތެރަޕިސްޓުން ގެނެސް މަސައްކަތް ފެށިއެވެ. މި މަސައްކަތް ފެށުމުން ވަރަށް ގިނަ ބައެއްގެ ތަރުޙީބު ލިބެން ފެށިއެވެ. ފުޓް ރެސްޓް ހުންނަނީ ހުޅުމާލޭ ޝުވެކް ސިނަމާ މަގުގައެވެ.\nފުޓް ރެސްޓުން ދޭޚިދުމަތް\nފުޓް ރެސްޓަކީ ޚާއްޞަކޮށް ފައިގެ ދުޅަހެޔޮކަމަށް ޚާއްޞަ ކުރެވިފައިވާތަނެކެވެ. އެހެންކަމުން ފައި ސާފުކުރުމުގެ ހުރިހާ ޚިދުމަތެއް މިތަނުން ލިބެން ހުރެއެވެ. އަވަސް ކުރަން ބޭނުންވާ ފަރާތްތަކަށްވެސް ވަގުތު ކަނޑައަޅައިގެން ދެވޭ ޚިދުމަތްތައް ފުޓް ރެސްޓް ގައި ހަމަޖެހިފައިވެއެވެ. އަދި ފައިގެ މަސާޖާއި ބޮލާއި ކަނދުރާ، ކޮނޑު، ބުރަކަށީގެ މަސާޖުގެ އިތުރަށް ސައިނަސް މާބަނޑު މީހުނަށްވެސް ފްޓްރެސްޓުން ފަރުވާ ދެއެވެ. މިއިން ކޮންމެ ޚިދުމަތަކަށްވެސް ޚިދުމަތް ހޯދާ ފަރާތުން ބޭނުންވާ ގޮތަށް ވަގުތާއި ގަޑި ހަމަޖައްސައި ދިނުމަކީ ޝަނީގެ ފުޓް ރެސްޓުން ވަރަށްބޮޑަށް ސަމާލުކަން ދޭކަމެކެވެ. މިއީ އާއިލާގެ މެންބަރުން އެއްކޮށްވެސް ފަރުވާ ހޯދޭ ގޮތައް ތައްޔާރުކޮށްފައިވާ މާހައުލެކެވެ. އަދި ރައްޓެހިން ނޫނީ އޮފީސް ކުދިން ގްރޫޕް ހަދާލާފައި ގޮސްވެސް މިތަނުން ފަރުވާ ހޯދިދާނެއެވެ. މި ތަން ތައްޔާރު ކުރެވިފައިވަނީ ފަހަރަކު ހަ މީހުނަށް އެކީގައި ފަރުވާ ދެވޭ ގޮތަށެވެ. ޝަނީ ބުނާ ގޮތުގައި ހުރިހާ އުމުރުފުރައަކާއި ދެ ޖިންސުގެ މީހުނަށް ގުޅޭނޭ ގޮތަށް ތައްޔާރުކޮށްފައިވާ މި މާހައުލުން ދުވަސްވީ ފަރާތްތަކާއި ކުޑަކުދިން އަދި ޒުވާނުންވެސް ޚިދުމަތް ހޯދައެވެ. މިހާރު މިތަނުގައި ފަސް ތެރަޕިސްޓުން މަސައްކަތް ކުރެއެވެ.\nފުޓު ރެސްޓުން ކުޑަ ކުއްޖަކަށް ޚިދުމަތް ދެނީ\nއެތަން ހުޅުވައިގެން ޚިދުމަތްދޭތާ މިވީ3އަހަރެވެ. ތަން ހުޅުވައިގެން ދޮޅު އަހަރު ވީއިރަށް ކޮވިޑް 19ގެ ބަލިމަޑުކަން ފެތުރި ތަން ބަންދުކުރަން ވެސް ޖެހުނެވެ. އެހެން ނަމަވެސް ވަރަށް ގިނަ މީހުން ގުޅާފަ ކޮން އިރަކުންތޯ ހުޅުވަނީ ފައިގަ ވަރަށް ބޮޑަށް ރިއްސާތީއޭ މިއުޅެނީ ނޫނީ ބުރަކަށީގައި ރިއްސާތީއޭ ގޭގައި ހުރެގެން ދެވޭނެ ފަރުވާއެއްވެސް ބުނެލަދޭށޭ އަހާ ކަމަށް ޝަނީ ބުންޏެވެ.\nކުޑަކުދިންވެސް އެކުދިންގެ އުފަންދުވަހުގެ ހަދިޔާއަކަށް ފުޓް ރެސްޓްގެ ތެރެޕީ އަކަށް މައިންބަފައިންގެ ކިބައިން އެދޭ ކަމަށް ޝަނީ ބުންޏެވެ.\nޝަނީދާ ފުޓު ރެސްޓުގެ އެމްބެސަޑަރަކާ އެކު\nމިކަމުގައި އޭނާގެ ފިރިމީހާއި، އާއިލާގެ އެހެން މެމްނަރުންނާއި މައިންބަފައިންނާއި، ޚިދުމަތް ހޯދާ ފަރާތްތަކާއި އެތަނުގެ އެންބެސެޑާ ސުނާޝާގެ އެހީތެރިކަން ވަރަށްބޮޑަށް ލިބޭކަމަށް ޝަނީ ބުންޏެވެ. "ޓިކްޓޮކުން މަޝްހޫރުކަން ހޯދާފައިވާ ސުނާޝާ އަށް މި އީ ވަރަށް ހިތްގައިމު މާހައުލެއް. ވަރަށް ގިނައިން ބުނާނެ ވަރަށް ރަހުމަތްތެރި މާހައުލެކޭމީ ހީވަނީ ހަމަ ގޭގައި އުޅެވޭހެންނޭ" ޝަނީ ބުންޏެވެ. ފުޓް ރެސްޓްގެ ޚިދުމަތްތައް މީހުންނަށް އަންގައި ދިނުމަށާއި މިކަމުގައި ހުރި ފައިދާ އޮޅުންފިލުވައިދިނުމުގައި ސުނާޝާ ވަރަށް ގިނަ މަސައްކަތްތަކެއް ކުރެއެވެ.\nކޮވިޑް 19 ގެ ސަބަބުން ހުރިހާ ވިޔަފާރިއަކަށް އައި ލޮޅުން ޝަނީގެ ފުޓް ރެސްޓްގެ މަސައްކަތަށްވެސް ކުރިމަތި ވިއެވެ. ތަން ބަންދު ކުރުމަށްފަހު ތެރަޕިސްޓުންނަށް މުސާރަ ދިނުމާއި އެމީހުން ތިބޭނެ ތަނަށް ކުލި ދެއްކުމުގެ އިތުރަށް ފުޓް ރެސްޓް އިމާރާތަށްވެސް ކުލި ދައްކަން ޖެހުމަކީ ވަރަށް ދަތި ކަމަކަށް ވިއެވެ. ނަމަވެސް ޝަނީ އެކަންތައްވެސް ތަހައްމަލުކޮށް އަނެއްކާވެސް އާހިތްވަރަކާއިއެކު ތަން ހުޅުވައި އާ ފެށުމަކުން މަސައްކަތް ފަށައިގަތީ މިކަމަށް ހުރި ޝައުގުވެރިކަމެއްގެ ބޮޑުކަމުންނެވެ. އެހެންނަމަވެސް މިހާރު މި ޚިދުމަތް ހޯދާ ފަރާތްތައް ގިނަވުމުން ޖާގައިގެ ދަތިކަން ކުރިމަތިވާކަމަށް ޝަނީ ބުންޏެވެ.\nޝަނީދާ އޭނާގެ ކުޑަ ފެމިލީއާއެކު\nކޮންމެ މަސައްކަތަކީވެސް ރަނަގަޅު ގޮތުގައި ކުރެވިއްޖެނަމަ ކާމިޔާބު ވާނެ މަސައްކަތެއްކަން ޝަނީ ހާމަކޮށްދީފިއެވެ. ޝަނީ އަކީ ވަރަށް ހިތްވަރުގަދަ ކަމަށް ކަމޭހިތައިގެން މަސައްކަތްކުރާ ޒުވާނެކެވެ. ޝަނީގެ ތިޔަ މަސައްކަތަށް އިތުރު ކާމިޔާބާއި ކުރިއެރުމަށް އެދެމެވެ.\nބެސްޓް އިން ޓަަައުން\nޥަރަށް ހިއްވަރުގަދަ ކުއްޖެ


Nasheed, Shareef ah: Huthurukoh noolhen 100 faharu liye!\nމަރަދޫ ދާއިރާގެ އެމްޑީޕީގެ މެންބަރު އިބްރާހިމް ޝަރީފް (މަވޯޓާ ޝަރީފް) -- ފޮޓޯ: މަޖިލީސް\nރައްޔިތުންގެ މަޖިލީހުގެ ނިޒާމު ހިންގަވަން ދަތިވާ ގޮތަށް ހުތުރުކޮށް ނޫޅޭނެ ކަމަށް 100 ފަހަރު ލިޔަން މަރަދޫ ދާއިރާގެ އެމްޑީޕީގެ މެންބަރު އިބްރާހިމް ޝަރީފް (މަވޯޓާ ޝަރީފް) އަށް ކުރީގެ ރައީށް އަދި މިހާރު ރައްޔިތުންގެ މަޖިލީހުގެ ރައީސް މުހައްމަދު ނަޝީދު އަންގަވައިފި އެވެ.\nރައީސް ނަޝީދު މިހެން ވިދާޅުވީ، އެމަނިކުފާނު މަޖިލީހުގައި އަމަލު ކުރައްވާ ގޮތައް ޝަރީފް ފާޑުވިދާޅުވުމާ ގުޅިގެނެވެ. އެގޮތުން ރައީސް ނަޝީދު އަމަލު ކުރައްވާ ގޮތުން މަޖިލީހަށް ހާޒިރުވެވަޑައިގެން އިންނެވި ޕްލޭނިން މިނިސްޓަރު މުހައްމަދު އަސްލަމް ދައްކަވާ ވާހަކައާއި ސަރުކާރުގެ ސިޔާސަތު އޮތް ގޮތް އޮޅުން އަރާ ކަމަށާއި މިނިސްޓަރު ޖަވާބު ދެއްވާއިރު މެދުކަނޑާލުމާއި ވާހަކަ ނުހުއްޓުވުމަށް ރައީސް ނަޝީދު ކިބައިން ޝަރީފް އެދިވަޑައިގަތެވެ.\nއެ ހިސާބުން ރައީސް ނަޝީދު މަސައްކަތް ކުރެއްވީ ޝަރީފްގެ ވާހަކަ ވެސް ހުއްޓުވާށެވެ. ނިޒާމީ ނުކުތާއެއް ކަމުން އެ ވާހަކަ ކޮންމެ އިރެއްގައި ވެސް މަޖިލީހުގެ ރިޔާސަތުގައި އިންނަވާ ބޭފުޅަކަށް ހުއްޓުވޭނެ އެވެ. ނަމަވެސް ވާހަކަ ހުއްޓާލަން ނަޝީދު އެންގެވުމުން ވެސް ޝަރީފް ގެންދެވީ އަޑުގަދަ ކުރައްވައި ވަރަށް ބޮޑަށް ނުރުހުން ފާޅު ކުރައްވަމުންނެވެ.\nފަހުން މެންބަރު ޝަރީފް އަޑުގަދަ ކުރުން ހުއްޓާލުމުން ވަޒީރާ ސުވާލު ކުރުމުގެ މަސައްކަތް ކުރިއަށް ގެންދިޔަ އެވެ. އެ ވަގުތުގެ ތެރޭގައި ނަޝީދު ގެންދެވީ ޝަރީފް ދެއްކެވި ވާހަކަތަކަށް ދޭތެރެ ދޭތެރެއިން ރައްދު ދެއްވަމުންނެވެ. އެ ގޮތުން ރިޔާސަތުގައި އިންނަވާ އެހެން ބޭފުޅުންނާއި އެމަނިކުފާނު ތަފާތު ވާނެ ކަމަށް ވެސް ވިދާޅުވި އެވެ.\nބައެއް މެންބަރުންގެ ސުވާލުތަކަށް އަސްލަމް ޖަވާބު ވެސް ދެއްވި ފަހުން ރައީސް ނަޝީދު ވިދާޅުވީ، މިއަދުގެ ޖަލްސާގައި މެންބަރު ޝަރީފް އުޅުއްވީ ވަރަށް "ހުތުރުކޮށް" ކަމަށެވެ. އެހެންކަމުން މަޖިލީހުގައި "ހުތުރުކޮށް ނޫޅޭނެ" ކަމަށް 100 ފަހަރު ލިޔަން ޝަރީފްއަށް އަންގާ ކަމަށް ރައީސް ނަޝީދު ވިދާޅުވެ އެވެ.\nރައީސް ނަޝީދު މިހެން ވިދާޅުވިއިރު އެފަދަ ކަންކަމަށް މެންބަރުންނަށް މަޖިލީހުގެ ރައީސްއަށް އެންގޭނެ ކަމަށް މަޖިލީހުގެ ގަވާއިދަކު ނޯވެ އެވެ. ނަޝީދު އާންމުކޮށް އެ ގޮތަށް ވިދާޅުވަނީ ސަމާސާއަށް ކަމަށް އެމްޑީޕީ ބައެއް މެންބަރުން ވިދާޅުވެފައިވެ އެވެ.\nއެހެންވިޔަސް މީގެ ކުރިން ވެސް އެމަނިކުފާނު ވަނީ ބައެއް އެހެން މެންބަރުންނަށް ވެސް ސްކޫލް ދަރިވަރުންނަށް ޓީޗަރުން ދޭ ފަދަ އަދަބުތަކާ އެއް ގޮތްވާ ގޮތުގެ ކަންކަން ކުރަން އަންގައިފަ އެވެ. އެއަށް އެ މެންބަރުން މިހާތަނަށް އަމަލު ކުރައްވާފައެއް ވެސް ނުވެ އެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް + އިބްރާހިމް ޝަރީފު މުހައްމަދު އަސްލަމް ޕޮލިޓިކްސް


India gai anekkaaves rahumu kudakoh anhenaku rape koh maraalaifi - One Online\nރޭޕާ ދެކޮޅަށް އިންޑިއާގައި އަންހެނުންތަކެއް މުޒާހަރާކުރަނީ ---\nއިންޑިއާގައި އަނެއްކާވެސް ރަހުމުކުޑަކޮށް އަންހެނަކު ރޭޕް ކޮށް މަރާލައިފި\nއިންޑިއާގައި އަނެއްކާވެސް ރަހުމުކުޑަކޮށް އަންހެނަކު ރޭޕުކޮށް މަރާލައިފިއެވެ.\nމި ހާދިސާ ހިނގާފައިވަނީ އިންޑިއާގެ މުމްބާއީގައި ބުރާސްފަތި ދުވަހުގެ ރެއެވެ. މުމްބާއީ ފުލުހުން މައުލޫމާތު ދީފައިވާ ގޮތުގައި ބޮޑެތި އަނިޔާތައް ދީ ރޭޕްކޮށްފައިވާ 30 އަހަރުގެ އަންހެނަކު ވަނީ ހޮސްޕިޓަލަށް ގެންގޮސް ފަރުވާދެނިކޮށް މަރުވެފައެވެ. އެ އަންހެންމީހާގެ ލަދުވެތި ގުނަވަނަށް ދަގަނޑު ކޮށްޕައި އަނިޔާކޮށް ޒަހަމުތަކާއެކު މަގުމައްޗަށް އެއްލާލުމަށްފަހު އަނިޔާ ކުރި މީހާ ފިލާފައިވާ ކަމަށް ފުލުހުން ބުނެއެވެ.\nމުމްބާއީގެ ސަކިނާކާ ސަރަހައްދުގައި ހިނގި މިހާދިސާ ފުލުހުންނަށް ރިޕޯޓުކޮށްފައިވަނީ ކައިރާނީ ރޯޑުގައި ޕާކުކޮށްފައި އޮތް ވޭނެއްގެ ތެރެއިން އަންހެނަކު އެހީއަށް އެދި ހަޅޭއްލަވާ އަޑު ވޮޗްމަން އަކަށް އިވިގެންނެވެ. ފުލުހުން އެ ސަރަހައްދަށް ދިޔައިރު އަންހެންމީހާ އޮތީ ލޭތަކާއެކު މަގުމައްޗަށް އެއްލާލާފައެވެ. މި އަންހެންމީހާ ވަގުތުން ނަގައިގަނެގެން ގާޓްކޮޕާރުގެ ބީއެމްސީ ރާޖަވަތީ ހޮސްޕިޓަލަށް ގެންގޮސް ފަރުވާކުރަމުން އަންނަނިކޮށް އޭނާ މަރުވެފައިވަނީ އިއްޔެގެ ވަގުތެއްގައި ކަމަށް ފުލުހުން ބުނެއެވެ.\nސަކިނަކާ ޕޮލިސް ސްޓޭޝަންގެ ސީނިއާ ޕޮލިސް އިންސްޕެކްޓަރު ބަލްވާންތު ދޭޝްމުކް މައުލޫމާތު ދީފައިވާ ގޮތުގައި މިމައްސަލައިގައި ޝައްކު ކުރެވޭ މީހެއް ކަމަށްވާ މޯހަން ޗަވަން ވަނީ އެރޭގެ ވަގުތެއްގައި ހައްޔަރުކޮށްފައެވެ.\nމިމައްސަލައާ ގުޅިގެން މަހާރާޝްތުރަ ލެޖިސްލޭޓިވް ކައުންސިލްގެ ޑެޕިއުޓީ ޗެއާޕާސަން ނީލަމް ގޯރު އަދި ޝިވް ސެނާގެ އިސް ތަރުޖަމާނު މަނީޝާ ކަޔާންޑޭގެ އިތުރުން ގިނަ އަދަދެއްގެ އެކްޓިވިސްޓުންނާއި އާއްމުން އަންނަނީ ރޭޕްކުރާ މީހުންގެ އަދަބެއް ގޮތުގައި މެރުން ކަނޑައެޅުމަށް ޝަކްތީ ބިލް ފާސްކުރުމަށް ގޮވާލައި އަޑު އުފުލަމުންނެވެ.\nއިންޑިއާގައި އަނިޔާވެރިކޮށް އަންހެނުން ރޭޕްކޮށް މަރަމުންދާ މައްސަލައިގައި އެންމެ ގަދައަށް ބަހުސްކުރެވެން ފަށާފައިވަނީ 2012 ވަނަ އަހަރު ހިންގި ދިއްލީ ރޭޕް ކޭހަށް ފަހުގައެވެ. އެހާދިސާގައި6ފިރިހެނުން ވެގެން ބަހެއްގެ ތެރޭގައި އަނިޔާވެރިކޮށް އަންހެނަކު ރޭޕްކޮށް ލިބުނު އަނިޔާތަކުގައި އެއަންހެން މީހާ ވަނީ މަރުވެފައެވެ.\nގުޅޭ ޓެގު އިންޑިއާ ޖިންސީ ގޯނާ ކުށް ރޭޕް ޖިންސީ ކުށް\nއިންޓަނެޓް ފްރީޑަމް ލިސްޓުގެ ފުލުގައި މިއަހަރުވެސް ޗައިނާ، އޭޝިއާގެ އެއްވަނައަށް ޓައިވާން\n2025އާ ހަމައަށް ޕާކިސްތާނުގައި ޗައިނާގެ ފަސް މިލިއަން ރައްޔިތުން އުޅޭނެ!\nވެކްސިން ޖެހުމާ ދެކޮޅަށް ހިންގި ހަމަނުޖެހުންތަކެއްގައި ކޮންސްޓްރަކްޝަން ސައިޓުތަކެއް ބަންދުކޮށްފި\nއިސްލާމީ ޝަރީއަތާ އެއްގޮތަށް އަފްގާނިސްތާނުގެ ކަރިކިއުލަމް ބަދަލުކުރަނީ\nޝެއިހް ޖައްރާހުގެ އެލް-ކުރްދު އެއްމާބަނޑު ދެބެއިން ޓައިމްސް މެގަޒިންގެ ނުފޫޒުގަދަ މީހުންގެ ލިސްޓަށް


Maraali Kujjaa Ge Zaathee Vaahakathah Noosthakugai Liyaathee Committee'ge Kanboduvun! - Vaguthu\nމަރާލި ކުއްޖާގެ ޒާތީ ވާހަކަތައް ނޫސްތަކުގައި ލިޔާތީ ކޮމިޓީގެ ކަންބޮޑުވުން\nހުޅުމާލެ މޫދުގައި މަރުވެފައި އޮއްވާ ފެނުނު އުމުރުން 13 އަހަރުގެ ކުއްޖާގެ ދިރިއުޅުމާ ގުޅޭ ޒާތީ މައުލޫމާތުތައް ނޫސްތަކުގައި ލިޔާތީ ރައްޔިތުންގެ މަޖިލީހުގެ ހިއުމަން ރައިޓްސް ކޮމިޓީގެ މެންބަރުން މިއަދު ކަންބޮޑުވުން ފާޅުކޮށްފިއެވެ.\nއެ ކުއްޖާ ގެއްލިގެން ފުލުހަށް ރިޕޯޓް ކުރީ މިދިޔަ އާދީއްތަ ދުވަހުގެ ރެއެވެ. އެ ކުއްޖާގެ ހަށިގަނޑު ފެނުނީ ރޭ މަންދަމެވެ. އެއީ ރާއިފް ހޯދަން ފުލުހުން ކުރި މަސައްކަތުގެ ތެރެއިންނެވެ.\nމި މައްސަލާގައި އުމުރުން 17 އަހަރުގެ ދިވެހި ފިރިހެނަކާއި އުމުރުން 27 އަހަރުގެ ދިވެހި ފިރިހެނަކު ހައްޔަރުކޮށްފައިވެއެވެ. އެއީ އެ ކުއްޖާގެ ދެ އެކުވެރިން ކަމަށްވެއެވެ.\nމި މައްސަލާގައި ކަމާ ގުޅުން ހުރި އިދާރާތަކުގެ ތަހުގީގާއި މަސައްކަތަށް ގާތުން ފާރަވެރިވުމަށް ކޮމިޓީން ކުރާނެ ކަންކަމާ މެދު މަޝްވަރާ ކުރުމަށް ހިއުމަން ރައިޓްސް ކޮމިޓީން މިއަދު ވަނީ ކުއްލި ބައްދަލުވުމެއް ވެސް ބާއްވައިފައެވެ.\nކޮމިޓީގައި މާފަންނު އުތުރު ދާއިރާގެ މެންބަރު އިމްތިޔާޒް ފަހްމީ (އިންތި) ވިދާޅުވީ ބައެއް ނޫސްތަކުގައި ކުއްޖާގެ ވާހަކަތައް ގެނެސްދެމުން ދަނީ އަނިޔާ ލިބުނު އާއިލާއަށް އިތުރަށް ގެއްލުން ލިބޭނެ ޒާތަށް ކަމަށެވެ.\nއެކަމާ މެދު ކަންބޮޑުވުން ފާޅު ކުރަމުން އިންތި ވިދާޅުވީ، ކުއްޖާ އިތުރަށް "ވިޔާނުދާކޮށް" ލިޔަމުންދާ ލިޔުން ހުއްޓުވުމުގެ ގޮތުން ކޮންމެ ވެސް މަސައްކަތެއް ކުރަން ޖެހޭނެ ކަމަށާއި އެކަން ކުރުމަށް ހުށަހަޅުއްވާ ކަމަށެވެ.\n"މީޑިއާގައި މި ޚަބަރުތައް ކަވަރު ކުރާ ގޮތް، އަޅުގަނޑު އިތުރަށް ކަންބޮޑުވުމާ އެކު ފާހަކުރަނީ ވިކްޓިމް ވިކްޓިމައިޒް ވާނެ ގޮތަށް ބައެއް ނޫސްތަކުގައި އެބަ ކަވަރު ކުރޭ، ވިކްޓިމްގެ ސަބަބުން ދިމާވާ ކަމެއް ގޮތުގައި ސިފަކޮށް، މިއީ ވިކްޓިމް ވިދާނުދާ ކޮށް އުޅުން ވި ކަމެއްގެ ގޮތުގައި ސިފަކޮށް، މިހެން ގޮސް ނުރަނގަޅު ވާހަކަތަކެއް،" އިންތި ވިދާޅުވިއެވެ.\nއިންތިގެ ހުށަހެޅުމަށް ތާއީދު ކުރައްވަމުން ހޮޅުދޫ ދާއިރާގެ މެންބަރު ޔޫނުސް އަލީ ވިދާޅުވީ، ކުއްޖާގެ ޒާތީ މައުލޫމާތު އެ ގޮތަށް ނޫސްތަކުގައި ހާމަ ކުރެވިގެން ނުވާނެ ކަމަށެވެ. މީޑިއާ ރެގިއުލޭޓް ކުރާ ކޮމިޝަންތައް ޖަވާބުދާރީކޮށް، މިފަދަ ނޫސްތައް ހުއްޓުވަން ޖެހޭ ކަމަށް އޭނާ ވިދާޅުވިއެވެ.\n"އެ ކުއްޖާގެ ޒާތީ މައްސަލަތައް މި ގޮތަށް ނޫސްތަކުގައި ލިޔެމުންދާތީ މި ކަންކަމާ ގުޅޭ ގޮތުން މީޑިއާ ކައުންސިލާއި ބްރޯޑްކާސްޓިން ކޮމިޝަނަށް ހުށަހަޅަން ޖެހޭ. މި ބާވަތުގެ ނޫސްތައް ހުއްޓުވަން ވެސް އެބަ ޖެހޭ،" ޔޫނުސް ވިދާޅުވިއެވެ.\nހިއުމަން ރައިޓްސް ކޮމިޓީގެ މުގައްރިރު އަދި ހިންނަވަރު ދާއިރާގެ މެންބަރު ޖީހާން މަހްމޫދު ވިދާޅުވީ މީގެ ކުރިން މިފަދަ މައްސަލައެއްގައި މީޑިއާ ކައުންސިލާއި ބްރޯޑްކާސްޓިން ކޮމިޝަން ޖަވާބުދާރީ ކުރުމަށް އެ ކޮމިޓީން މިނިވަން މުއައްސަސާތަކުގެ ކޮމިޓީއަށް ހުށަހަޅާފައިވާ ކަމަށެވެ.\nމިނިވަން މުއައްސަސާތަކުގެ ކޮމިޓީގެ މުގައްރިރު އަދި އައްޑޫ މީދޫ ދާއިރާގެ މެންބަރު ރޮޒައިނާ އާދަމް ވިދާޅުވީ މީޑިއާ ކައުންސިލާއި ބްރޯޑްކާސްޓިން ކޮމިޝަނަށް ފިޔަވަޅު އެޅެން އޮންނަނީ ވަރަށް ހަނިކޮށް ކަމަށާއި އެ ގޮތަށް ވަނީ ގާނޫނުތައް އޮތް ގޮތުން ކަމަށެވެ.\n"މީޑިއާ ކައުންސިލާއި ބްރޯޑްކާސްޓިން ކޮމިޝަނަށް އެޅޭ ފިޔަވަޅުތައް ވެސް ވަރަށް ލިމިޓެޑްކޮށް އޮންނަނީ. އެ ކޮމިޝަން އެއްކޮށް އާ ގާނޫނެއް ހެދުމުގެ މަސައްކަތް ވެސް ކުރިއަށް އެބަދޭ. އެކަމަކު އެ ކަން ވެސް ލަސްވަމުން ދަނީ. އޭގެ ކަންބޮޑުވުން އެބަ އޮތް." ރޮޒައިނާ ވިދާޅުވިއެވެ.\nރޮޒައިނާ ވިދާޅުވީ، މި މައްސަލައާ ގުޅިގެން މިނިވަން މުއައްސަސާތަކުގެ ކޮމިޓީގެ ފަރާތުން ބްރޯޑްކާސްޓިން ކޮމިޝަނާއި މީޑީއާ ކައުންސިލާ ބައްދަލު ކުރާނެ ކަމަށެވެ.\nމި ބައްދަލުވުމުގައި ތަހުގީގީ އިދާރާތަކުން ލިޔުމުން މައުލޫމާތު ހޯދުމަށް ކޮމިޓީގެ މެންބަރުން ނިންމެވިއެވެ. މީގެ ތެރޭގައި ފުލުހުންނާއި، ޖެންޑާ މިނިސްޓްރީއާއި، ޖުވެނައިލް ޖަސްޓިސް ޑިޕާޓްމަންޓްއާއި ހިއުމަން ރައިޓްސް ކޮމިޝަން (އެޗްއާރުސީއެމް) ހިމެނެއެވެ.\nއެއަށް ފަހު މި ހުރިހާ މުއައްސަސާތަކާއެކު އަންނަ ހޮނިހިރު ދުވަހު އޮންލައިންކޮށް ބައްދަލު ކުރުމަށް ވެސް ކޮމިޓީ މެންބަރުން ނިންމެވިއެވެ. އަދި މީޑިއާތަކުގައި މި މައްސަލައިގެ ޚަބަރުތައް ޝާއިއުކުރަމުންދާ ގޮތުގެ މައްސަލަ ބަލަން މިނިވަން މުއައްސަސާތަކުގެ ކޮމިޓީއަށް ހުށަހަޅަން ނިންމިއެވެ.\nޖޫން 22, 2021 14:13\nއެވާހަތަށް ރައްޔިތުންނަށް އެގެންޖެހޭ ، އެއިން ގިނަ އިބުރަތްތަކެއް އޭރުން ހާސިލްވާނީ ، ކުޑަކުދިން ބިކަވުމަކީ ކިހާބޮޑު ގެއްލުމެއްކަން އޭރުން އިހުސާސް ކުރެވޭނީ\nޖޫން 22, 2021 14:25\nކޮބައިތަ އެޗް އާރ ސީ އެމް.\nކޮބައިތަ ރައީސް ސޯލިހް ބަހެއް ވެސް ބުނެނުލާ\nޢަންނި އަށް ކަމެއް ވީމަ މި އެންމެން ހީވީ ދުނިޔެ ގިޔާމަތް ވީ ހެން\nޖޫން 22, 2021 14:38\n"ހިއުމަން ރައިޓްސް ކޮމިޓީގެ މުގައްރިރު އަދި ހިންނަވަރު ދާއިރާގެ މެންބަރު ޖީހާން މަހްމޫދު.." ޢިއްޒަތްތެރި މެންބަރާ، ކޮބާ؟ "ރޯޔަލް ރޭޕް ކޭސް" ކަންތައް ކިހާ ހިސާބެއްގަތަ އޮތީ..؟!\nނޫސް ތަކުން ހަބަރު ލިބޭނީ އެހެން ގޮތެއް ނެތް ހަބަރު ލިބޭނެ،، ދެން ޕޮލިހުން ބާއްވާނީ ނޫސް ކޮންފެރެންސް އޭގެން ނޭގޭނެ އެކައްޗެއްވެސް ތަހުގީގައް ހުރަސް އެޅިދާނެތީވެ ތިސުވާލްގެ ޖަވާބެއް ނެތް،، އަބަދުވެސް ނޫސް ވެރިން ނާހެދިއެ ކިޔައިގެން ކޮ ންމެވެސް އަގައެއް ތެޅުން ނޫން ކަމެއްނެތް.ނޫސްވެރިން ނެއްނަމަ ތިކުއްޖާ މަރާލިކަންވެސް ނެގޭނެ


Hiyaalufaalhu kurun huttuvaa bill thasdheeg nukurumah UN in govaalaifi | Mihaaru\nހިޔާލުފާޅުކުރުން ހަނިކުރާ ބިލާ ދެކޮޅަށް މަޖިލިސް ކައިރީގައި އެމްޑީޕީގެ ސަޕޯޓަރުންތަކެއް މުޒާހަރާ ކުރަނީ. ހިޔާލުފާޅުކުރުން ހަނިކުރާ ބިލު ތަސްދީގު ނުކުރުމަށް އދ. އިން ވަނީ ގޮވާލާފައި.- ފޮޓޯ: މުހައްމަދު ޝަރުހާން / މިހާރު\nހިޔާލުފާޅުކުރުން ހުއްޓުވާ ބިލު ތަސްދީގު ނުކުރުމަށް އދ. އިން ގޮވާލައިފި\n10 އޯގަސްޓް 2016 - 17:44 22 comments\nއދ. މަޖިލީހުގެ ހިޔާލުފާޅުކުރުމުގެ މިނިވަންކަމާ ގުޅޭ ގޮފީގެ ސްޕެޝަލް ރެޕެޓުއާ ޑޭވިޑް ކޭ ނެރުއްވި ބަޔާނެއްގައި ވިދާޅުވީ މި ބިލުގެ ސަބަބުން ހިޔާލުފާޅުކުރުމުގެ މިނިވަންކަން ނުރައްކާތެރި ފައްތަރަކަށް ވެއްޓިފައިވާ ކަމަށެވެ. އޭނާ ސިފަކުރެއްވި ގޮތުގައި މިއީ މިނިވަންކަމާ އެކު ހިޔާލުފާޅުކުރާ ފަރާތްތަކަށް ދިން ހަމަލާއެކެވެ.\nހިޔާލުފާޅުކުރުމުގެ މިނިވަންކަން ކޮންމެ މީހަކަށް ލިބިގެންވާ އިރު، ބިލު އޮތް ގޮތުން އެކަން ކުރުމަށް ވަރަށް ބޮޑެތި ހުރަސްތަކެއް ކުރިމަތިވާ ކަމަށް ވެސް އޭނާ ވިދާޅުވި އެވެ. އެހެންވެ، އޭނާ ގޮވާލެއްވީ މި ބިލު ތަސްދީގު ނުކުރައްވައި އަނބުރާ ފޮނުވުމަށެވެ.\nރެޕަޓުއާ ވިދާޅުވެފައި ވަނީ ބިލެއް ފާސްކޮށްގެން ހިޔާލުފާޅުކުރުން ހަނި ކުރުމަކީ ޒަމާނާ އެއްގޮތަށް މަސައްކަތް ކުރަމުން އަންނަ މީޑިއާތަކުން މިނިވަންކަމާ އެކު ރިޕޯޓުތައް ގެނެސްދިނުމަށް އެޅޭ ހުރަހެއް ކަމަށެވެ.\n"މީޑިއާތަކާ މެދު ފިޔަވަޅު އަޅާ ނަމަ، މީހުން ޝައުގުވެރިވާ މުހިންމު މައުލޫމާތުތައް ގެނެސްދިނުން މަދުވާނެ" ކަމަށް ކޭ ވިދާޅުވި އެވެ.\nއެހެންވެ، އޭނާ ގޮވާލެއްވީ ކަމާ ބެހޭ އެކި ފަރާތްތަކާ އިތުރަށް މަޝްވަރާކޮށްގެން ބައިނަލްއަގުވާމީ އިންސާނީ ހައްގުތައް ލިބިދޭ ގޮތަށް ބިލު އަލުން ފަރުމާ ކުރުމަށެވެ. އަދި މި ބިލު ރައީސް ޔާމީން ތަސްދީނުކުރައްވާނެ ކަމަށް އުންމީދު ކުރައްވާ ކަމަށް ވެސް ކޭ ވިދާޅުވެފައިވެ އެވެ.\nމަޖިލީހުން އިއްޔެ ފާސް ކުރި ބިލަކީ ހިޔާލު ފާޅުކުރުމުގެ މިނިވަންކަން ފުނޑުފުނޑުކޮށްލަން ކުރި ކަމެއްގެ ގޮތުގައި ސިފަކޮށް އދ. އާއި އެމެރިކާ އިން ވަނީ ކަންބޮޑުވުން ފާޅުކޮށްފަ އެވެ.\nމަޖިލީހަށް ފުރަތަމަ ހުށަހެޅި އިރަށް ވުރެ ވެސް ހަރުކަށިކޮށް ބިލު ފާސްކުރިއިރު، ބޮޑެތި ޖޫރިމަނާތަކާއި ޖަލު ހުކުމުގެ އިތުރުން މީޑިއާތައް ބަންދުކޮށް، ބޭނުންވެއްޖެ ހިނދެއްގައި ލައިވް ފީޑު ކަނޑާލެވޭ ގޮތް ވަނީ ކަނޑައަޅައިފަ އެވެ. އަދި ނޫސްވެރިން މަސްދަރު ވެސް ހާމަކުރަން ޖެހެ އެވެ. މީގެ އިތުރުން، ތަސްދީގު ކުރާ ދުވަހުން ފެށިގެން މި ގާނޫނަށް އަމަލުކުރަން ފަށާނެ އެވެ.\nއިތުރު ލިޔުންތައް ނޫސްވެރިކަން ރައްޔިތުންގެ މަޖިލިސް ދީނީ މިނިވަންކަން ނޫސްވެރިކަމުގެ މިނިވަންކަން ޚިޔާލުފާޅުކުރުމުގެ މިނިވަންކަން ރާއްޖެ-އ.ދ އަބުރާ ބެހުން


އަންހެން ދަރިފުޅުގެ އަލަތު ކައިވެނީގައި ދިރިއުޅުނީ ވަރަށް އުފަލުގައެވެ. ކައިވެންޏަށް3އަހަރުގައި ފިރިމީހާ ނިޔާވުމުން ދެވަނަ ކައިވެންޏެއް ކުރިއެވެ. ކުރީގެ ފިރިމީހާއަށް ކުރި ފަދައިން ޚިދުމަތް ކުރުމުންވެސް ކުރީގެ ފިރިމީހާގެ ކިބައިން ލިބުނުފަދަ އެއްވެސް ހިތްހަމަޖެހުމެއް ނުލިބެއެވެ. އެހެންވެ އެކަމުގެ ޝަކުވާ ބައްޕައަށް ހުށަހެޅިއެވެ.\nބައްޕަ ކުރިކަމަކީ3ތެއްޔަށް ފެންފޮދެއް އަޅާފައި އުނދުނަށް އުދީއެވެ. އަދި އެއް ތެއްޔަށް ލީ ކުކުޅު ބިހެކެވެ. އަނެއް ތެއްޔަށްލީ ކެރެޓެކެވެ. އަނެއް ތެއަޔްށް އެޅީ ކޮފީ ކޮޅެކެވެ. އިރުކޮޅަކު ކެއްކުމަށްފަހު3އުނދުންވެސް ނިއްވައިލިއެވެ.\nއަދި ހިހޫވުމުން ދަރިފުޅު ލައްވައި ކެރެޓާއި ބިސް ތެލިން ނެންގުވިއެވެ. ބުންޏެވެ. "ކުރީ އެއްކަމެކެވެ. އެކަމަކު ކެރެޓް ތިއައޮތީ މަޑުވެފައެވެ. ބިސް ތިއައޮތީ ހަރުވެފައެވެ. މީހުންގެ މިޒާޖަކީވެސް ތަފާތު އެއްޗެކެވެ. ކޮންމެ މީހަކަށްވެސް "ޓްރީޓްކުރަން" ޖެހޭނީ ތަފާތުކޮށެވެ. އެއްގޮތަކަށް ކަންކަން ކޮށްގެން ރަނގަޅެއް ނުވާނެއެވެ."\nބައްޕަ ދިން މެސެޖު އަޑުއިވުމުން ހިނިއައިސްގެންހުރެ ދެން ކޮފީއަށްމިވީ ކިހިނެއްތޯ ސުވާލުކުރުމުން ބުންޏެވެ. ކޮފީއަށް އަބަދުވެސްވާނެ ގޮތަކީ ވިރިގެންދިއުމެވެ. އަދި އަބަދުވެސް ވާނީ އެންމެ ތާޒާކޮށްދޭ، އެންމެ މީރު ބުއިމަށެވެ."\nދޭން ބޭނުންވާ މެސެޖަކީ ކޮންމެ މީހަކާއިމެދުވެސް އެމީހެއްގެ ރުހުން ހޯދޭނެ ގޮތަށް ޢަމަލުކުރާށެވެ! އެގޮތް ހޯދަން އުނދަގޫވެދާނެއެވެ. ނަމަވެސް މަސައްކަތްކުރުމުން ފެންނާނެއެވެ.


Thailand ge viyafaariverinna eku4vana business matching forum fashaifi - vNews.mv\nމަރްޔަމް ލީން 26 June 2019, 12:37\nމޯލްޑިވްސް ތައިލެންޑް ބިޒްނަސް މެޗިން ފޯރަމްގެ ހަތަރުވަނަ ފޯރަމް މިއަދު ފަށައިފި އެވެ.\nދަރުބާރުގޭގެ ފާށަނާ މާލަމުގައި އެއް ދުވަހުގެ މުއްދަތަށް ކުރިއަށްގެންދާ މި ފޯރަމްގެ ސްޓޯލްތައް އިކޮނޮމިކް މިނިސްޓަރު ފައްޔާޒު އިސްމާއީލް މިއަދު ވަނީ ބައްލަވާލައްވާފަ އެވެ.\nދެ ދަންފަޅިއަކަށް ބަހާލައިގެން ކުރިއަށް ގެންދާ މި ފޯރަމުގެ ފުރަތަމަ ދަންފަޅި ހެނދުނު 10:30 އިން މެންދުރު 12:00 އަށް ކުރިއަށް ދިޔައިރު ދެވަނަ ދަންފަޅި ކުރިއަށް ގެންދިއުމަށް ހަމަޖައްސާފައިވަނީ މެންދުރުފަހު 2:00 އިން ހަވީރު 4:00 އަށެވެ.\nމިފޯރަމްގައި ތައިލެންޑުގެ މޭވާއާއި ތަރުކާރީގެ ވިޔަފާރިކުރާ ފަރާތްތަކާއި، ހޮޓެލް ސަޕްލައިސްއާއި، ތެލާއި ހަނޑުލުގެ އިތުރުން ގޭގައި ގެންގުޅޭ ސާމާނާއި، ފަރުނީޗަރުގެ ވިޔަފާރިކުރާ ފަރާތްތަކާއި، ރީތިވާ ސާމާނުގެ ވިޔަފާރިކުރާ ފަރާތްތަށްވެސް ވަނީ ބައިވެރިވެފަ އެވެ.\nމިފަހަރުގެ ފޯރަމްގައި ތައިލޭންޑުން ރާއްޖެއަށް އެންމެ ގިނައިން މުދާ އެކްސްޕޯޓްކުރާ ވިޔާފާރިވެރިންގެ ތެރެއިން 27 ވިޔަފާރިވެރިޔަކު ބައިވެރިވެފައިވާ ކަމަށް އިކޮނޮމިކް މިސްޓްރީން މައުލޫމާތުދެ އެވެ.\nމި ފޯރަމްގައި ބައިވެރިވެ ތައިލޭންޑުގެ ވިޔަފާރިވެރިންނާ ގުޅުންބަދަހިކޮށް، ވިޔަފާރިއާ ބެހޭގޮތުން މައުލޫމާތު ހިއްސާކުރުމަށް އިކޮނޮމިކް މިނިސްޓްރީގެ ފަރާތުން ރާއްޖޭގެ ވިޔަފާރިވެރިންނަށް ދައުވަތު އަރުވާފައިވާ ކަމަށްވެސް އެމިނިސްޓްރީން މައުލޫމާތުދެ އެވެ. އަދި ފޯރަމްގެ ފުރަތަމަ ދަންފަޅީގައި ރާއްޖޭގެ ގިނަ ވިޔަފާރިވެރިންތަކެއް ބައިވެރިވެ މައުލޫމާތު ހޯދާފައިވާ ކަންވެސް އިކޮނޮމިކް މިނިސްޓްރީން ވަނީ ފާހަގަކޮށްފަ އެވެ.\nމޯލްޑިވްސް ތައިލެންޑް ބިޒްނަސް މެޗިން ފޯރަމްގެ ކުރީގެ ފޯރަމްތައް ބާއްވާފައިވަނީ ހަމައެކަނި ވިޔަފާރިވެރިންނަށް ބައިވެރިވެވޭ ގޮތަށް ކަމަށްވީ ނަމަވެސް މިފަހަރުގެ ފޯރަމް ކުރިއަށް ގެންދަނީ އާންމުންނަށްވެސް ބައިވެރިވެވޭ ގޮތަށެވެ. އެހެންކަމުން އަލަށް ވިޔަފާރިއެއް ފަށަން ބޭނުންވާ ފަރާތްތަކަށް ވެސް ތައިލޭންޑުގެ ވިޔަފާއިވެރިންނާއި ގުޅުންބަދަހިކުރުމަށް ފުރުސަތު ލިބިގެންދާނެ ކަމަށް އިކޮނިމިކް މިނިސްޓްރީން މައުލޫމާތުދެ އެވެ.\nއިކޮނޮމިކް މިނިސްޓްރީން ބުނީ މޯލްޑިވްސް ތައިލެންޑް ބިޒްނަސް މެޗިން ފޯރަމްގެ ޒަރިއްޔާއިން ރާއްޖެއާއި ތައިލެންޑުގެ ވިޔަފާރިވެރިން ގުޅުވާލަދީ، ވިޔަފާރީގެ ފުރުސަތުތައް އިތުރަށް ފަހިކޮށްދެވޭނެ ކަމަށެވެ. މި ފޯރަމްގެ ޒަރިއްޔާއިން ރާއްޖޭގެ މާކެޓްގައި ތައިލޭންޑްގެ ވިޔަފާރިވެރިން ވިއްކާ ތަކެއްޗާއި ބެހޭގޮތުން އިތުރަށް މައުލޫމާތު ދިނުމަށް ފުރުސަތު ލިބިގެންދާނެ ކަމަށްވެސް މިނިސްޓްރީން ބުނެ އެވެ.\nމި ފޯރަމުގެ މައިގަނޑު މަގުސަދަކީ ރާއްޖޭގެ ވިޔަފާރިވެރިންނަކީ ތައިލެންޑްގެ ވިޔަފާރިތަކަށް ފަރިތަ ބަޔަކަށް ހެދުން ކަމަށް އިކޮނޮމިކް މިނިސްޓްރީން މައުލޫމާތުދެ އެވެ. އަދި ތަފާތުއެކި ބާވަތްތަކުގެ މުދާ ތައިލެންޑުން ރާއްޖެއަށް އެތެރެކުރަމުންދާއިރު، މިފަދަ ފޯރަމެއްގައި މުދާ އެތެރެކުރާ ފަރާތްތަކުން ބައިވެރިވުމުގެ މުހިއްމުކަން ބޮޑު ކަމަށްވެސް އިކޮނޮމިކް މިނިސްޓްރީން ބުނެ އެވެ.\nމީގެ ކުރިން3ފަހަރެއްގެ މަތިން ވަނީ މި ފޯރަމް ބާއްވަފަ އެވެ. އަދި މިސިލްސިލާގެ ފޯރަމްތައް ވަރަށް ކާމިޔާބުކޮށް ކުރިއަށް ގެންދެވިފައިވާ ކަމަށްވެސް އިކޮނޮމިކް މިނިސްޓްރީން ވަނީ ބުނެފަ އެވެ.


Ingireysivilaathugai kaaboathaketheege agu %9.1 ufulijje\nލަންޑަނުގެ ތަރުކާރީ ފިހާރައަކުން މީހަކު ވިޔަފާރި ކުރަނީ. (ފޮޓޯ/ ރޮއިޓާސް)\nއިނގިރޭސިވިލާތުގައި ކާބޯތަކެތީގެ އަގު %9.1 އުފުލިއްޖެ\nއިނގިރޭސިވިލާތުގައި ކާބޯތަކެތީގެ އަގު 40 އަހަރު ކުރިއެކޭ އެއްވަރަށް މައްޗަށް ގޮސް، މިދިޔަ މަސް ނިމުނު އިރު އިންފްލޭޝަން %9.1 އުފުލިއްޖެ އެވެ. މިއީ ޖީ7ގެ ގައުމުތަކުގެ ތެރެއިން ދިރިއުޅުމުގެ ހަރަދުތައް އެންމެ މައްޗަށް ދިޔަ ގައުމެވެ.\nރޮއިޓާސްގެ ހިސާބުތައް ދައްކާ ގޮތުން އެޕްރީލް މަހު އެ ގައުމުގެ އިންފްލޭޝަން ހުރީ %9ގަ އެވެ. އިނގިރޭސިވިލާތުގެ ތަފާސްހިސާބުތަކާ ބެހޭ އޮފީހުގެ ހޯދުންތަކުން ދައްކާ ގޮތުގައި އެ ގައުމުގެ މިދިޔަ މަހުގެ އިންފްލޭޝަން ވަނީ މާޗު 1982ގައި ހުރި ވަރަށް މައްޗަށް ގޮސްފަ އެވެ. އަދިވެސް އިތުރަށް އިންފްލޭޝަން މައްޗަށް ދާނެ ކަމަށް އަންދާޒާ ކުރެވެ އެވެ.\nއިނގިރޭސި ޕައުންޑްގެ އަގު ވަނީ، ޑޮލަރާ އަޅާ ބަލާ އިރު، އެންމެ ދަށަށް ދިޔަ ފައިސާ ކަމަށްވެ، ޕައުންޑަކަށް 1.22 ޑޮލަރަށް ޖެހޭ ވަރަށް ވެއްޓިފަ އެވެ. އެއީ %6. ދަށްވުމެކެވެ.\nބައެއް އިންވެސްޓަރުން ލަފާ ކުރާ ގޮތުގައި އިންފްލޭޝަން އެންމެ މައްޗަށް ދާ ގައުމަކަށް އިނގިރޭސިވިލާތްވެ، ތަދުމަޑުކަމަކާ ކުރިމަތިލާން ޖެހޭނެ ގައުމަކީ ވެސް އިނގިރޭސިވިލާތެވެ. އެއީ އިމްޕޯޓް ކުރާ ތެލުގެ އަގުތައް ބޮޑުވެ އަދި އިނގިރޭސިވިލާތް ޔޫރަޕުން ވަކިވުމުގެ މައްސަލަތަކާ ގުޅިގެން ޔޫރަޕިއަން ޔޫނިއަންގެ ގައުމުތަކާ ވިޔަފާރި ކުރުމަށް ހުރި ގޮންޖެހުންތަކާ ގުޅިގެންނެވެ.\nއިނގިރޭސިވިލާތުގެ މިދިޔަ މަހުގެ އިންފްލޭޝަން ހުރީ އެމެރިކާ، ފްރާންސް، ޖަރުމަނު އަދި އިޓަލީއަށް ވުރެ މަތީގަ އެވެ.\nބޭންކް އޮފް އިންގްލެންޑުން މިދިޔަ ހަފުތާގައި ބުނީ، ކުރިއަށް ހުރި މަސްތަކުގައި އިންފްލޭޝަން ހުންނާނީ %9ގައި ކަމަށެވެ. އަދި އޮކްޓޯބަރު މަހު އިންފްލޭޝަން އެންމެ މައްޗަށް ގޮސް، %11އަށް އަރާނެ ކަމަށް ވެސް އެ ބޭންކުން ބުންޏެވެ. އަދި އާންމު ގެތަކުގެ ކަރަންޓް ބިލްތައް އަދި ވެސް މައްޗަށް ދާނެ ކަމަށް ލަފާކުރެވެ އެވެ.


Fahu vaguthu molhuvumun hih'hama jehey - Guardiola Fahu vaguthu molhuvumun hih'hama jehey - Guardiola\nފަހު ވަގުތު މޮޅުވުމުން ހިތްހަމަޖެހޭ - ގާޑިއޯލާ\nމެންޗެސްޓަރ ސިޓީގެ ކޯޗު ޕެޕް ގާޑިއޯލާ\nޔުއެފާ ޗެމްޕިއަންސް ލީގުގައި ޝާލްކާގެ މައްޗަށް ފަހު ވަގުތު ތިން ލަނޑު ދެ ލަނޑުން ސިޓީ މޮޅުވުމުން ހިތްހަމަޖެހޭކަމަށް އެޓީމުގެ ކޯޗު ޕެޕް ގާޑިއޯލާ ބުނެފިއެވެ.\nމެޗަށްފަހު ވާހަކަދައްކަމުން ގާޑިއޯލާ ބުނީ، ދިހަ ކުޅުންތެރިން މަދުކޮށް ކުޅެ ރަށުން ބޭރުގައި މޮޅެއް ލިބުމަކީ މުބާރާތައި އިތުރަށް ކުރިޔަށްދާން ލިބުނު އިތުރު ހިތްވަރެއް ކަމަށެވެ. މި މެޗުގައި ޝާލްކާއިން ޖެހި ދެ ލަނޑަކީވެސް އެޓީމަށް ލިބުނު ޕެނަލްޓީތަކުން ޖެހި ދެ ލަނޑެވެ.\nމި ޕެނަލްޓީތަކަށް އަލިއަޅުވާލާއި ވާހަކަދައްކަމުން ގާޑިއޯލާ ބުނީ ފުރަތަމަ އެޓީމަށް ދިން ޕެނަލްޓީއާއި މެދު މައްސަލައެއް ނެތްކަމަށާއި، ނަމަވެސް ދެވަނަ ޕެނަލްޓީ ދިނުމުގެ ކުރިން އެޓީމުގެ ކުޅުންތެރިޔާ ހުރީ އޮފްސައިޑް މަގާމެއްގައި ކަމަށެވެ. އަދި ޓެކްނިކަލް މައްސަލައެއް ދިމާވެގެން ވީއޭއާރުގެ ބޭނުން ނުކުރެވުމުން ގާޑިއޯލާ ވަނީ އެކަމާއި ގުޅޭގޮތުންވެސް ވާހަކަ ދައްކާފައެވެ.\nމި މެޗުގައި އެންމެ ފުރަތަމަ ލަނޑު ޖެހީ ސިޓީންނެވެ. މި ލަނޑު މެޗުގެ އަށާރަ ވަނަ މިނެޓުގައި އެޓީމަށް ކާމިޔާބުކޮށްދިނީ ސާޖިއޯ އަގުއޭރޯއެވެ. ނަމަވެސް ފުރަތަމަ ހާފު ނިމުމުގެ ކުރިން ޝާލްކާއަށް އަށް ލިބުނު ދެ ޕެނަލްޓީ ކާމިޔާބުކޮށް އެޓީމުން ފުރަތަމަ ހާފު ނިންމާލީ ދޭއް އެކަކުން ކުރީގައި އޮވެގެންނެވެ.\nމި މެޗުގެ ދެވަނަ ހާފުގެ ބޮޑުބައި ސިޓީއިން ފުރިހަމަ ކުރީ ދިހަ ކުޅުންތެރިންނާއެކުގައެވެ. އެއީ އެޓީމުގެ ނިކޮލަސް އޮޓަމެންޑީއަށް ދެވަނަ ރީނދޫ ކާޑާއެކު ރަތްކާޑު ދެއްކުމުގެ ސަބަބުންނެވެ. މި މެޗުގެ ފަހު ފަސް މިނެޓުގެ ތެރޭގައި ސިޓީން ވަނީ ފަހަތުން އަރާ ދެ ލަނޑު ޖަހާ ޝާލްކާ ސިއްސުވާލާފައެވެ. މި ލަނޑުތައް އެޓީމަށް ކާމިޔާބުކޮށްދިނީ ލެރޯއީ ސާނޭއާއި ރަހީމް ސްޓާލިންއެވެ.